cyanic-selkie/wikianc huggingface dataset:
ߤߐߞߎ
ߤߐߞߎ ߛߊ߲ߡߊߛߓߍ ߕߐ߰ߡߊ߬ߛߙߋ ߟߎ߬
ߝߛߍ߬ߝߛߍ߬ߟߌ ߟߎ߫ ߦߴߌ ߘߐ߫ ߤߐߞߎ ߞߊ߲߬ ߕߊ߲߬߸ ߞߵߊ߬ ߡߊߝߟߍ߫ ߣߌ߫ ߢߣߊߡߦߊ߫ ߞߘߐ ߘߏ߫ ߕߊ߬ߡߌ߲߬ߣߍ߲߫ ߞߍ߫ ߘߊ߫ ߤߐߞߎ ߞߐߞߊ߲߬߸ ߊ߬ ߣߌ߫ ߕߎ߬ߡߊ߬ߘߐ߫ ߣߌ߫ ߢߣߊߡߦߊ߫ ߞߍ߫ ߘߊ߫ ߦߋ߲߬ ߕߊ߲߬߸ ߥߟߊ߫ ߣߴߊ߬ ߘߌ߫ ߛߋ߫ ߢߣߊߡߦߊ ߟߊߛߣߍ߫ ߟߊ߫ ߟߏ߲ ߘߏ߫. ߛߊ߲ߡߊߛߓߍ ߓߍߣߌߡߊߟߐ߲ߘߐߦߊ ߗߋߦߊߟߌ ߣߊ߬ߕߐ ߘߏ߫ ߟߎ߫ ߓߟߏߘߐߓߍ߲ ߦߋ߫ ߛߋ߲߬ߠߊ߫ ߕߊ߲߬߸ ߦߏ߫ ߙ߭ߏߝ߭ߊ ߡߊߙߛ ߂߀߂߀ ߣߌ߫ ߍߞߑߛߏߡߊߙߛ ߟߎ߬. ߖߌ߫ ߥߋ߲ߛߋ߲ ߕߴߛߋ߫ ߕߏ߫ ߟߊ߫ ߤߐߞߎ ߘߎ߱ ߞߐߞߊ߲߬߸ ߞߵߏ߬ ߛߊߓߎ ߞߴߊ߬ ߡߐ߲ߕߐ߲ ߜߍ߬ߙߍ߲߬ߘߍ߬ߟߌ ߡߊߓߍ߲߭ ߘߌ߫߸ ߘߎ߱ ߕߊ %߁ ߖߊ߬ߕߋ߬ ߟߊ߫߸ ߝߏ߫ ߣߴߊ߬ ߞߍ߫ ߘߊ߫ ߞߐߓߋ߫ ߡߊߖߌ߰ߣߍ߲߬ߓߊ ߘߐ߫߸ ߥߊ߯ߕߌ߫ ߞߎߘߎ߲ ߘߏ߫ ߟߎ߫ ߝߣߊ߫ ߟߊ߫ ߘߋ߬. ߊ߬ ߣߍߣߍߛߌ߲ߓߌ߫ ߓߊߙߌߟߞߊ ߝߋߟߋ߲ ߝߌ߬ߟߊ ߟߎ߬ ߓߐߣߍ߲ߓߊ ߟߋ߫ ߦߋ߫߸ ߞߵߊ߬ ߞߍ߫ ߦߴߊ߬ߟߎ߬ ߛߏ߯ߙߏߣߍ߲߫ ߦߋ߫ ߖߌ ߟߋ߬ ߟߊ߫. ߖߌ߫ ߣߍߣߍߛߌ߲ߓߌ ߡߍ߲ ߦߴߊ߬  ߥߙߏ߬ߘߎ߮ ߓߊߙߌ ߝߋߟߋ߲ ߠߎ߬ ߘߐ߫߸ ߣߴߏ߬ ߕߎ߲߬ ߦߋ߬ߟߋ߲߬ ߘߊ߫߸ ߏ߬ ߕߘߍ߬ ߘߌ߫ ߛߋ߫ ߤߐߞߎ ߞߊ߲߬ߠߊ ߡߎ߰ߡߍ ߞߎ߲߬ߠߊ߬ߓߌ߬ߘߌ߲߬ ߠߊ߫ ߜߟߊ߬ߜߟߊ߬ ߁߁ ߘߎ߲߰ߧߊ ߢߐ߲߰ ߠߊ߫. ߣߖ߭ߊ ߞߵߊ߬ ߟߊߥߊ߲߬ߞߊ߫ ߣߍߣߍߓߊ ߟߊ߫ ߂߀߁߆ ߟߊ߫߸ ߞߴߊ߬ߟߎ߬ ߓߘߊ߫ ߘߎ߰ߞߘߐ߬ ߣߍߣߍߛߌ߲ߓߌ ߘߍ߰ߜߍ ߘߏ߫ ߞߎ߲߬ߠߊߞߊ߬ ߤߐߞߎ ߎߕߏߔߌߦߊ ߔߑߟߊߣߌߕߌߦߊ߫ ߕߌ߲߬ߞߎߘߎ߲ ߘߐ߫. ߖߌ ߏ߬ ߖߊ߬ߕߋ߬ߛߎ߬ߓߐ ߞߍߣߍ߲ ߓߍ߲߬ ߘߊ߫ ߞߐ߰ߖߌ߬ߘߟߊ߬ ߓߟߋߓߟߋ ߖߌ ߢߊ߲ߞߊ߲ ߢߐ߲߰ ߠߋ߬ ߡߊ߬.
ߡߐ߰ ߘߌ߫ ߛߋ߫ ߤߐߞߎ ߦߋ߫ ߟߊ߫ ߢߟߊߞߏߟߏ߲ ߓߟߏ߫ ߘߎ߱ ߛߊ߲ ߞߣߐ߫߸ ߊ߬ ߟߊ߫ ߞߟߐ߬ ߥߎ߬ߟߋ߲߬ߦߊ ߞߏߛߐ߲߬. ߊ߬ ߣߍ߰ߛߎ߬ߓߊ߰ ߟߊ߲ߞߣߍߡߊߣߍ߲ ߛߋ߫ ߘߊ߫ -߂.߉߄ ߘߐ߫߸ ߏ߬ ߡߍ߲ ߦߋߟߌ ߦߋ߫ ߕߊ߬ߡߌ߲߬ ߠߊ߫ ߝߌ߲߬ߕߐ߲߬ ߠߊ߫߸ ߛߌ߰ߟߏߟߏ ߟߊ߫߸ ߞߊߙߏ ߟߊ߫߸ ߊ߬ ߣߌ߫ ߕߋ߬ߟߋ ߟߊ߫. ߝߏ߬ߣߊ߲߬ߦߋ߬ߟߊ߲ ߡߍ߲ ߠߎ߬ ߦߋ߫ ߘߎ߱ ߞߊ߲߬ ߦߊ߲߬߸ ߏ߬ ߟߎ߬ ߟߊ߫ ߦߋߟߌ ߢߊ ߡߊߓߍ߲߬ ߣߍ߲߫ ߊ߬ ߦߋߗߏ߮ ߢߊߓߐߟߌ ߘߐ߫ ߞߎߘߍ߫ ߃߀߀ ߢߐ߲߰ ߠߊ߫߸ ߣߌ߫ ߘߎ߱ ߣߌ߫ ߤߐߞߎ ߟߎ߬ ߛߎ߬ߘߎ߲߬ߧߊ߬ ߘߊ߫ ߢߐ߲߯ ߠߊ߫߸ ߡߐ߲ߕߐ߲ ߞߏߛߐ߲߬. ߊ߬ ߟߊ߫ ߖߍ߲߬ߞߍ߬ߟߌ ߣߌ߫ ߘߎ߱ ߕߊ ߡߎߣߎ߲ߣߍ߲ߓߊ ߟߋ߬ ߦߋ߫ ߢߐ߲߯ ߠߊ߫߸ ߖߊ߯ߓߊߟߌ߫ ߝߌ߬ߟߊ ߟߊ߫ ߖߍ߲߬ߞߍ߬ߟߌ ߓߟߐ߬ߟߊ߬ߞߊ ߟߎ߫ ߞߊ߬ߣߌ߲߬.
ߡߊ߲߬ߕߏ߲ ߘߍ߬ߣߍ߲ ߛߌ߲߬ߝߏ߲߬ߧߊ߬ߟߌ
ߡߊ߲߬ߕߏ߲ ߘߍ߬ߣߍ߲ ߛߌ߲߬ߝߏ߲߬ߧߊ߬ߟߌ (ߡ.ߟ.ߛ ߥߟߊ߫ ONU ߤߊߡߊ߲߫ UN) ߦߋ߫ ߞߎ߲߬ߠߊ߬ߛߌ߰ߕߍ ߛߌ߲߬ߝߏ߲߬ߧߊ߬ߟߌ ߟߋ߬ ߘߌ߫ ߡߍ߲ ߠߊߢߎ߲ߣߍ߲߫ ߦߋ߫ ߡߊ߲߬ߕߏ߲߬ߕߍ ߖߐ߮ ߟߐ߬ߞߎ߬ߟߌ ߣߌ߫ ߟߊ߬ߞߊ߲߬ߘߊ߬ߟߌ ߟߊ߫߸ ߞߊ߬ ߕߋߙߌߦߊ ߜߋ߲߬ߞߘߎ߬ߢߐ߲߰ߦߊ ߟߊߛߓߊ߬ߕߌ߬ ߡߊ߲߬ߕߏ߲ ߠߎ߬ ߕߍ߫߸ ߞߊ߬ ߡߊ߲߬ߕߏ߲ ߠߎ߬ ߟߊ߫ ߣߝߊ߬ߢߐ߲߰ߦߊ ߟߎ߬ ߟߊߛߓߊ߬ߕߌ߬߸ ߊ߬ ߣߌ߫ ߞߊ߬ ߡߊ߲߬ߕߏ߲ ߠߎ߬ ߟߊ߫ ߘߌߦߊߢߐ߲߯ߦߊ ߟߥߊߟߌ߫. ߊ߬ߟߋ ߟߋ߬ ߦߋ߫ ߞߎ߲߬ߠߊ߬ߛߌ߮ ߟߎ߬ ߣߌ߫ ߢߐ߲߯ߕߍ ߛߌ߲߬ߝߏ߲߬ߧߊ߬ߟߌ ߓߍ߯ ߘߐ߫ ߓߟߋ߬ߓߟߋ ߘߌ߫߸ ߊ߬ ߓߍ߯ ߘߐ߫ ߡߊ߬ߟߐ߲߬ߣߍ߲ ߘߌ߫߸ ߊ߬ ߓߍ߯ ߘߐ߫ ߞߐߦߌ߬ߘߊ߬ߣߍ߲ ߘߌ߫߸ ߊ߬ ߣߴߊ߬ ߓߍ߯ ߘߐ߫ ߝߊ߲߬ߞߊ߬ߡߊ ߘߌ߫ ߘߎߢߊ߫ ߞߊߓߋ ߟߊ߫.
ߤߐߞߎ
ߘߐ߬ߞߏ߬ߦߊ߬ ߡߊߦߋߙߋ߲ߣߍ߲ ߠߎ߬
ߤߐߞߎ ߝߏߟߏ߲ߞߏ߲߬ߖߏ߲ ߠߎ߬ (߂߀߁߈ ߞߊ߬ߙߌ߬ߝߐ) (ߢߍ ߣߴߊ߬ ߢߍ) ߤߐߞߎ ߜߊ߲߬ߜߊ߲߬ ߕߐ߲ߞߐߟߐ߲ ߠߎ߬
ߣߍߣߍߓߊ ߁߈/߂߀߁߂
ߣߍߣߍߓߊ ߂߅ ߂߀߁߂
ߡߊ߲߬ߕߏ߲ ߘߍ߬ߣߍ߲ ߛߌ߲߬ߝߏ߲߬ߧߊ߬ߟߌ
ߡߊ߲߬ߕߏ߲߫ ߘߍ߬ߣߍ߲ ߠߊߥߊ߲߬ߞߊ߬ߟߌ ߖߊ߯ߓߊ߫ ߞߟߍ߫ ߝߌߟߊߣߊ߲ ߢߌ߲߬ߢߐ߲߮ ߠߎ߬ ߓߟߏ߫ ߁߉߄߂ ߟߊ߫
ߞߎ߲߬ߠߊ߬ߛߌ߮ ߞߟߊ߬ߣߐ߬ߦߊ߬ߟߊ ߡߍ߲ ߠߎ߬ ߕߘߍ߬ ߦߋ߫ ߢߣߊߓߊ߮ ߘߌ߫ ߦߋ߲߬.
ߊ߬ ߛߓߍ߫ ߘߊ߫ ߘߍ߬ߒ߬ߡߊ߬ ߢߍߥߟߊ ߟߋ߬ ߘߌ߫ ߞߊ߬ ߓߍ߲߬ ߊߡߋߙߌߞߌ߬ ߞߊ߬ߝߏ߫ ߘߍ߬ߣߍ߲ ߞߊ߲ߕߌ߮ ߣߌ߫ ߓߙߌߕߊ߲ߓߊ߫ ߞߏߕߌ߯ ߝߟߐ ߟߎ߬ ߟߊ߫ ߟߊ߬ߥߊ߲߬ߞߊ߬ߟߌ߬ ߞߍߣߍ߲ ߡߊ߬ ߁߉߄߁ ߘߓߊ߬ߕߊ ߁߄ ߡߊ߬. ߏ߬ ߡߊߟߐ߲߫ ߘߊ߫ ߟߌ߲ߓߊ߲߫ ߡߊ߲ߞߊ߲ ߞߎ߬ߙߎ߲߬ߘߎ ߕߐ߮ ߟߋ߬ ߡߊ߬. ߞߊ߬ ߟߤߊ߬ߕߍ߬ߦߊ߬ߟߌ ߞߍ߫ ߞߏ߫ ߛߎߘߊ߲ߠߌ߲߫ ߘߝߊߣߍ߲ ߛߐ߬ߘߐ߲ ߊ߬ߟߎ߬ ߖߎ߮ ߟߎ߬ ߡߊ߬߸ ߞߴߏ߬ ߣߊ߬ߝߊ ߞߊߓߏ߲߬ ߢߣߊߡߦߊ ߡߊߞߊ߲ߞߊ߲ ߘߐ߫߸ ߞߊ߲ߠߊߓߌߟߊߟߌ ߘߐ߫߸ ߘߍ߲ߒߖߘߍߟߦߊ ߛߐ߬ߘߐ߲ ߘߐ߫߸ ߊ߬ ߣߌ߫ ߣߊߡߎ߲ ߞߊ߲ߠߊߓߌߟߊߟߌ ߘߐ߫, ߊ߬ ߣߌ߫ ߞߊ߬ ߡߐ߱ ߤߊߞߍ ߟߊߞߊ߲ߘߊ߫߸ ߊ߬ ߣߌ߫ ߕߋߟߋ߲ߓߊ߯ߦߊ ߊ߬ߟߎ ߖߘߍ߬ߞߊ߬ߣߌ߲߬ ߘߎ߯ߞߟߏ ߟߎ߬ ߞߊ߲߬߸ ߊ߬ ߣߌ߫ ߖߡߊ߬ߣߊ߬ ߜߘߍ ߟߎ߬ ߞߊ߲߬, ߊ߬ ߣߴߊ߬ߟߎ ߓߘߊ߫ ߘߍ߬ ߞߊ߬ ߕߏ߲ ߕߊ߬ ߢߐ߲߮ߝߍ߬ ߥߊ߬ߥߟߏ߬ ߝߊ߲ߞߊ ߣߌ߫ ߥߢߊߞߌ ߞߊ߲ߡߊ߬߸ ߡߍ߲ ߠߎ߬ ߦߋ߫ ߢߌߣߌ߲߫ ߠߊ߫ ߡߐ߰ߦߊ ߛߌߟߊߛߊ߭ ߡߊ߬. ߟߊ߬ߥߊ߲߬ߞߊ߬ߟߌ: ߞߎ߲߬ߠߊ߬ߛߌ߮ ߟߎ߬ ߓߍ߯ ߓߘߴߊ߬ߟߎ߬ ߛߋ߲߬ߘߏ߲߬ ߞߍ߬ߟߍ ߘߐ߫ ߊ߬ߟߎ߬ ߓߟߏߝߋ߲ ߓߍ߯ ߟߊߓߊ߯ߙߊ߫ ߞߊ߲ߡߊ߬߸ ߞߟߍ߬ߘߋ߲ ߠߎ߬ ߣߌ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ ߠߎ߬߸ ߝߊ߲߬ߞߊ߫ ߛߓߊ߬ߣߍ߲ ߓߍ߲߬ߓߍ߲ ߠߎ߬ ߣߴߊ߬ ߘߐߘߏ߲߬ߓߊ߮ ߟߎ߬ ߞߊߡߊ߬߸ ߡߍ߲ ߘߐ߫ ߣߌ߫ ߞߎ߲߬ߠߊ߬ߛߌ߮ ߟߎ߬ ߓߘߊ߫ ߞߍ߬ߟߍ ߘߊߡߌ߬ߣߊ߬. ߞߎ߲߬ߠߊ߬ߛߌ߮ ߛߎ߯-ߎ-ߛߎ߯ ߓߘߊ߫ ߕߘߍ߬ ߞߍ߬ߟߍ ߘߐ߫ ߞߎ߲߬ߠߊ߬ߛߌ߮ ߞߟߊ߬ߣߐ߬ߦߊ߬ߟߊ߫ ߢߣߊߓߊ߮ ߟߎ߬ ߝߍ߬߸ ߏ߬ ߟߎ߬ ߛߌ߫ ߞߊ߫ ߞߟߍ߬ߟߊ߬ߟߐ ߣߌ߫ ߖߐ߮ ߛߙߊߕߌ߫ ߛߌ߫ ߟߊߡߌ߬ߟߊ߬ ߖߎ߮ ߟߎ߬ ߟߴߊ߬ߟߎ߬ ߞߏ߫ ߟߊ߫ ߡߎ߬ߕߎ߲߬. ߟߊ߬ߥߊ߲߬ߞߊ߬ߟߌ߬ ߝߟߐ ߝߣߊ߫ ߞߊߞߊ߲߫ ߞߊ߬ ߡߊߓߏ߲߬ߧߊ߫ ߡߊ߲߬ߕߏ߲ ߘߏ ߟߎ߬ ߓߟߏ߫ ߡߍ߲ ߠߎ߬ ߞߍߕߐ߫ ߦߋ߫ ߖߐ߯ߙߊ߲ ߠߎ߬ ߡߊߛߐ߫ ߟߊ߫ ߓߊ߬ ߥߟߊ߫ ߞߊ߬ ߕߘߍ߬ ߕߘߍ߬ ߞߍ߬ߟߍ ߘߐ߫ ߛߎߘߊ߲߫ ߞߊ߲ߡߊ߬ ߤߌߕߑߟߍߙߑߞߊ߲ߞߋ ߡߊ߬. ߜߊ߬ߙߊ ߡߍ߲ ߞߍ߫ ߘߊ߫ ߥߊߛ߭ߌ߲ߕߐ߲߬ ߁߉߄߁-߁߉߄߂ ߟߊ߫ ߞߊ߬ ߞߍ߬ߟߍ ߕߏ߫ ߛߋ߲߬ߠߊ߫߸ ߡߊ߲߬ߕߏ߫ ߘߍ߬ߣߍ߲ ߝߐߟߌ ߥߊ߫ ߘߊ߫ ߞߍ߫ ߞߣߍߞߊ߲ߞߏ ߘߌ߫ ߢߌ߲߬ߢߐ߲߮ ߠߎ߬ ߓߟߏ߫. ߦߊ߬ߣߴߌ ߘߏ߲߬ ߕߐ߫ ߊ߬ ߘߐ߫߸ ߞߊ߬ߝߏ ߟߎ߬ ߞߊߞߊ߲߫ ߞߊ߬ ߟߊ߬ߥߊ߲߬ߞߊ߬ߟߌ ߞߟߊ߬ߣߐ߬ߦߊ߫ ߊ߬ ߣߌ߫ ߞߊ߬ ߞߍ߬ߟߍ ߟߊߥߊ߲߬ߞߊ߫ ߓߟߐ߬ߟߊ߬ߞߊ ߟߎ߬ ߞߊ߲ߡߊ߬.
ߤߐߞߎ
ߘߐ߬ߞߏ߬ߦߊ߬ ߡߊߦߋߙߋ߲ߣߍ߲ ߠߎ߬
ߦߌߟߡߊ:ߟߐ߲ߞߏ ߦߌߟߡߊ:ߛߊ߲ߡߊߛߓߍ
ߡߊ߲߬ߕߏ߲ ߘߍ߬ߣߍ߲ ߛߌ߲߬ߝߏ߲߬ߧߊ߬ߟߌ
ߜߘߌߛߌߓߊ߮ ߟߎ߬
ߦߌߟߡߊ ߓߊߖߎߟߞߊ:ߡߊ߲߬ߕߏ߲߫ ߘߍ߬ߣߍ߲ ߠߊߥߊ߲߬ߞߊ߬ߟߌ ߦߌߟߡߊ:ߡߊ߲߬ߕߏ߲߫ ߘߍ߬ߣߍ߲
ߛߟߊߘߎ߯
ߛߟߊߘߎ߯ ߦߋ߫ ߖߌ߬ߣߍ߬ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫ ߡߊ߲߬ߖߊ߲߰ߠߊ߫ ߡߙߊ߬ߓߊ߰ߘߊ߮ ߣߌ߫ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫.
ߛߌ߰ߓߊ߮
ߛߟߊߘߎ߯ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߕߘߍ߬ ߦߋ߫ ߡߐ߰ ߁߉ ߅߁߄ ߟߋ߬ ߘߌ߫ ߂0߁߆ ߟߊ߫. ߡߍ߲ ߕߊ߬ߣߍ߲߬ ߦߋ߫ ߂߀߁߄ ߕߐ߯ߛߓߍߟߌ ߡߊ߬߸ ߏ߬ ߡߍ߲ ߕߘߍ߬ ߦߋ߫ ߡߐ߰ ߁߈ ߂߄߆ ߘߌ߫. ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߘߎ߰ߡߊ߬ߛߓߍ
ߢߊ߰ߛߏ߬ߟߊ߫
ߢߊ߰ߛߏ߬ߟߊ߫ (ߢߜ߭߭߭߭߭߭߭߭ߊ߬߬ߛߏ߬߬ߟߊ߫) ߦߋ߫ ߖߌ߬ߣߍ߫ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫ ߛߌ߯ߙߌ߲߫ ߡߙߊ߬ߓߊ߰ߘߊ߮ ߣߌ߫ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫
ߛߌ߰ߓߊ߮
ߊ߬ ߛߌ߰ߓߊ߮ ߦߋ߫ ߡߐ߱ ߃߂ ߇߆߀ ߟߋ߬ ߘߌ߫߸ ߡߍ߲ ߕߊ߬ߣߍ߲߬ ߦߋ߫ ߂0߁߆ ߝߘߏ߬ߓߊ߬ ߕߐ߰ߛߓߍ߬ߟߌ ߡߊ߬߸ ߏ߬ ߡߍ߲ ߕߘߍ߬ ߦߋ߫ ߡߐ߰ ߃߀ ߄߆߀ ߘߌ߫.
ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߊߝߙߌߞߌ߬ ߛߏ ߦߌߟߡߊ:ߘߎ߰ߡߊ߬ߛߓߍ ߛߌ߰ߝߏ߲
ߕߐ߬ߞߘߐ߬ߛߓߍ
ߟߐ߲ߞߏ ߡߍ߲ ߦߋ߫ ߛߓߍߟߌ߫ ߞߘߐ ߟߎ߫ ߕߌߙߌ߲߫ ߠߊ߫.
ߕߐ߬ߞߘߐ߬ߟߐ߲
ߞߍ߲ߘߍߘߐߦߊ ߓߏߟߏ߲ ߡߍ߲ ߢߊߛߌ߲ߣߍ߲߫ ߣߌߡߊ ߣߌ߫ ߝߍߘߍ߲ߝߋ߲ ߠߎ߫ ߕߐ߬ߞߘߐ ߟߎ߫ ߞߊ߬ߙߊ߲ ߡߊ߬.
ߡߐ߰ߕߐ߬ߞߘߐ߬ߟߐ߲
ߕߐ߬ߞߘߐ߬ߡߐ߰ߟߐ߲߬ߘߐ߬ߦߊ ߞߘߐߢߐ߲߮ ߠߋ߬.
ߖߌ߬ߣߍ ߛߏ߬ߙߌ߬ߡߊ߬ߘߋ߲߬ ߝߊ߲ߞߊ
ߖߌ߬ߣߍ ߛߏ߬ߙߌ߬ߡߊ߬ߘߋ߲߬ ߝߊ߲ߞߊ ߟߋ߬ ߦߋ߫ [ߖߌ߬ߣߍ߬ ߞߊ߲ߓߍ߲ ߣߊ߲߬ߕߌ߰ ߝߊ߲ߞߊ ߘߌ߫. ߖߌ߬ߣߍ߬ ߓߐߕߏ߲ ߠߊߞߊ߲ߘߊ ߖߎ߬ߟߎ ߛߘߌ߬ߣߍ߲߫ ߊ߬ߟߋ ߟߋ߬ ߓߟߏߟߊ߫߸ ߊ߬ ߣߌ߫ ߞߊ߬ߝߏ ߡߊߞߊ߲ߞߊ߲ ߞߐ߲ߞߊ߲ߡߐ߮ ߟߎ߬ ߟߊ߫ ߓߋ߬ߒߞߊ߬ߠߌ߲ ߠߎ߬ ߣߌ߫ ߡߙߊ߬ߒ߬ߡߊ߬ߟߌ ߟߎ߬ ߡߊ߬.
ߖߌ߬ߣߍ ߛߏ߬ߙߌ߬ߡߊ߬ߘߋ߲߬ ߝߊ߲ߞߊ ߕߟߊߣߍ߲߫ ߦߋ߫ ߣߊ߲߬ߕߌ߰ ߓߏ߬ߟߏ߲߬ ߅ ߟߋ߬ ߘߌ߫߸ ߖߌߞߟߍߛߘߍ߸ ߛߊ߲ߡߊߞߟߍ߸ ߝߊ߬ߛߏ߬ߟߊ߬ߞߊ ߞߟߍ߬ߡߐ߰ߟߊ߫߸ ߘߊ߲߬ߕߌ߰ߡߎߣߎ߲ ߠߎ߬ (ߔߙߊߡߟߌߕߍߙ) ߊ߬ ߣߌ߫ ߞߊ߲ߓߍ߲ߞߊ ߟߊߞߊ߲ߘߊ߸ ߏ߬ ߟߎ߬ ߘߐ߫ ߞߎ߲߬ߕߌ߮ ߟߎ߬ ߦߋ߫ ߘߊ߯ߘߐ߫ ߓߟߏߘߏ߲ߣߍ߲ߢߐ߲߰ߓߟߏ ߟߎ߬ ߟߋ߬ ߘߌ߫߸ ߡߍ߲ ߠߎ߬ ߦߋ߫ ߡߊ߬ߞߊ߲߬ߞߊ߲߬ߠߌ߲ ߞߏߕߌ߮ ߘߌ߫, ߊ߬ ߘߏ߫ ߜߘߍ ߟߎ߬ ߘߐ߫߸ ߖߡߊ߬ߣߊ ߟߊ߬ߞߊ߲߬ߘߊ߬ߟߌ߬ ߝߊ߲ߞߊ ߟߎ߬ ߦߋ߫ ߝߊ߬ߛߏ߬ߟߊ߬ߞߊ ߕߐ߲ߓߟߏߡߊ ߟߎ߬ (ߛߎߙߕߋ ߣߊߛ߭ߐ߲ߣߊߟ)߸ ߞߟߍ߬ߡߐ߮ ߟߎ߬߸ ߏ߬ ߟߎ߫ ߟߋ߬ ߟߊߢߎ߲ߣߍ߲߫ ߦߋ߫ ߖߡߊ߬ߣߊ ߞߣߐߟߊ ߟߊߞߊ߲ߘߊ ߟߊ߫߸ ߏ߬ ߟߎ߫ ߡߐ߰ ߥߊ߯ ߦߙߌߞߊ ߟߋ߬ ߦߋ߫ ߖߡߊ߬ߣߊ ߞߣߐ߫ ߊ߬ ߣߌ߫ ߣߊ߲߬ߕߌ߰ ߡߙߊߡߊߝߋ߲ ߠߎ߬ ߟߊ߫. ߊ߬ߟߎ߬ ߦߋ߫ ߡߊߘߍ߬ߡߍ߲߬ ߠߊ߫ ߞߊ߲ߓߍ߲ߠߞߊ ߞߣߐ߬ߜߍ߲߬ߓߊ߮ ߟߎ߬ ߓߟߏ߫߸ ߡߍ߲ ߠߎ߬ ߦߋ߫ ߞߎ߲߬ߠߊ߬ߛߌ߮ ߞߐߦߌߘߊߓߊ߮ ߟߎ߬ ߟߊߞߊ߲ߘߊ߫ ߘߊ߫.
ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߫ ߛߏ߬ߙߌ߬ߡߊ߬ߘߋ߲߬ ߝߊ߲ߞߊ ߦߌߟߡߊ:ߣߊ߲߬ߕߌ߮ ߦߌߟߡߊ:ߟߊ߬ߞߊ߲߬ߘߊ߬ߟߌ
ߞߌߓߊ߲߬
ߞߌߓߊ߲߬ ߦߋ߫ ߡߊ߬ߟߌ ߛߏߣߍ߲ ߘߏ߫ ߟߋ߬ ߘߌ߫ ߓߣߊ߬ߓߊ߫ ߕߌߕߊ߲ ߘߐ߫ ߸ ߞߎ߬ߟߌ߬ߞߙߏ߫ (ߞߙߎ߬ߞߘߐ߫) ߕߌ߲߬ߞߎߘߎ߲ ߘߐ߫ ߸ ߞߌߓߊ߲߬ ߣߌ߫ ߓߣߊ߬ߓߊ߫ ߗߍ ߦߋ߫ ߞߎߘߍ ߁߀ ߢߐ߲߮ ߠߋ߬ ߘߌ߫߸ ߊ߬ ߣߌ߫ ߞߎ߬ߟߌ߬ߞߙߏ߫ ߗߍ ߦߋ߫ ߞߎߘߍ ߉߇ ߢߐ߲߮ ߠߋ߬ ߘߌ߫. ߞߌߓߊ߲߬ ߛߌ߱ ߘߊ߬ߡߌ߬ߣߊ߬ ߘߊ߫ ߌߛߊ߫ ߡߏߦߌ ߝߊ߯ߘߐߞߍ ߁߆߲ ߠߊ߫ ، ߡߊ߲߬ߘߋ߲߫ ߡߊ߲߬ߛߊ߬ߦߊ ߞߎ߬ߘߏ߲߬ ߕߎߡߊ ߟߊ߫.
ߞߌߓߊ߲߬ ߞߎߡߊߘߋ߲ ߞߘߐ:
ߊ߲ ߠߊ߫ ߞߊ߲ ߞߍߢߊ ߟߊ߫ ߸ ߞߎߡߊߘߋ߲ ߘߏ߫ ߓߍ߫ ߓߐ߫ ߞߎߡߊߘߋ߲ ߘߏ߫ ߘߐ߫߸ ߒ߬ߞߊ߬ ߞߊ߲ߥߘߋ߬ߥߘߋߦߊ ߞߍߢߊ ߟߊ߫ ߸ ߊ߬ ߓߍ߫ ߘߏ߫ ߞߍ߫ ߘߎ߰ߡߊ߬ߞߎߡߊߘߋ߲ ߘߌ߫ ߞߊ߬ ߘߏ߫ ߞߍ߫ ߛߡߊߞߎߡߊߘߋ߲ ߘߌ߫߸ ߡߎ߬ߞߐߛߐ߬ ߡߌ߲ ߓߐߣߍ߲ ߞߎߡߊߘߋ߲߫ ߝߟߐ ߣߌ߲߬ ߘߐ߫ ߖߐ߫߸ ߏ߬ ߞߊ߫ ߞߍ߫ ߊ߬ ߘߎ߲߬ߘߎ߲߬ߡߊ߬ ߞߎߡߊߘߋ߲ ߧߋ߫ ߘߏ߫ ߢߌ߲߬ ߞߍ߬ߙߍߝߍ߬. ߏ߬ ߛߎ߮ ߘߏ߫ ߟߋ߬ ߦߋ߫ ߓߏ߲ߘߊ ߣߌ߫ ߓߏ߲߬ߘߊ ߘߌ߫ ߸ ߣߴߊ߬ ߝߐ߫ ߘߊ߫ ߞߏ߫: ߓߏ߲ߘߊ: ߏ߬ ߘߍ߬ߡߍ߲߬ߘߌ߫ ߘߊ߫ ߘߏ߲߬ߠߌ ߓߍ߫ ߞߍ߫ ߓߏ߲ ߝߊ߲߭ ߡߌ߲ ߝߍ߬ ߞߵߊ߬ ߞߣߐߘߐ ߟߊߛߐ߬ߘߐ߲߬ ߸ ߞߊ߬ ߓߏ߲߬ߘߊ ߘߍ߬ߡߍ߲߬ߘߌ߫ ߟߍߙߊ ߛߌ߰ߘߊ ߟߎ߬ ߟߊ߫. ߣߌ߲߬ ߟߊߒߡߊ ߛߌߦߊߡߊ߲ ߠߋ߬ ߓߍ߫ ߒ߬ ߠߊ߫ ߞߊ߲ ߘߐ߫ ߦߏ߫: ߓߐ߱ ߣߌ߫ ߓߐ߮ ߥߟߊ߫ ߓߌߟߏ߲ ߣߌ߫ ߓߌ߬ߟߏ߲ ߤߊߡߊ߲߬ߕߍ߫ ߓߐߟߌ ߣߌ߫ ߓߐ߬ߟߌ... ߝߊߦߌߘߊ߫ ߣߌ߲߬ ߞߎ߬ߙߎ߲߬ߘߎ ߣߌ߲߬ ߓߍ߫ ߢߊߡߌ ߖߐ߫ ( ߞߌߓߊ߲߬ ) ߞߎߡߊߘߋ߲ ߝߣߊ߫ ߓߍ߫ ߕߋ߲߬ ߠߋ߬. ߌ ߦߴߊ߬ ߟߐ߲߫ ߣߴߊ߬ ߝߐ߫ ߘߊ߫ ߞߏ߫ ߞߌ߲߭ ߒ߬ ߠߊ߫ ߞߊ߲߫ ߘߐ߫ ߏ߬ ߞߘߐ ߟߋ߬ ߞߏ߫ : ߛߏߓߏ߲ ߡߌ߲ ߦߋ߫ ߝߊ߲߬ ߞߋߟߋ߲ ߝߍ߬. ߣߴߌ ߦߋ߫ ߡߊ߲߬ߞߕߎ߬ (ߓߊ) - ߡߍ߲ ߞߘߐ ߦߋ߫ ߓߟߋ߬ߓߟߋ ߘߌ߫- ߣߘߐ߫ ߊ߬ ߟߊ߬ ߸ߊ߬ ߘߌ߫ ߞߍ߫ ( ߞߌ߲߬ߓߊ) ߘߌ߫. ߏ߬ ߞߘߐ ߟߋ߬ ߞߏ߫ ߞߌ߲߬ ߓߟߋߓߟߋ. ߡߎ߲ߞߐߛߐ߲߬ ߞߊ߬ (ߞߌߓߊ߲߬) ߝߣߊ߫ ߕߊ߫ ߘߎ߲߬ߘߎ߲߬ߡߊ߬ ߞߘߐ߫ ߓߟߏߡߊߞߊ߬ߣߍ߬ ߘߴߊ߬ ߡߊ߬ ߸ ߞߌ߲߬ߓߊ ߟߊ߫ ߘߎ߰ߡߊ߲߬ߞߎߡߊ߬ߘߋ߲ߢߊ ߕߏ߫ ߘߴߊ߬ ߓߟߏ߫ ߞߵߏ߬ ߘߍ߬ߡߍ߲߬ߘߌ߫ ߞߌ߲-ߌ߲-ߞߌ߲߬ ߞߊ߬ ߓߏ߲߬ ߠߊ߫߸ ߞߊ߬ ߞߌߓߊ߲߬ ߞߍ߫ ߛߡߊߞߎߡߊ ߘߌ߫ ߛߴߊ߬ ߘߌ߫ ߞߴߊ߬ ߘߎ߲߬ߘߎ߬ߡߊ ߞߎߡߊߘߋ߲ ߓߟߏߡߊߞߊ߬ߠߍ߲߬ ߘߌ߫ ߸ ߞߊ߬ ߓߊ߲߫ ߞߵߊ߬ ߟߊߓߊ߲ ߠߊߓߙߊ߬ ߛߴߊ߬ ߘߌ߫ ߕߏ߫ ߞߋ߬ߟߋ߲߬ߠߊ߬ ߕߐ߰ߦߊ ߟߊ߫. ߝߊߦߌߘߊ߫ ߞߌߓߊ߲߬ ߞߘߐ ߟߋ߬ ߞߏ߫ ߞߌ߲߬ ߓߟߋߓߟߋ߸ ߒ߬ߞߊ߬ ߊ߲ ߠߊ߫ ߞߊ߲ ߞߍߢߊ ߟߋ߬ ߞߵߊ߬ ߞߊ߲ߡߊߛߙߋ ߡߊߝߊ߬ߟߋ߲߫ ߕߊ߲߬.
ߞߌߓߊ߲߬ ߛߌ߰ߓߊ߰ ߝߟߐ ߟߎ߬
ߞߌߓߊ߲߬ ߕߎ ߕߍ߰ߓߊ߮ ߝߟߐ ߦߋ߫ ߞߎ߬ߟߌ߬ߓߊ߬ߟߌ߬ߗߍ ߘߏ߫ ߟߋ߬ ߘߌ߫ ߞߊ߬ ߓߐ߫ ߘߏ߫ ߖߡߊ߬ߣߊ (ߛߋߜ߭ߎ߫) ߝߊ߲߬ߝߍ߬ ߞߏ߫ ߡߊ߬ߙߌ߫ ߞߎ߬ߟߌߓߊ߬ߟߌ߬ ߸ ߊ߬ߟߋ ߟߋ߬ ߓߐ߫ ߘߊ߫ ߘߏ߫ ߖߡߊ߬ߣߊ ߝߊ߲߬ߝߍ߬ ߝߊ߯ߘߐߞߍ ߁߆߲ ߠߊ߫ ߸ ߡߊ߲߬ߘߋ߲ ߡߊ߲߬ߛߊ߬ߦߊ ߞߎ߬ߘߏ߲߬ ߕߎߡߊ ߟߊ߫، ߞߊ߬ ߣߊ߬ ߞߌߓߊ߲߬ ߕߎ ߕߍ߰ ߞߵߊ߬ ߛߌ߰ ߦߋ߲߬߸ ߊ߬ ߛߌ߰ ߘߊ߫ ߛߏ ߝߊ߲߭ ߡߌ߲ ߠߎ߫ ߝߍ߬߸ ߏ߬ ߝߊ߲߭ ߕߘߍ߬ ߞߟߌ߫ ߟߊ߫ ߟߋ߬ ߕߎ߬ߡߊ߬ ߖߏߣߊ ߟߊ߫ ߞߏ߫ ߘߊ߲߬ߘߎ߰ ߥߟߊ߫ ߓߊ߲ߡߙߊߞߊ ߏ߬ ߞߘߐ ߟߋ߬ ߒߞߏ ߘߐ߫ ߞߏ߫ ߓߊ߲ߡߣߊߛߏ. ߣߵߌ ߛߋ ߘߊ߫ ߞߌߓߊ߲߫ ߓߌ߬߸ ߊ߬ ߛߊ߬ߙߌ߬ߟߏ߲ ( ߞߊߓߙߎߟߏ߲) ߓߍ߫ ߝߊ߲߭ ߡߌ߲ ߝߍ߬ ߏ߬ ߕߘߍ߬ ߞߟߌ߫ ߟߊ߫ ߟߋ߬ ߞߏ߫ ߡߙߊ߬ߞߊ߬ߟߊ߸ ߊ߬ ߓߌ߬ ߝߐ߬ߟߌ ߘߐ߫ ߏ߬ ߓߍ߯ ߟߋ߬ ߦߋ߫ ߞߟߌ߫ ߟߊ߫ ߞߏ߫ ߞߌߓߊ߲߬ ߣߊߟߌ߬ߡߎ߫ ߓߊ߲ߡߙߊߞߊ߫ ߣߌ߫ ߡߙߊ߬ߞߊ߬ߟߊ߫ ߟߎ߬ ߘߌ߫߸ ߊ߬ ߞߟߌ߫ ߘߊ߫ ߞߏ߫ ߞߌߓߊ߲߬ ߞߴߊ߬ ߕߘߍ߬ ߡߊ߬ߙߌ߫ ߞߎ߬ߟߌ߬ߓߊ߬ߟߌ߫ ߖߘߍ߬ ߓߍ߫ ߓߊߟߏ߫ ߟߊ߫߸ ߏ߬ ߟߋ߬ ߘߐ߫ ߡߊ߬ߙߌ߫ ߞߎ߬ߟߌߓߊ߬ߟߌ߬ ߕߘߍ߬ ߞߟߌ߫ ߟߊ߫ ߟߋ߬ ߞߏ߫ ߞߌߓߊ߲߫ ߡߊ߯ߙߌ߫ ߞߎ߬ߟߌߓߊ߬ߟߌ߬. ߞߌߓߊ߲߫ ߡߊ߰ߙߌ߫ ߛߌ߰ ߘߊ߫ ߓߊ߲ߡߙߊߞߊ߫ (ߞߌߓߊ߲߬) ߝߏ߫ ߟߏ߲ߟߊ߲ ߘߏ߫ ߟߎ߫ ߣߊ߬ ߘߴߊ߬ ߕߘߍ߬ ߛߌ߱ ߟߊ߫ ߦߋ߲߬߸ ߊ߬ ߞߴߏ߬ ߟߎ߫ ߟߊߛߍߣߍ߲߫ ߞߊ߬ ߝߊ߬ߙߵߊ߬ ߖߍ߬ߘߍ ߞߊ߲߬߸ ߓߊߏ߬ ߡߐ߰ ߞߋ߬ߟߋ߲߬ ߛߌ߱ ߕߍ߫ ߛߌ߰ ߘߌ߫ ߛߏߡߐ߯ߦߊ߫ ߕߎߡߊ ߣߌ߲߬ ߠߊ߫. ߡߐ߰ ߝߟߐ߫ ߡߌ߲ ߠߎ߫ ߣߊ߬ ߘߊ߫ ߞߊ߬ ߝߊ߬ߙߊ߬ ߞߌߓߊ߲߫ ߡߊ߰ߙߌ߫ ߞߊ߲߬ ߏ߬ ߟߎ߫ ߟߋ߬ ߦߋ߫ ߘߙߊ߬ߘߍ߬ߟߞߊ ߟߎ߫ ߘߌ߫߸ ߏ߬ ߟߎ߬ ߓߋ߲ߓߊ ߣߊ߬ߠߍ߲߬ ߝߟߐ߫ ߡߌ߲ ߟߐ߲ߣߍ߫ ߏ߬ ߕߐ߮ ߟߋ߬ ߞߏ߫: ߓߊߞߊ߬ߙߌ߫ ߘߙߊ߬ߡߍ߫ ߸ ߏ߬ ߞߐ߫ ߘߞߎߙߋߟߞߊ ߟߎ߬ ߕߎ߲߰ ߘߊ߫ ߏ߬ ߟߎ߬ ߟߊ߫ ߸ ߏ߬ ߟߎ߬ ߓߋ߲ߓߊ ߡߌ߲ ߝߣߊ߫ ߟߐ߲ߣߍ߲߫ ߏ߬ ߟߋ߬ ߕߐ߮ ߞߏ߫: ߖߌߞߌ߫ ߘߎߞߎ߬ߙߋ߫ ߊ߬ߟߋ߬ ߕߎ߲߬ ߓߍ߫ ߞߟߌ߫ ߞߏ߫ ߞߌߓߊ߲߫ ߖߌߞߌ߫߸ ߘߎߞߎ߬ߙߋ߫ ߟߎ߬ ߞߐ߫ ߖߊ߰ߓߌ߬ߟߞߊ ߟߎ߫ ߣߊ߬ ߘߊ߫߸ ߏ߬ ߟߎ߬ ߝߣߊ߫ ߞߐ߫ ߖߊ߬ߞߌ߬ߕߋ߬ߟߞߊ ߟߎ߬ ߣߊ߬ ߘߊ߫ ߸ ߏ߬ ߟߎ߫ ߟߋ߬ ߞߐ߫ ߛߊ߫ ، ߡߐ߰ ߛߘߍߡߊ߲߫ ߣߊ߬ ߘߊ߫ ߝߊ߬ߙߊ߬ ߏ߬ ߟߎ߬ ߞߊ߲߬ ߧߋ߲߫ ߛߌ߲߱ ߘߐ߫ ߣߊߟߌ߬ߡߎ߫ ߛߌ߰ߛߊ߬ߞߐ߫ ߟߎ߫ ߣߌ߫ ߛߊ߬ߞߐ߫ ߟߎ߫ ߣߌ߫ ߛߎ߬ߥߊ߬ߙߋ߫ ߟߎ߫ ߘߌ߫ ߊ߬ ߣߌ߫.
ߘߎߞߎ߬ߙߋ ߟߎ߫ ߞߍߢߊ ߘߎ߰ߕߌ߰ߟߞߊ ߟߎ߬ ߘߌ߫ ߞߌߓߊ߲߫ ߡߊ߯ߙߌ߫ ߡߌ߲ ߖߍ߬ߘߍ ߞߊ߬ ߞߌߓߊ߲߬ ߕߎ ߕߍ߰ ߸ ߊ߬ߟߋ ߖߍ߬ߘߍ ߟߋ߬ ߕߘߍ߬ ߘߎ߯ߕߌ߰ߦߊ ߟߊ߫ ߸ ߊߟߊ߫ ߞߵߊ߬ ߤߊ߬ߙߌ߬ߖߍ߮ ߘߏ߲߬ ߘߋ߲ߛߡߏ߫ ߞߋߟߋ߲ ߠߋ߬ ߟߊ߫ ߞߏ߫ : ߒߠߋ߯ ߞߎ߬ߟߌߓߊ߬ߟߌ߬߸ ߊ߬ ߡߊ߫ ߘߋ߲ߗߍ ߛߌ߫ ߛߐ߬ߘߐ߲߬ ߞߌߓߊ߲߫ ߦߋ߲߬߸ ߘߋ߲ߡߛߏ߫ ߞߋߟߋ߲ ߡߌ߲ ߕߍ߬ߘߵߊ߬ ߓߟߏ߫، ߏ߬ ߛߋߣߍ߲߫ ߝߙߎ ߡߊ߬ ، ߊ߬ ߦߴߏ߬ ߝߙߎ߫ ߞߌߓߊ߲߫ ߖߞߌ߫ ߡߊ߬ ߸ ߖߞߌ߫ ߘߎߞߎ߬ߙߋ߫ ߞߐ߬ߣߌ߬. ߘߎ߰ߕߌ߮ ߘߋ߲ߡߛߏ ߝߎ߬ߙߎ ߡߌ߲ ߞߍ߫ ߘߊ߫ ߖߞߌ߫ ߘߎߞߎ߬ߙߋ߫ ߡߊ߬ ߸ ߊ߬ ߣߌ߫ ߘߋ߲ߗߍ ߛߐ߬ߘߐ߲߬ߓߊ߬ߟߌ߬ߦߊ ߘߎ߰ߕߌ߮ ߓߟߏ߫، ߏ߬ ߟߋ߬ ߣߐ߬ ߘߎ߰ߕߌ߰ߦߊ ߘߏ߲߬ ߠߊ߫ ߘߎߞߎ߬ߙߋ ߟߎ߫ ߓߟߏ߫. ߊ߬ ߟߊߞߊ߬ߟߌ߬ ߘߊ߫ ߒߠߋ ߦߋ߫ ߢߊ߫ ߡߌ߲ ߞߊ߲߬ ߞߏ߫: ߞߌߓߊ߲߫ ߡߊ߯ߙߌ߫ ߞߎ߬ߟߌ߬ߓߊ߬ߟߌ߬ ߥߊߕߐ ߞߊ߬ ߓߐ߫ ߞߌߓߊ߲߬ ، ߞߴߊ߬ ߦߋ߫ ߞߌߓߊ߲߬ ߝߋ߬ߙߋ߫ ߡߙߊ߬ߞߊ ߟߎ߫ ߟߋ߬ ߡߊ߬ ،ߣߊߟߌ߬ߡߎ߲߫ : ߘߙߊ߬ߡߍ ߟߎ߫ ߣߌ߫ ߘߎߞߎ߬ߙߋ ߟߎ߫ ߣߌ߫ ߖߊ߰ߓߌ ߟߎ߫ ߣߌ߫ ߖߊ߬ߞߌ߬ߕߋ ߟߎ߬ ߘߌ߫ ߸ ߝߊߦߌߘߊ߫ ߡߐ߱ ߞߎ߲߬ ߝߟߐ ߣߊ߬ߠߍ߲ ߠߎ߬ ߞߊ߬ߦߌ߯ ߞߌߓߊ߲߫ ߛߌ߰ ߕߎ߬ߡߊ߫. ߞߴߏ߬ ߟߎ߫ ߞߊ߬ߓߌ߬ߟߊ߫ ߣߊ߯ߣߌ߲ ߠߋ߬ ߘߍ߬ ߘߊ߫ ߞߊ߬ ߞߌߓߊ߲߫ ߛߊ߲߬ ߞߵߊ߬ ߖߐ߬ߣߋ ߛߙߊ߬. ߤߊߟߌ߫ ߓߌ߬ ߞߌߓߊ߲߬ ߟߐ߬ߘߎ߮ ߕߟߊߣߍ߲߫ ߏ߬ ߟߎ߬ ߣߊ߯ߣߌ߲߫ ߟߋ߬ ߕߍ߫: ߘߎߞߎ߬ߙߋ ߟߎ߬ ߦߋ߫ ߘߎ߰ߕߌ߰ߟߊ߬ߞߊ ߟߎ߫ ߘߌ߫. ߘߙߊ߬ߡߍ ߟߎ߬ ߣߌ߫ ߖߊ߬ߞߌ߬ߕߋ ߟߎ߬ ߦߋ߫ ߡߏߙߌߟߞߊ ߣߌ߫ ߊߟߌ߬ߡߊ߯ߡߎ߲߬ߟߊ߬ߞߊ ߠߎ߬ ߘߌ߫. ߖߊ߬ߓߌ ߟߎ߫ ߞߍ߫ ߘߊ߫ ߞߍ߬ߟߍ ߞߏߕߌ߮ ߟߎ߬ ߘߌ߫ ߥߟߊ߫ ߡߊ߬ߞߊ߲߬ߞߊ߲߬ߠߌ߬ ߠߊ߫ ߞߏߕߌ߮ ߟߎ߬.
ߞߌߓߊ߲߫ ߘߎ߰ߕߌ߮ ߟߎ߫ ߛߙߋߘߍ
ߞߵߊ߬ ߕߊ߬ ߞߌߓߊ߲߬ ߛߌ߱ ߡߊ߬ ߝߊ߯ߘߐߞߍ ߁߆߲ ߠߊ߫ ߤߊ߲߯ ߓߌ߬ ߘߎ߰ߕߌ߰ ߁߂ ߟߋ߬ ߛߌ߰ ߘߊ߫.ߏ߬ ߟߎ߬ ߛߙߋߘߍ ߝߟߍ߫ ߊ߬ ߘߊߕߐߡߊ߬:
ߞߌߓߊ߲߫ ߡߌ߬ߙߌ߲߬ߘߌ
ߞߌߓߊ߲߫ ߡߌ߬ߙߌ߲߬ߘߌ ߓߍ߯ ߡߙߊ߬ߞߊ߬ ߝߏ߫ ߞߋ߬ߟߋ߲߬ߞߋߟߋ߲߫߸ ߣߴߌ ߦߴߊ߬ ߖߊ߬ߕߋߡߌ߬ߣߴߏ߬ ߛߌߟߊ߫ ߝߍ߬ ، ߝߊߦߌߘߴߊ߬ ߡߌ߬ߙߌ߲߬ߘߌ ߞߍߢߊ ߡߊ߬ ، ߡߐ߰ ߓߍ߫ ߛߋ߫ ߞߵߊ߬ ߝߐ߫ ߞߏ߫ ߞߌߓߊ߲߬ ߦߋ߫ ߡߙߊ߬ߞߊ߬ ߘߎ߮ ߟߋ߬ ߘߌ߫ ߞߴߊ߬ ߡߊߛߐ߬ߘߐ߲߬ ߊ߬ ߡߌ߬ߙߌ߲߬ߘߌ ߞߍߢߊ ߝߍ߬. ߌߛߊ߫ ߡߏߦߌ ߛߊ߲߭ ߁߉߉߈ ߠߊ߫، ߞߌߓߊ߲߫ ߡߌ߬ߙߌ߲߬ߘߌ ߡߎ߰ߡߍ ߕߘߍ߬  ߡߐ߰ ߉ ߀߇߉ ߟߋ߬ ߘߌ߫. ߛߊ߲߭ ߂߀߀߉ ߠߊ߫߸ ߊ߬ ߣߊ߬ ߘߊ߫ ߛߋ߫ ߡߐ߰ ߁߃ ߄߀߆ ߡߊ߬. ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߡߊ߬ߟߌ߬ߓߊ ߦߌߟߡߊ:ߞߎ߬ߟߌ߬ߞߙߐ߫ ߦߌߟߡߊ:ߊߝߙߌߞߌ߬
ߝߙߋߡߎ߯ߟߐ߲
ߝߍߘߍ߲ߝߋ߲߫ ߞߊߙߊ߲ ߓߏߟߏ߲ ߡߍ߲ ߦߋ߫ ߝߙߋߡߎ߮ ߟߎ߬ ߕߌߙߌ߲߫ ߠߊ߫.
ߘߓߊ߬ߞߟߊ߬
ߘߓߊ߬ߞߟߊ߬ ߦߋ߫ ߜߋ߲ߞߐ߬ߖߌ߬ߘߊ ߛߏ ߘߏ߫ ߟߋ߬ ߘߌ߫ ߘߓߊ߬ߞߟߊ߫ ߕߌ߲߬ߞߎߘߎ߲ ߘߐ߫߸ ߡߍ߲ ߦߋ߫ ߓߊߡߊ߲ߘߊ߫ ߕߌ߲߬ߞߎߘߎ߲ ߘߐ߫. ߘߓߊ߬ߞߟߊ߬ ߕߌ߲߬ߞߎߘߎ߲ ߦߋ߫ ߛߏߓߊ߫ ߕߟߐ ߦߙߐߓߊ ߘߏ߫ ߟߋ߬ ߘߌ߫ ߡߙߊ߬ߓߊ߰ߘߊ߬ ߘߎ߯ߟߊ ߣߌ߫ ߕߌ߲߬ߞߎߘߎ߲ ߘߐ߫.
ߘߐ߬ߝߐ
ߟߎߥߌ߫ ߜ߭ߎߛߑߕߊߝ߭ ߓߍ߲ߗ߭ߍߙ ߕߊ߬ߡߌ߲߬ ߘߊ߫ ߦߋ߲߬ ߞߍ߲ߘߍߟߏ߲ ߘߏ߫ ߡߊ߬߸ ߓߌ߲ߠߊߥߎߟߋ߲ ߂߆ ߁߈߉߂ ߟߊ߫.
ߝߊ߬ߘߌ߬ߡߊ߬ߞߟߏ
ߕߊ߲ߜߊߦߌ ߟߋ߬ ߦߋ߫ ߓߟߏߦߊ߫ ߟߊ߫ ߕߌ߲߬ߞߎߘߎ߲ ߘߐ߫ ߦߋ߲߬ ߝߊ߬ߘߌ߬ߡߊ߬ߞߟߏ ߝߊ߬ߓߏ߲ ߓߍ߯ ߘߌ߫߸ ߞߊ߬ߦߌ߯ ߘߍ߲ߒߖߘߍߟߦߊ ߢߍ߫. ߛߘߍ߫ ߛߌ߬ߣߊ߬ߢߐ߲߰ߡߊ߫ ߝߌ߬ߟߊ߬ ߟߎ߫ ߞߊ߬ ߛߏ ߘߐߘߌߦߊ߫ ߁߉߇߀ ߟߊ߫:  «ߟߏ߬ߟߏ߫ ߓߏ߬ߙߌ߬ߟߊ» (ߋߕߏߥߊߟ ߝߌߟߊ߲ߕ) ߣߌ߫ «ߟߊ߬ߥߟߌ߬ߟߌ߬ ߛߘߍ». ߟߞߊ߬ߙߊ߲߬ߠߌ߲߬ ߘߝߊߣߍ߲ ߞߊ߬ߙߊ߲߬ߘߊ ߛߌ߲ߘߌ ߞߏߛߐ߲߬ ߁߉߇߇ ߟߊ߫߸ ߏ߬ ߣߊ߬ ߘߊ߫ ߞߍ߫ ߞߊ߬ߞߎߘߊ ߝߌߟߊ߲ߛߊ߯ߘߊ ߘߌ߫߸ ߝߊ߬ߘߌ߬ߡߊ߬ߞߟߏ ߟߞߊ߬ߙߊ߲߬ߠߌ߲ ߞߊ߬ߙߊ߲߬ߝߊ ߟߎ߬ ߞߏߛߐ߲߬߸ ߝߊ߬ߘߌ߬ߞߟߏ߬ߢߣߊߜߍ ߕߐ߭ ߟߎ߬ ߝߣߊ߫ ߞߊ߬ ߛߌߟߊ ߛߐ߬ߘߐ߲߬: ߓߟߏߟߊ߫ ߕߊ߲ߜߊߦߌ߸ ߕߍ߯ߘߐߕߏߟߊ߲߸ ߊ߬ ߣߌ߫, ߞߏ߬ߣߌ߲߬ ߛߌߛߍ߲߬ ߕߊ߲ߜߊߦߌ߫ ߛߘߍ߫ ߞߋߟߋ߲߫ ߦߋ߫ ߛߏ ߞߣߐ߫ «ߖߌߖߊ ߍߝ ߛߋ», ߏ߬ ߜߘߌ ߛߌ߰ ߘߊ߫ ߂߀߀߅ ߟߊ߫ ߞߊ߬ߟߌߟ ߌߓߑߙߊߤߌߡ ߞߏ߬ߣߊ߬ߕߋ ߟߊ߫ ߕߍߓߊ߯ߦߊ ߞߏߛߐ߲߬߸ ߕߌ߲߬ߞߎߘߎ߲ ߡߊ߬ߞߟߐ ߘߏ߫. ߊ߬ ߦߋ߫ ߕߎ߬ߜߍ߬ߕߎ߬ߜߍ߬ ߟߊ߫ ߕߌ߲߬ߞߎߘߎ߲ ߛߙߊߛߌ߯ߟߌ ߘߐ߫߸ ߏ߬ ߦߋ߫ ߛߙߊߛߌ߯ߟߌ߫ ߣߊ߯ߣߌ߲ߣߊ߲ ߠߋ߬ ߦߋ߫ ߞߋߟߋ߲߫ ߘߌ߫. ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߘߓߊ߬ߞߟߊ߬
ߙߊߓߌߦߊߕߎ߫ ߛߋߙߊ߬ ߖߊߟߏ߫
ߙߊߓߌߦߊߕߎ߫ ߛߋߙߊ߬ ߖߊߟߏ߫ ߦߋ߫ ߖߌ߬ߣߍ߫ ߕߐ߰ߕߐ߰ߟߌ߬ߟߊ ߟߋ߬ ߘߌ߫ ߡߍ߲ ߛߐ߬ߘߐ߲߬ ߘߊ߫ ߁߉߅߀ ߟߊ߫. ߊ߬ߟߋ ߟߋ߬ ߦߋ߫ ߊߝߙߌߞߌ߬ ߡߛߏ߬ ߝߟߐ ߘߌ߫ ߡߍ߲ ߞߍ߫ ߘߊ߫ ߕߐ߰ߕߐ߰ߟߌ ߗߋߕߌ߮ ߘߌ߫߸ ߊ߬ ߣߌ߫ ߞߊ߬ ߖߌ߬ߣߍ ߝߘߏ߬ߓߊ߬ ߝߎ߬ߙߎ߲߬ߞߎ߬ߟߌ ߛߌ߲߬ߝߏ߲߬ߧߊ߫ ߂߀߀߇ ߟߊ߫.
ߞߊ߲߬ߞߎߡߊ
ߙߊߓߌߦߊߕߎ߬ ߦߋ߫ ߓߐ߫ ߟߊ߫ ߖߌ߬ߣߍ߬ ߛߎ߲ߞߎ߲ ߕߌ߲߬ߞߎ߬ߘߎ߲߬ ߕߌ߲ߘߌߡߊ ߟߋ߬ ߘߐ߫ ߡߊߡߎ߲߫, ߊ߬ ߘߐ߲߬ߘߐ߰ߣߍ߲߬ ߦߟߍ߬ ߘߊ߫ ߟߋ߬ ߘߎߢߊ߫ ߞߏߟߊߘߍ ߛߊ߲߬ߞߊ߬ߛߊ߲ߞߊ ߟߊ߫߸ ߏ߬ ߞߐ߫ ߕߐ߰ߕߐ߰ߟߌ. ߊ߬ ߓߐߣߍ߲߫ ߦߋ߫ ߘߋ߲ߓߦߊ߫ ߖߡߊ߬ߓߊ߬ߕߌ߮ ߘߏ߫ ߟߎ߫ ߟߋ߬ ߘߐ߫ ߞߏ߲ߞߏߛߏ ߘߏ߫ ߟߊ߫߸ ߊ߬ ߘߋߣߍ߲ߕߐ ߕߍ߬ߘߍ ߘߊߡߌ߬ߣߊ߬ ߘߊ߫ ߞߌ߲߬ߘߊ ߟߊ߬ߘߍ ߟߎ߬ ߘߐ߫߸ ߊ߬ ߣߌ߫ ߞߊ߬ ߕߘߍ߬ ߖߌ߬ߣߍ߬ ߓߊ߯ߙߟߊ ߟߎ߬ ߟߊ߫ ߕߐ߰ߕߐ߰ߟߌ߬ ߞߙߎߝߊ (ߖ.ߓ.ߕ.ߞ = ߛߋ ߍ߲ߣ ߕߋ ߗ߭ߋ߬)  ߛߎߥߊ߲ߘߟߌ ߘߐ߫ ߊ߬ ߛߊ߲߬ ߁߉ ߡߊ߬ ߁߉߆߉ ߟߊ߫. ߊ߬ ߡߊ߫ ߛߋ߫ ߛߎߘߊ߲߫ ߠߊ߫ ߞߊ߬ ߓߍ߲߬ ߥߊ߯ߕߌ ߏ߬ ߡߐ߱ ߟߎ߬ ߡߙߌߦߊ ߡߊ߬߸ ߓߴߊ߬ߟߎ߫ ߕߎ߲߬ ߕߴߊ߬ ߝߍ߬ ߡߏ߬ߛߏ ߦߋ߫ ߞߴߊ߬ߟߎ߬ ߟߊ߫ ߞߎ߲߬ߕߌ߮ ߘߌ߫. ߏ߬ ߟߋ ߞߏߛߐ߲߬ ߊ߬ ߞߊ߬ ߡߏ߬ߛߏ ߟߎ߬ ߟߊ߫ ߓߊ߯ߙߊ߫ ߞߍߕߊ߫ ߜߘߍ߫ ߟߎ߫ ߘߊߡߌ߬ߣߊ߬: ߦߏ߫ ߖߎ߬ߟߊ߬ߦߊ߸ ߝߘߎ ߣߌ߫ ߘߋ߲߫ ߛߐߘߐ߲, ߓߊߏ߬ ߕߐ߰ߕߐ߰ߟߌ ߦߋ߫ ߗ߭ߍ߭ ߟߎ߬ ߟߊ߫ ߓߊ߯ߙߊ ߟߋ߬ ߘߌ߫. ߊ߬ ߞߍ߫ ߘߊ߫ ߖ ߓ ߕ ߞ ߝߘߏ߬ߓߊ߬ ߞߟߊߕߌ߮ ߘߌ߫ ߂߀߀߀ ߟߊ߫߸ ߓߊ߯ߙߟߊ ߟߎ߬ ߟߎ߬ ߟߊ߫ ߕߏ߰ߝߏ ߘߏ߫ ߛߌ߰ ߘߊ߫ ߛߋ߲߬ߠߊ߫ ߊ߬ ߟߊ߫ ߗߋߕߌ߯ߦߊ ߞߐ߬ߣߐߡߊ߬߸ ߘߌ߲߬ߝߏ߲߬ ߆0000 ߘߌ߫. ߙߊߓߌߦߊߕߎ߬ ߞߊ߬ ߘߊߞߎ߲߫ ߝߌ߬ߟߊ߫ ߟߋ߬ ߘߟߊߘߍ߬ ߞߋߟߋ߲ߘߌ߫: ߞߊ߬ ߕߐ߰ߕߐ߰ߟߌ ߝߊ߲߬ߝߘߊ ߡߊߞߍ߲߰ ߞߊ߬ߝߏ߬ ߞߣߐ߫߸ ߟߊ߬ߟߐ߲߬ߠߌ߲߬ߠߌ߲ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߕߎ߲߬ ߕߍ߫ ߡߍ߲ ߘߐ߫ ߓߊ߫ ߘߐ߫߸ ߊ߬ ߣߌ߫ ߞߊ߬ ߡߏ߬ߛߏ ߟߎ߬ ߟߐ߬ߘߎ߮ ߡߊߞߊߘߊ߲߫. ߝߘߏ߬ߓߊ߬ ߝߎ߬ߙߎ߲߬ߞߎ߬ߟߌ ߡߍ߲ ߛߌ߰ ߘߊ߫ ߛߋ߲߬ ߠߊ߫ ߂߀߀߆ ߟߊ߫ ߖߌ߬ߣߍ߫߸ ߞߊ߬ ߓߍ߲߬ ߢߣߊߡߦߊ ߘߐߕߍ߰ ߢߊ ߟߎ߬ ߜߟߍ߬ߦߊ ߡߊ߬ ߏ߬ ߞߍ߫ ߘߊ߫ ߟߊ߬ߥߛߊ ߘߐ߫߸ ߊ߬ ߣߌ߫ ߞߊ߬ ߛߌߟߊ ߟߊߞߊ߬ ߞߟߊ߬ߟߐ߲߬ߠߌ߲ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߢߍ߫߸ ߏ߬ ߡߍ߲ ߕߘߍ߬ ߕߍ߫ ߊ߬ ߟߐ߯ߝߍ ߘߊߦߟߍ߬ ߟߊ߫ ߝߏ߫ ߛߎ ߓߊ߯ ߞߏ߬߸ ߛߊ߫ ߡߌ߬ߙߌ߲߬ߘߌ ߟߎ߬ ߘߌ߫ ߛߴߊ߬ߟߎ߬ ߖߘߍ߬ ߡߊߛߐ߫ ߟߊ߫ ߥߊ߯ߕߌ ߏ߬ ߟߊ߫. ߂00߇ ߘߊߡߌߣߊ ߟߊ߫߸ ߙߊߓߌߦߊߕߎ߬ ߞߊ߬ ߖߊ߬ߡߊ ߟߊ߫ ߥߟߌ߬ߟߌ߬ ߜߘߍ߫ ߢߍߡߌ߬ߘߊ߬ ߡߍ߲ ߕߘߍ߬ ߦߋ߫ ߕߌߢߍߟߌߟߊ ߟߎ߬ ߡߊߓߐߟߌ ߡߊߞߊߣߌ߲߫ ߠߊ߫ ߞߎ߲߬ߠߊ߬ߛߌ߮ ߘߐ߫. ߙߊߓߌߦߊߕߎ߬ ߣߴߊ߬ ߘߍ߬ߢߐ߲߮ ߠߎ߬ ߡߌ߬ߣߊ߬ ߘߊ߫ ߓߌ߲ߠߊߥߎߟߋ߲ ߂߂ ߡߊ߬߸ ߊ߬ߟߎ߫ ߓߌ߬ߟߊ߬ ߘߊ߫ ߞߐߞߊ߲ߡߐ߮ ߟߎ߬ ߟߊ߫ ߞߐߜߊߟߌ ߞߏߛߐ߲߬. ߙߊߓߌߦߊߕߎ߬ ߡߊߝߌ߲߬ߣߍ߲ ߕߊ ߛߎ߬ ߞߏ ߘߐ߫ ߖߡߊ߬ߣߊ ߟߊ߫߸ ߙߊߓߌߦߊߕߎ߬ ߞߵߏ߬ ߖߋ߬ߓߌ߬ ߞߏ߫: « ߒ ߧߋ߫ ߡߏ߬ߛߏ ߟߋ߬ ߘߌ߫ ߘߋ߲߫ ߁߀ ߝߣߊ߫ ߦߋ߫ ߒ ߓߟߏ߫߸ ߣߌ߫ ߒߠߋ ߞߍ߫ ߘߊ߫ ߕߊߛߎߟߊ߫ ߘߌ߫߸ ߒ ߧߴߏ߬ ߛߎ߬ ߟߊ߫ ߒߠߊ߫ ߣߍ߰ߘߊ߮ ߞߘߐߟߊ ߟߋ߬ ߟߊ߫ ߞߊ߬ ߒߘߋ߲ ߠߎ߬ ߟߓߊߟߏ߫. ߞߏ߬ߣߌ߲߬ ߣߍ߰ߘߊ߮ ߟߎ߬ ߘߐߞߏߟߏ߲ ߠߋ߬ ߦߋ߫ ߖߌ߬ߣߍ߬߸ ߏ߬ ߟߋ ߣߊ߬ ߕߊ ߛߎ߬ ߟߊ߫».
ߝߊ߬ߛߏ߬ߟߊ߬ߞߊ ߕߍ߲ߠߊߕߊߡߌ߲ ߟߊ߬ߟߌ߬ߟߌ
߂߀߀߉ ߕߎߟߊߝߌ߲ ߂߈ ߡߢߊ߬ߙߊ߲߬ߞߌ߬ߟߌ ߓߊ߲߫ ߣߍ߲߸ ߊ߬ ߣߌ߫ ߡߎߛߊ߫ ߘߊ߬ߘߌߛ ߞߡߊ߬ߙߊ ߟߊ߫ ߝߎ߲ߘߟߌ ߞߐ߫ ߞߊ߬ ߛߋߞߎߓߊ ߞߏ߬ߣߊ߬ߕߋ ߟߊߛߌ߰ ߊ߬ ߣߐ߭ ߘߐ߫߸ ߙߊߓߌߦߊߕߎ߬ ߛߋߙߊ߬ ߖߊߟߏ߫ ߕߐ߯ߦߊ߫ ߘߊ߫ ߞߏ߲ߞߏߜߍ ߕߟߋ߬ ߈ ߂߀߁߀ ߠߊ߫ ߞߵߊ߬ ߞߍ߫ ߝߊ߬ߛߏ߬ߟߊ߬ߞߊ ߕߍ߲ߠߊߕߊߡߌ߲ ߟߊ߬ߟߌ߬ߟߌ ߞߊ߲ߕߌ߮ ߘߌ߫߸ ߛߌ߲߬ߝߏ߲ ߡߍ߲ ߠߎ߬ ߟߊߢߎ߲ߣߍ߲߫ ߦߋ߫ ߕߍ߲ߠߊߕߊߡߌ߲ ߟߊߛߌ߲ ߡߊ߬ ߞߊ߬ ߥߊ߫ ߓߍ߯ߦߊ ߡߊ߬߸ ߞߎ߬ߙߎ߲߬ߘߎ߬ߦߊ߬ߟߌ ߝߊ߲߬ߞߊ ߞߊ߲ߞߕߐߡߊ߬߸ ߓߊ ߝߊ߬ߛߏ߬ߜߙߊ ߕߎ߲߬ ߓߘߊ߫ ߟߊߓߋ߬ ߞߊ߲ߕߌ߮ ߖߘߍ߬ ߕߐ߯ߦߊߣߍ߲ (ߖߘߍ߬ߟߊ߬ߕߍ߰ߞߎ߬ߟߎ߲߬ߣߍ߲) ߡߎߛߊ߫ ߘߊ߬ߘߌߛ ߞߡߊ߬ߙߊ ߓߟߏ߫. ߛߎߥߊ߲ߘߟߌ߫ ߟߊ߬ߞߎ߬ߙߊ߲߬ߠߌ߲߬ ߝߟߐ (ߕߊ߬ߞߏ߬ ߝߟߐ) ߟߊ߬ߤߘߌ ߡߝߊ߫ ߘߊ߫ ߞߊߙߏ߫ ߥߐ߯ߙߐߣߊ߲ ߘߝߊߟߌ ߡߊߜߍ߲ ߘߐ߫߸ ߥߊ߬ߛߌ߬ߥߙߊ ߂߇ ߂߀߁߀ ߠߊ߫. ߦߌߟߡߊ:ߙߊߓߌߦߊߕߎ߫ ߛߋߙߊ߬ ߖߊߟߏ߫ ߦߌߟߡߊ:ߕߐ߰ߕߐ߰ߟߌ ߦߌߟߡߊ:ߘߐ߬ߝߐ
ߞߏ߲߬ߖߣߊ߬ߞߘߐ߫
ߞߏ߲߬ߖߣߊ߬ߞߘߐ߫ ߦߋ߫ ߖߌ߬ߣߍ߫ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫߸ ߡߍ߲ ߦߋ߫ ߡߊ߲߬ߖߊ߲߬ߠߊ߫ ߡߙߊ߬ߓߊ߰ߘߊ߮ ߣߌ߫ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫.
ߛߌ߰ߓߊ߮
ߞߏ߲߬ߖߣߊ߬ߞߘߐ߫ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߡߐ߰ ߃߃ ߆߉߂ ߟߋ߬ ߘߌ߫߸ ߡߍ߲ ߕߊ߬ߣߍ߲߬ ߦߋ߫ ߂߀߁߄ ߕߐ߯ߛߓߍߟߌ ߡߊ߬߸ ߏ߬ ߡߍ߲ ߕߘߍ߬ ߦߋ߫ ߡߐ߰ ߃߁ ߅߀߃ ߘߌ߫. ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߘߎ߰ߡߊ߬ߛߓߍ
ߥߊߛߏߟߏ߲߫
ߥߊߛߏߟߏ߲߫/ߡߊ߲߬ߘߋ߲߫ ߕߌ߲߬ߞߎ߬ߘߎ߲ ߘߏ߫ ߟߋ߬،ߝߌߟߊ ߓߐ߲ߛߐ߲߫ ߘߏ߫ ߟߎ߫ ߓߐ߫ ߘߊ߫ ߜ߭ߊ߰ߣߊ߫ ߖߡߊ߬ߣߊ ߘߐ߫߸ߞߊߣߊ߬ ߖߌ߬ߦߊ ߊ߬ ߡߊ߲߬ߘߋ߲߬ߞߊ ߟߎ߫ ߞߊ߲߬߸ߏ߬ ߟߎ߫ ߞߊ߬ ߟߏ߲ߟߊ߲ߓߊ ߏ߰ ߟߎ߬ ߟߊߖߌ߬ߦߊ߬ ߖߡߊ߬ߣߊ ߏ߬ ߘߐ߫߸ߞߵߊ߬ ߕߘߍ߬ ߡߊ߲߬ߘߋ߲߫ߓߊ߲ߓߊߙߊ߲ ߞߋߟߋ߲ߞߋߟߋ߲߫ alt=|left|thumb|ߞߏ߬ߣߌ߲ ߝߐߟߌߟߊߠߋ߬ ߕߎ߲߬ ߦߋ߫ ߦߋ߲߬ ߖߡߊ߬ߣߊ ߢߊߝߍ߬،ߛߌߛߍ߲߬ ߥߊߛߏߟߏ߲߫ ߕߟߊߣߍ߲߫ ߖߌ߬ߣߍ߫ ߣߌ߫ ߡߊ߬ߟߌ߫ ߣߌ߫ ߞߘߏ߬ߥߊ߯ߙߌ߫ ߟߋ߬ ߕߍ߫߸ߥߊߛߏߟߏ߲߫ ߘߎ߰ߓߊ߫ ߡߊߟߐ߲ߣߍ߲߫ ߘߏ߫ ߡߊ߲߬ߖߊ߲߬ߣߊ߫ ߘߌ߫ ߖߌ߬ߣߍ߬ ߞߊ߲ߓߍ߲ ߡߙߊ߬ߘߊ ߘߏ߫.
ߝߐߓߏߟߏ߲ߟߐ߲ߘߐߦߊ
ߝߌߟߊ ߟߎ߬ ߟߋ߬ ߡߍ߲߫ ߘߊ߫ ߜ߭ߊ߰ߣߊ߫ ߣߌ߫ ߕߌ߬ߢߍ߬ߞߏ߲ߞߏ ߕߍ߫ ߊ߬ߟߎ߬ ߟߊ߫ ߓߌߦߊ߲ ߠߎ߬ ߘߡߊߢߌߣߌ߲ ߞߊ߲߬߸ ߊ߬ߟߎ߬ ߦߋ߫ ߝߙߍ߬ ߢߌߣߌ߲ ߞߊ߲߬ ߊ߬ߟߎ߫ ߘߌ߫ ߥߙߏ߬ߘߎ߮ ߓߌ߲ߡߊ߫ ߦߙߐ ߣߴߊ߬ ߖߌߡߊ߫ ߦߙߐ ߟߊߛߐ߬ߘߐ߲߬ ߢߊ ߡߍ߲ ߡߊ߬߸ ߓߋ߬ ߡߊ߫ ߞߍ߫ ߊ߬ߟߎ߫ ߞߊ߲߬ ߞߵߊ߬ߟߎ߬ ߟߊ߫ ߓߌߦߊ߲ ߠߎ߬ ߡߌ߬ߘߊ߬ ߊ߬ߟߎ߫ ߟߊ߫߸ ߥߟߴߊ߬ߟߎ߫ ߘߋ߲ ߠߎ߬. ߊ߬ߟߎ߬ ߣߌ߫ ߦߋ߲߬ ߡߐ߮ ߟߎ߬ ߘߊ߬ߙߌ߬ ߘߊ߫ ߝߏ߫ ߞߵߊ߬ߟߎ߫ ߛߌ ߟߎ߬ ߛߐ߬ߘߐ߲߬ ߦߋ߲߬ ߡߙߊ߬ߞߊ ߟߎ߫ ߝߍ߬.
ߕߏ߫ ߞߍ߫ ߘߊ߫ ߏ߬ ߟߋ ߘߐ߫ ߞߙߎ߫ ߝߟߐ ߟߎ߬ ߣߊ߬ ߘߊ߫ ߕߏ߲ ߖߌ߰ ߡߊ߲߬ߘߋ߲߫ ߡߊ߲ߛߊ ߘߏ߫ ߞߊ߲߬ ߞߏ߫ ߞߊ߬ ߛߌ߰ߦߌߟߊ ߘߴߊ߬ߟߎ߫ ߡߊ߬߸ ߏ߬ ߝߣߊ߫ ߞߊ߬ ߖߊ߬ߡߊ߬ߙߌ߬ߦߊ ߘߌ ߡߍ߲ ߞߍ߫ ߞߏ߫ ߞߊ߬ «ߥߊ߫ ߛߏߟߏ߲߫» ߦߌ߬ߘߵߊ߬ߟߎ߫ ߟߎ߫ ߟߊ߫ ߦߋ߲߬ ߡߍ߲ ߦߋ߫ ߥߎߟߊ߫ ߟߊߞߏߟߏ߲ ߘߌ߫: ߏ߬ ߟߏ߲ ߞߊ߬ߠߊ߫ ߊ߬ߟߎ߫ ߕߍ߫ ߒ߬ ߠߊ߫ ߞߊ߲ ߠߎ߬ ߡߍ߲߫ ߠߊ߫߸ ߊ߬ߟߎ߫ ߞߵߊ߬ ߖߊ߬ߕߋ߬ ߛߊ߫ ߞߏ߫ ߥߎߟߊ ߕߐ߯ ߦߋ߫ ߟߋ߬ ߞߏ߫ ߥߊߛߏߟߏ߲߫߸ ߏ߬ ߟߋ ߞߍ߫ ߘߊ߫ ߛߏߟߏ߲߫ ߥߎߟߊ ߕߐ߮ ߦߟߍ߬ߡߊ߲߬ߣߍ߲ ߘߌ߫ ߞߊ߬ «ߥߊ» ߞߍ߫ ߢߍߣߙߊ ߘߌ߫ ߛߊ߫.
ߘߐ߬ߝߐ
ߥߊߛߏߟߏ߲߫ ߦߋ߫ ߝߌߟߊ߫ ߞߎ߲ߝߟߐ ߣߊ߬ߣߍ߲ ߠߎ߬ ߟߋ߬ ߘߌ߫ ߡߊ߲߬ߘߋ߲߫ ߞߣߐ߫߸ ߡߍ߲ ߠߎ߬ ߛߐ߰ ߘߊ߫ ߛߌ߱ ߡߊ߬ ߡߙߊ߬ߞߊ ߟߎ߬ ߝߍ߬ ߜ߭ߊ߰ߣߊ߫ ߝߊ߰ߡߊ߬ߟߊ ߘߐ߫. ߊ߬ߟߎ߫ ߞߊ߬ ߥߊ߯ߕߌߖߊ߲߫ ߞߍ߫ ߛߌ߱ ߘߐ߫ ߦߋ߲߬ ߝߏ߫ ߞߵߊ߬ߟߎ߫ ߛߌ ߟߎ߬ ߕߊ߬ ߡߙߊ߬ߞߊ߬ߞߊ߲ ߘߐ߫߸ ߝߏ߫ ߖߊߟߏ ߡߍ߲ ߞߋߟߋ߲߫ ߘߌ߫ ߞߴߊ߬ߟߎ߫ ߖߍ߬ߘߍ ߟߊ߫ ߞߊ߲ ߘߌ߫ ߥߟߊ߫ ߏ߬ ߞߘߐ ߞߍ߫ ߘߊ߫ ߟߐ߲ߓߊߟߌߦߊ ߘߐ߫ ߡߎߣߎ߲߬.
ߏ߬ ߘߏ߫ ߟߎ߫ ߟߋ߬ ߥߟߌ߬ ߘߊ߫ ߞߊ߬ ߡߊ߲߬ߘߋ߲߫ ߡߊߜߍ߲߫߸ ߏ߬ ߟߎ߬ ߢߍߡߌ߬ߘߊ߬ߣߍ߲߫ ߕߘߍ߬ ߦߋ߫ ߊ߬ߟߎ߬ ߟߊ߫ ߞߎ߲߬ߕߌ߮ ߡߍ߲ ߓߟߏ߫߸ ߏ߬ ߕߐ߯ ߞߏ߫ ߡߊߞߌ߬ ߖߊߟߏ߫: ߏ߬ ߟߎ߫ ߟߋ߬ ߣߊ߬ ߘߴߊ߬ߟߎ߫ ߡߊߞߊ߬ߛߌ߬ ߡߊ߲߬ߘߋ߲߫ ߡߊ߲ߛߊ ߢߍ߫ ߞߏ߫ ߞߊ߬ ߦߙߐ߫ ߘߴߊ߬ߟߎ߫ ߡߊ߬߸ ߊ߬ߟߎ߬ ߘߴߊ߬ߟߎ߫ ߟߊ߫ ߓߌߦߊ߲ ߠߎ߬ ߘߡߊߢߌߣߌ߲߫ ߡߍ߲ ߘߐ߫߸ ߡߊ߲߬ߛߊ ߞߵߊ߬ ߟߊߕߍ߰ ߞߏ߫ ߞߊ߬ ߥߊ߫ ߛߏߟߏ߲߫ ߖߡߊ߬ߣߊ ߦߌ߬ߘߊ߬ ߊ߬ߟߎ߬ ߟߊ߫ ߦߋ߲߬ ߡߍ߲ ߦߋ߫ ߥߎߟߊ߫ ߟߊߞߏߟߏ߲ ߘߌ߫.
ߊ߬ߟߎ߫ ߞߊ߬ ߛߌ߰ߦߙߐ߬ ߘߐ߬ߓߍ߲ ߠߎ߬ ߞߍ߫ ߦߋ߲߬ ߥߊ߯ߕߌ߫ (ߛߊ߲߬ ߘߡߊߘߡߊ߫) ߞߘߐ߫ ߞߊ߬ ߓߊ߲߫ ߞߵߊ߬ߟߎ߫ ߞߐߛߊ߬ߦߌ߫ ߞߴߊ߬ߟߎ߫ ߥߊ߫ ߕߐ߫ ߊ߬ߟߎ߬ ߟߊ߫ ߘߋ߲ߓߦߊ ߟߎ߬ ߣߌ߫ ߓߌߦߊ߲ ߠߎ߬ ߣߐ߬ߝߍ߬߸ ߊ߬ߟߎ߬ ߥߊ߫ ߘߴߊ߬ߟߎ߫ ߟߐ߬ ߏ߬ ߟߎ߫ ߥߎ߬ߣߍ ߡߊ߬ (ߣߐ߬ ߘߐ߬ߞߏߟߏ߲ ߘߐ߫); ߖߊ߰ ߊ߬ߟߎ ߥߊ ߡߍ߲ ߞߍߣߍ߲߫ ߦߴߏ߬ ߘߌ߫߸ ߊ߬ߟߎ߬ ߓߊߘߋ߲ ߘߏ߫ ߟߎ߫ ߥߊ߫ ߘߴߊ߬ ߝߐ߫ ߊ߬ߟߎ߫ ߞߐߡߐ߮ ߟߎ߬ ߢߍ߫ ߞߏ߫ ߊ߬ߟߎ߬ ߕߍߣߵߊ߬ߟߎ߫ ߞߐߛߊ߬ߦߌ߬ ߟߴߏ߬ ߞߐ߫߸ ߓߊߏ߬ ߕߟߋ߬ߓߋ߬ߞߊ ߟߎ߬ ߦߋ߫ ߡߐ߰ ߝߊߘߌ߲ ߠߎ߬ ߟߋ߬ ߘߌ߫ ߡߍ߲ ߠߎ߬ ߕߍߣߊ߬ ߛߐ߲߬ ߠߴߊ߬ߟߎ߫ ߞߐߛߊߦߌ߫ ߞߏ ߡߊ߬. ߏ߬ ߟߋ ߞߍ߫ ߘߴߏ߬ ߟߎ߫ ߣߴߊ߬ߟߎ߫ ߟߊ߫ ߓߌߦߊ߲ ߠߎ߬ ߝߏߣߍ߲ ߘߌ߫ ߏ߬ ߟߎ߬ ߓߟߏ߫ ߞߊ߬ ߥߴߊ߬ߟߎ߫ ߘߌ߫.
ߞߐߛߊߦߟߌ
ߊ߬ߟߎ߫ ߖߌ߰ߕߍ߰ߡߍ߬ߣߍ߲߬ߕߐ ߏ߬ ߟߋ ߞߐߛߊ߬ߦߌ߫ ߘߊ߫ ߡߊ߲߬ߛߊ ߡߊ߬ ߞߵߏ߬ ߘߊ߲߬ߕߍ߰ߟߌ ߞߴߊ߬ ߢߍ߫߸ ߏ߬ ߝߣߊ߫ ߞߵߊ߬ ߖߡߊ߬ߙߌ߬ߦߊ߫ ߞߏ߫ ߞߊ߬ ߡߛߏ߬ ߘߴߊ߬ߟߎ߫ ߡߊ߬, ߏ߬ ߟߋ ߞߍ߫ ߘߊ߫ ߡߊ߬ߣߌ߲߬ߞߊ߬ ߛߎ߲ߞߎߘߎ߲߫ ߞߋߟߋ߲߫ ߞߋߟߋ߲߫ ߘߌ ߘߴߊ߬ߟߎ߫ ߞߋ߬ߟߋ߲߬ߞߋ߬ߟߋ߲߬ߠߊ ߡߊ߬ ߝߘߎ ߟߊ߫߸ ߊ߬ߟߎ߬ ߣߌ߫ ߡߍ߲ ߠߎ߬ ߘߌ߫ ߢߐ߲߮ ߢߣߍ߬ߛߎ߬ߡߊ߬ߓߐ߫.
ߊ߬ߟߎ߫ ߣߌ߫ ߏ߬ ߟߎ߫ ߟߋ߬ ߖߘߌ߫ ߘߊ߫ ߡߎ߬ߕߎ߲߬ ߛߊ߫߸ ߗߍ߭ ߟߎ߬ ߡߊ߫ ߡߊ߬ߣߌ߲߬ߞߊ߬ߞߊ߲߫ ߟߐ߲߫߸ ߡߏ߬ߛߏ ߟߎ߬ ߡߊ߫ ߝߌߟߊߞߊ߲߫ ߟߐ߲߫. ߘߋ߲ ߠߎ߬ ߘߏ߲߬ ߦߴߊ߬ߟߎ߫ ߓߊ߫ ߟߊ߫ ߞߊ߲ ߠߋ߬ ߝߟߐ߫ ߡߍ߲ ߠߊ߫߸ ߏ߬ ߟߊߣߍ߲ ߡߊ߬ߣߌ߲߬ߞߊ ߟߎ߬ ߛߌ߰ߢߐ߲߰ߦߊ ߞߊ߲߬߸ ߝߊ߲ߞߊ߲߫ ߞߍ߫ ߘߊ߫ ߡߊ߬ߣߌ߲߬ߞߊ߬ߞߊ߲ ߞߊ߲߬ ߞߊ߬ ߝߌߟߊߞߊ߲ ߡߊߓߌߟߊ߫߸ ߝߊ߭ ߟߎ߬ ߓߊ߲ߣߍ߲ ߛߊ߬ ߟߊ߫߸ ߊ߬ ߕߏ߫ ߘߊ߫ ߡߊ߬ߣߌ߲߬ߞߊ߬ߦߊ ߡߊ߬ ߛߊ߫. ߞߏ ߡߍ߲ ߕߏ߫ ߘߴߊ߬ߟߎ߫ ߓߟߏ߫ ߊ߬ߟߎ߬ ߟߊ߫ ߝߌߟߦߊ ߘߐ߫ ߛߊ߫߸ ߏ߬ ߟߋ ߦߴߊ߬ߟߎ߫ ߟߊ߫ ߝߌߟߊ߫ ߕߐ߮ ߣߴߊ߬ߟߎ߫ ߛߌ ߘߌ߫.
ߖߊ߰ߕߙߊ߬ߦߊ
ߝߌߟߊ ߟߎ߬ ߛߋ߫ ߘߊ߫ ߕߟߋ߬ߓߋ ߘߐ߫ ߦߊ߲߬ ߕߎ߬ߡߊ ߡߍ߲ ߠߊ߫߸ ߏ߬ ߞߵߊ߬ ߕߘߍ߬ ߟߋ߬ ߊ߬ߟߎ߬ ߦߋ߫ ߡߐ߰ߜߍ ߟߎ߬ ߟߋ߬ ߘߌ߫ ߞߵߊ߬ߟߎ߫ ߞߎ߲߬ߛߌ ߟߎ߫ ߖߊ߲߰ߧߊ߫߸ ߊ߬ߟߎ߫ ߣߊ߬ ߘߊ߫ ߥߛߎ߬ߖߊ߲߫ ߠߋ߬ ߞߍ߫ ߛߌ߱ ߘߐ߫ ߜ߭ߊ߰ߣߊ߫ ߝߊ߰ߡߊ߬ߟߊ ߘߐ߫߸ ߊ߬ߟߎ߬ ߦߴߊ߬ߟߎ߫ ߟߊ߫ ߓߌߦߊ߲ ߠߎ߬ ߘߡߊߢߌߣߌ߫ ߠߊ߫ ߦߋ߲߬.
ߥߎ߬ߛߎ ߏ߬ ߟߋ ߟߊ߫ ߛߊ߫߸ ߝߘߎ ߕߘߍ߬ ߦߋ߫ ߘߏ߲߬ ߠߴߊ߬ߟߎ߫ ߣߌ߫ ߡߙߊ߬ߞߊ ߟߎ߬ ߕߍ߫ ߦߋ߲߬ ߛߐ߲߬ ߞߎߘߊߦߌ߫߸ ߝߘߎ ߕߊ߯ߣߌߛߊߦߌ ߟߎ߬ ߟߊ߫ ߛߌߦߊߦߊ ߏ߬ ߟߋ ߞߍ߫ ߘߊ߫ ߛߊߓߎ߫ ߘߌ߫ ߥߊߛߏߟߏ߲߫ ߝߌߟߊ ߟߎ߬ ߞߵߊ߬ߟߎ߫ ߟߊ߫ ߖߊ߰ߕߙߊ߬ߦߊ ߞߎ߲߬ߝߟߐ ߞߍ߫ ߦߋ߲߬ ߠߎ߫ ߟߋ߬ ߘߐ߫.
ߝߐߟߌ
ߥߊߛߏߟߏߞߊ ߦߙߊ߬ߓߌ߬ߣߍ߲ߓߊ ߟߋ߬ ߞߏ߬ߣߌ߲ ߝߐߟߌ ߟߊ߫ ߡߊ߲߬ߘߋ߲߬ߞߊ ߓߍ߯ ߘߌ߫߸alt=|left|thumb|ߛߋߞߎߓߊߣߌ߲߬ ߕߙߊߥߟߋ߫ߊ߲ ߧߋ߫ ߝߊߘߐߞߍ߫ ߂߁ ߡߍ߲ ߘߐ߫߸ߘߐ߲߬ߞߟߌ߬ ߞߘߐߟߡߊ ߟߊ߫ ߟߊ߫،ߡߊ߲߬ߘߋ߲߫ ߖߡߊ߬ߣߊ ߕߐ߭ ߘߌ߬߸ߞߏ߬ߣߌ߲߬،ߊ߬ߟߎ߫ ߟߊ߫ ߝߐߟߌ ߓߎ߲ߓߎ߲ߣߍ߲߫ߞߐ߬ߣߌ߲߫ ߠߋ߬ ߡߊ߬ alt=|left|thumb|ߎߡߎ߲߬ ߛߊ߲ߞߊߙߋ߫ ߸ߥߊߛߏߟߏ߲߫ ߘߐ߲߬ߞߟߌ߬ߟߊ߬ߟߊ߬ ߡߛߏ ߘߏ߫ ߟߋ߬ ߎߡߎ߲߬ ߛߊ߲ߞߊߙߋ߫ ߘߌ߫߸ߞߏ߬ߣߌ߲ ߝߐߟߌߟߓߊ ߘߏ߫ ߟߋ߬ߛߋߞߎߓߊߣߌ߲߬ ߕߙߊߥߟߋ߫ ߘߌ߫߫߸ߊ߬ߛߙߍߥߊ߫ ߝߐߟߌߟߊ ߛߌߦߊߡߊ߲߫ ߞߏߛߓߍ߫߸ߞߵߏ߬ ߕߎ߬ߙߎ ߞߍ߫ ߥߊߛߏߟߏ߲ߞߊ ߦߙߊ߬ߓߌ߬ߣߍ߲ߓߊ ߟߋ߬ ߘߏ߲߬ߛߏ߬ߦߊ ߟߊ߫
ߘߌ߯ߣߊ߫ ߥߟߊ߫ ߣߊߡߎ߲߫
ߘߌ߯ߣߊ߫ ߓߍ߯ ߦߋ߫ ߓߟߏߦߟߊ ߥߊߛߏߟߏ߲߫ ߖߡߊ߬ߣߊ ߞߣߐ߫߸ߞߏ߬ߣߌ߲߬،ߛߌ߬ߟߡߊ߬ߦߊ×ߟߋ߬ ߛߌߦߊߡߊ߲ ߕߐ߭ ߓߍ߯ ߘߌ߬ ߸ߞߊ߬ ߛߏߡߊ ߟߎ߬ ߕߎ߲߬ ߛߌ߬ߟߊ߬ߡߊ ߟߎ߬ ߟߊ߫߸ߞߊ߬ ߌߛߟߊߞߊߞߍ߫ ߛߓߊߣߊ߲߫ ߘߌ߬،؟ ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߥߊߛߏߟߏ߲߫
ߝߊߙߊ߲ߥߊߟߌߦߊ߫
ߝߊߙߊ߲ߥߊߟߌߦߊ߫/ߖߌ߬ߣߍ߬ ߞߊ߲ߓߍ߲ ߡߙߊ߬ߘߊ߬ߘߎ߯ߟߊ ߟߋ߬ ߘߌ߫،ߛߌ߯ߙߌ߲߫ ߡߙߊ߬ߓߊ߰ߘߊ ߞߣߐ߫߸ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫߸ߊ߬ ߦߋ߫ ߡߊ߲߬ߘߋ߲߫ ߕߌ߲߬ߞߎ߬ߘߎ߲߬ ߞߘߐ ߓߘߌߞߊ߬ ߞߏߓߌߘߊ ߟߋ߬ ߝߣߊ߫ ߘߌ߫.
ߊ߬ ߛߌ߰ߓߊ߮ ߟߎ߬
ߊ߬ ߛߌ߰ߓߊ߰ ߡߐ߰ ߦߋ߫ ߃߁ ߃߀߆ ߟߋ߬ ߘߌ߫، ߛߙߍߘߍߦߊߟߌ߫ ߞߎ߲ߠߊߛߌߡߊ ߘߐ߫ ߂߀߁߄ ߠߊ߫߸ߏ߬ ߞߵߊ߬ ߦߌ߬ߘߊ߬ ߞߏ߫߫ ߊ߬߬ ߓߙߍ߬ߦߊ߬߬ ߡߐ߮ ߂߉ ߂߇߂ ߟߋ߬ ߘߌ߫
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߊ߬ ߛߌ߰ߓߊ߮ ߁߀߀%߉߀ ߓߍ߯ ߦߋ߫߫ ߛߣߍ߬ߞߍ߬ߟߊ ߟߋ߬ ߘߌ߫߸ߊ߬ߟߎ߫ ߦߋ߫ ߞߋ߲߬ߘߋ߫ ߣߌ߫ ߢߐ߭ ߣߌ߫ ߡߊ߬ߟߏ ߣߌ߫ ߓߊ߬ߣߊ߲ߞߎ ߛߍ߬ߣߍ ߟߊ߫ ߞߏߛߓߍ߫. ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߝߊߙߊ߲ߥߊߟߌߦߊ߫ ߦߌߟߡߊ:ߛߌ߯ߙߌ߲߫ ߦߌߟߡߊ:ߞߊ߲ߞߊ߲߫ ߦߌߟߡߊ:ߖߌ߬ߣߍ߬ ߞߊ߲ߓߍ߲ ߦߌߟߡߊ:ߊߝߙߌߞߌ߬
ߞߐ߲ߞߎߙߋ߫ ߓߊ
ߞߐ߲ߞߎߙߋ߬ ߦߋ߫ ߓߊ ߘߏ߫ ߟߋ߬ ߘߌ߫߸ ߖߌ߬ߣߍ߬. ߊ߬ ߦߋ߫ ߊߝߙߌߞߌ߬ ߕߟߋ߬ߓߋ ߓߊ ߟߎ߬ ߘߏ߫ ߟߋ߬ ߘߌ߫߸ ߡߍ߲ ߠߎ߬ ߕߐ߬ߣߐ ߓߏ߲߬ߓߊ߫ ߦߋ߫ ߢߎߡߍ߫ ߞߏ ߡߊ߬ߘߎ߮ ߘߐ߫.
ߘߎ߰ߡߊ߬ߛߓߍ
ߊ߬ ߞߎ߲߬ߛߊ ߦߋ߫ ߝߎߕߊ߫ ߖߊ߬ߟߏ߲߫ ߞߙߎ߬ߖߟߐߞߐ ߟߎ߬ ߟߋ߬ ߘߐ߫߸ ߞߎ߲ߞߎߙߋ߫ ߛߏ ߘߊߝߍ߬. ߊ߬ ߓߊߓߏߟߏ߲ ߘߏ߫ ߟߋ߬ ߦߋ߫ ߞߐߞߎߟߐ߫ ߘߌ߫. ߊ߬ ߓߊ߲ ߞߐ ߘߐ߫ (ߥߦߏ߬ ߟߊ߫) ߞߎߘߍ߫ ߃߀߃ (ߞߊ߲߬) ߓߏ߬ߙߌ߫ ߟߊ߫߸ ߊ߬ ߓߌ߬ߟߊ߬ ߘߊ߫ ߟߌ߲ߓߊ߲߫ ߡߊ߲ߞߊ߲ ߘߐ߫ ߛߊ߲ߜ߭ߊߙߋߦߊ߫ ߘߊߝߍ߬ ߞߐߣߊߞߙߌ߫ ߞߐ߬ߘߎ߮ ߘߐ߫.
ߢߎߡߍ߫ ߟߊߥߟߏ
ߞߎ߲ߞߎߙߋ߫ ߦߋ߫ ߓߊ߫ ߟߋ߬ ߘߌ߫ ߖߌߘߐ߫-ߢߎߡߍ߫ ߓߊߟߊ߲ ߠߎ߬ ߟߐ߬ ߞߏ ߢߍߥߟߊ ߦߋ߫ ߛߋ߲߬ߠߊ߫ ߡߍ߲ ߘߐ߫߸ ߦߏ߫: ߜ߭ߙߊߝߙߌ߫ ߸ ߞߊ߬ߟߋ߬ߕߊ߫߸ ߛߎߥߊߔߕߌ߫߸ ߊ߬ ߣߌ߫ ߊߡߊߙߌߦߊ߫.
ߜ߭ߙߊߝߙߌ߫ ߢߎߡߍ߫ ߓߊߟߊ߲
ߞߎߡߘߊ ߝߊߙߊ߲ߝߊ߯ߛߌߣߍ߲:. ߜ߭ߙߊߝߙߌ߫ ߘߊߦߟߍ߬ ߘߊ߫ ߁߉߉߉ ߟߋ߬ ߟߊ߫߸ ߜߊ߬ߟߊ߫ ߝߘߍ߬ߓߍ߲ ߞߋ߲߬ߥߟߎ߫ ߃߀߀ ߟߋ߬ ߦߋ߫ ߟߊߡߙߊ߬ ߟߊ߫ ߖߌ ߘߴߊ߬ ߓߟߏ߫ ߘߊ߬ߟߊ ߞߎߘߍ߫ ߝߘߎ߬ߓߍ߲߫ ߉߁ ߘߐ߫߸ ߊ߬ ߣߌ߫ ߝߣߊ߫ ߞߙߎ߫ (ߜ߭ߙߎߔߎ߫) ߛߊ߬ߓߊ߫ ߟߋ߫ ߦߴߊ߬ ߖߌߢߎߡߍ߫ ߕߊ߲ߓߊ߲ ߠߊ߫ ߡߍ߲ ߠߎ߬ ߘߌ߫ ߛߋ߫ ߡߋߞߊ߫ ߥߊߕߌ߫ ߈߀ ߡߊߛߐ߫ ߟߊ߫. ߞߵߊ߬ ߕߵߊ߬ ߓߌ߬ߟߊ߬ ߕߎߡߊ ߏ߬ ߡߊ߬ ߛߋ߲߬ߠߊ߫ ߝߏ߫ ߞߊ߬ ߥߵߊ߬ ߛߌ߰ ߓߌ߬ ߟߊ߫߸ ߝߊ߲ߓߏ߲ ߦߴߊ߬ ߟߊ߫ ߜߟߐߡߌ߲߫ ߡߊߛߐߕߊ ߕߍߡߊߞߊ߲ߞߋ߫ ߟߐ߯ߟߊߣߍ߲ ߡߊߛߐ߫ ߟߊ߫߸ ߥߟߊ߫ ߖߌߞߥߊߕߌ߫ (GWh) ߂߇߀ ߛߊ߲߭ ߞߣߐ߫߸ ߞߏ߬ߣߌ߲߬ ߤߊߟߴߏ߬ ߕߍ߫ ߞߎߓߋߘߊ ߥߛߊ߬ߕߊ (ߘߊ߫ ߘߓߐ߫ ߟߊ߫) ߓߐ߫ ߟߊ߫ ߜߊ߲߯ߛߊ߲߫ ߞߍ߫.
ߞߊ߬ߟߋ߬ߕߊ߫ ߓߊ߬ߟߊ߲
ߛߌ߲߬ߝߏ߲߬ߧߊ߬ߟߌ ߡߍ߲ ߦߋ߫ ߦߋ߲߬ ߡߐ߬ߟߐ߲߬ ߘߌ߬ ߞߊ߲ߡߊ߬ ߓߊߝߌ߲ߓߊ (ߛߣߍ߬ߜ߭ߊߟߌ߫ ߓߊ) ߡߊ߬߸ ߏ߬ ߟߎ߬ ߓߊ߲ ߞߐ ߘߐ߫ ߞߊ߬ߟߋ߬ߕߊ߫ ߞߍߟߌ ߖߊ߬ߕߋ߬ߘߐ߬ߛߌ߮ ߞߊ߬ߙߊ߲߬ ߠߊ߫ ߞߊ߲ߓߍ߲߫ ߛߓߊߣߊ߲ ߘߊߡߌ߬ߣߊ߬ ߓߊߟߌ߸ ߊ߬ ߞߓߊ߫ ߝߟߐ ߛߌ߰ ߘߊ߫ ߂߀߁߂ ߞߏ߲ߞߏߘߌ߬ߓߌ ߄ ߠߋ߬ ߡߊ߬߸ ߊ߬ ߦߌ߬ߘߊ߬ ߘߴߏ߬ ߕߎ߬ߡߊ ߟߊ߫ ߞߴߊ߬ ߘߌ߫ ߛߋ߫ ߓߊ߲߫ ߠߊ߫ ߞߊ߬ ߓߍ߲߬ ߛߊ߲߬ ߅ ߟߋ߬ ߡߊ߬. ߊ߬ ߘߊ߬ߟߊ ߡߍ߲ ߦߋ߫ ߞߎߘߍ߫ ߝߘߎ߬ߓߍ߲߫ ߂,߈߂ ߘߌ߫߸ ߏ߬ ߦߋ߫ ߖߌ ߜߊ߬ߟߊ߫ ߝߘߍ߬ߓߍ߲߫ ߞߋ߲߬ߥߟߎ߫ ߂߃ ߟߋ߬ ߟߊߡߊ߲߬ߘߌ߫ ߟߊ߫. ߊ߬ ߖߌߢߎߡߍ߫ ߕߊ߲ߓߊ߲ ߞߊߡߊ߲߫ ߦߋ߫ ߞߊ߬ ߡߋߞߥߊߕߌ߫ ߂߄߀ ߖߊ߬ߕߋ߫ ߟߋ߬ ߡߊߛߐ߫߸ ߞߵߊ߬ ߓߌ߬ߟߊ߫ ߖߌ߬ߣߍ߬ ߢߎߡߍ߫ ߞߙߏߝߏ ߡߊ߬߸ ߊ߬ ߣߌ߫ ߜ߭ߊ߲ߓߌ߫ ߝߣߊ߫߸ ߊ߬ ߣߌ߫ ߖߌ߬ߣߍ߫ ߓߌ߬ߛߊ߬ߏ߫ ߣߌ߫ ߛߣߍ߬ߜ߭ߊߟߌ߫ ߟߎ߫.
ߘߐ߬ߞߏ߬ߓߛߌ߬ߞߌ߬ߦߊ
ߟߐ߲ߞߏ ߓߏߟߏ߲ ߡߍ߲ ߦߋ߫ ߞߏ ߟߎ߫ ߓߛߌ߬ߞߌ߬ ߟߊ߫.
ߞߐ߲ߞߎߙߋ߫ ߓߊ
ߦߟߌߡߊߛߙߋ ߟߎ߬
ߦߌߟߡߊ:ߖߛߌߟߊ ߦߌߟߡߊ:ߞߐ߲ߞߎߙߋ߫ ߦߌߟߡߊ:ߜ߭ߙߊߝߙߌ߫ ߦߌߟߡߊ:ߞߊ߬ߟߋ߬ߕߊ߫ ߦߌߟߡߊ:ߊߡߊߙߌߦߊ߫
ߝߓߊߛߓߍ
ߟߐ߲ߞߏ ߓߏߟߏ߲ ߡߍ߲ ߘߐ߰ߘߏ߲߬ߣߍ߲߫ ߝߓߊ ߟߎ߬ ߛߏ߯ߙߏ߫ ߢߊ ߣߴߊ߬ߟߎ߫ ߦߟߍ߬ߡߊ߲߬ ߢߊ ߟߎ߬ ߛߓߍ ߟߊ߫.
ߝߓߊߟߐ߲
ߟߐ߲ߞߏ ߓߏߟߏ߲ ߡߍ߲ ߘߐ߰ߘߏ߲߬ߣߍ߲߫ ߝߓߊ ߟߎ߬ ߛߏ߯ߙߏ߫ ߢߊ ߣߴߊ߬ߟߎ߬ ߦߟߍ߬ߡߊ߲߬ ߢߊ ߞߎ߬ߙߎ߲߬ߘߎ ߟߎ߬ ߟߊ߫.
ߞߕߊߦߊ ߝߓߊߟߐ߲
ߟߐ߲ߞߏ ߓߏߟߏ߲ ߡߍ߲ ߦߋ߫ ߥߐ߬ߞߎ߬ ߝߓߊ ߟߎ߬ ߦߟߍ߬ߡߊ߲߬ ߢߊ ߕߌߙߌ߲ ߠߊ߫.
ߓߊߘߎ߰ߟߊ߫
ߓߊߘߎ߰ߟߊ߫ ߦߋ߫ ߖߌ߬ߣߍ߬ ߛߏ ߘߏ߫ ߣߴߊ߬ ߡߙߊ߬ߘߊ߬ߙߋ߲ ߠߋ߬ ߘߌ߫ ߡߊ߯ߟߌ ߡߙߊ߬ߓߊ߰ߘߊ ߞߣߐ߫ ߟߊߓߋ߬ ߕߌ߲߬ߞߎߘߎ߲ ߘߐ߫.
ߊ߬ߟߎ߬ ߟߊ߫ ߝߊ߰ߡߊ߬ߛߏ ߟߋ߬ ߦߋ߫ ߓߊߘߎ߰ߟߊ ߘߌ߫
ߦߟߌߣߐ ߟߎ߬ ߣߌ߫ ߦߌߟߡߊߛߙߋ ߟߎ߬
ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߓߊߘߎ߰ߟߊ߫
ߡߏ߬ߙߌ߬ߓߊ߬ߦߊ߫
ߡߏ߬ߙߌ߬ߓߦߊ߬ ߦߋ߫ ߖߌ߬ߣߍ߫ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫ ߞߊ߲ߞߊ߲߫ ߡߙߊ߬ߓߊ߰ߘߊ߮ ߣߌ߫ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫. ߊ߬ ߛߌ߰ߣߍ߲߬ ߦߋ߫ ߡߌߟߏ ߟߋ߬ ߝߍ߬. ߊ߬ ߣߌ߫ ߞߊ߲ߞߊ߲߫ ߕߍ ߦߋ߫ ߞߎߘߍ߫ ߇߀ ߟߋ߬ ߘߌ߫ ߞߐ߬ߘߎ߮ ߘߐ߫.
ߕߐ߲ߘߐ߲߫
ߕߐ߲ߘߐ߲߫ ߦߋ߫ ߖߌ߬ߣߍ߫ ߕߟߋ߬ߓߋ߬ ߛߏ ߘߏ߫ ߟߋ߬ ߘߌ߫. ߡߙߊ߬ߘߊ߬ߘߎ߯ߟߊ ߏ߬ ߦߋ߫ ߘߎ߬ߓߙߋߞߊ߬ ߡߙߊ߬ߓߊ߰ߘߊ ߟߋ߬ ߘߐ߫߸ ߞߌ߲ߘߌߦߊ߫ ߕߌ߲߬ߞߎߘߎ߲ ߘߐ߫. ߊ߬ ߦߋ߫ ߞߐߣߊߞߙߌ߫ ߞߎߘߍ߫ ߁߈߀ ߠߋ߬ ߟߊ߫.
ߛߌ߰ߓߊ߮
ߕߐ߲ߘߐ߲߫ ߛߌ߰ߓߊ߮ ߕߘߍ߬ ߦߋ߫ ߡߐ߰ ߁߆߀߀߀ ߟߋ߬ ߘߌ߫ ߂߀߀߈ ߠߊ߫߸ ߞߊ߬ ߣߊ߬ ߞߍ߫ ߡߐ߰ ߅߂߁߁߄ ߘߌ߫ ߂߀߁߆ ߟߊ߫.
ߘߐ߬ߝߐ
ߕߐ߲ߘߐ߲߫ ߠߋ߬ ߕߘߍ߬ ߦߋ߫ ߟߓߊߦߊ߫ ߞߣߍߟߋ߲ ߞߎ߲߬ߠߊ߬ߛߌ߰ߟߌ ߡߊߞߍߦߌߟߊ ߘߌ߫.
߁߉߅߀ ߟߊ߫߸ ߖߊ߲߬ߖߏ߲ ߘߏ߫ ߕߍ߰ ߘߊ߬ ߛߴߏ߬ ߞߣߐ߫ ߡߍ߲ ߞߐ߲߬ ߘߊ߫ ߘߍ߲ߖߘߍߟߦߊ ߢߍ߫߸ ߞߣߍߟߋ߲߫ ߞߎ߲ߕߌ߮ ߘߏ߫ ߞߏ߫ ߊ߬ߟߌ߬ߡߊߡߌ߲߬ ߘߊ߬ߝ߭ߌߘ ߛߌ߬ߟߊ߸ ߏ߬ ߟߋ ߞߵߊ߬ ߞߊߘߊ߲߫ ߊߝߙߌߞߌ߬ ߓߍ߯ߦߊ ߟߊ߬ߘߍ ߟߊ߫ ߕߏ߰ߝߏ ߞߎ߲߬ߠߊߛߊ߬ߦߌ߫ ߞߏ ߘߐ߫ ߕߐ߲ߘߐ߲߫ ߛߏ ߣߌ߲߬ ߠߋ ߞߣߐ߫߸ ߏ߬ ߞߍ߫ ߘߊ߫ ߛߊߓߎ߫ ߘߌ߫ ߞߊ߬ ߖߊ߲߬ߖߏ߲߬ ߓߐߣߍ߲ߢߐ߲߰ߡߊ ߟߎ߬ ߟߊߥߟߌ߬. ߁߉߅߄ ߥߊ߬ߛߌ߬ߥߙߊ ߟߊ߫߸ ߊ߬ ߦߌ߬ߘߊ߬ ߘߊ߫ ߞߏ߫ ߊ߬ߟߌ߬ߡߊߡߌ߲߬ ߘߊ߬ߝ߭ߌߘ ߛߌ߬ߟߊ ߞߊ߬ ߊ.ߓ.ߟ ߞߊ߲ߛߏ߲߫ ߛߎߥߊ߲ߘߟߌ ߘߐ߫. ߛߏ ߥߎߦߋ߲ ߥߙߊ߬ ߘߊ߫ ߁߉߅߅ ߓߌ߲ߠߊߥߎߟߋ߲ ߠߊ߫ ߕߎ߲߯ߣߌ߲߫߸ ߞߵߊ߬ ߕߘߍ߬ ߖߊ߯ߓߊ߫ ߞߟߍ߫ ߝߌߟߊߣߊ߲ ߣߊ߲߬ߕߌ߰ ߞߘߐ ߗߍߙߑߣߐ߬ ߞߡߊ߬ߙߊ߫ ߣߌ߫ ߊ.ߓ.ߟ ߕߐ߲ߘߋ߲߫ ߛߋ߯ߦߌ߲߫ ߜߘߍ߫ ߟߎ߫ ߡߌ߬ߣߊ߬ ߘߊ߫ ߢߐ߲߮ ߝߍ߬. ߊ߬ߟߌ߬ߡߊߡߌ߲߬ ߘߊ߬ߝ߭ߌߘ ߛߌ߬ߟߊ ߡߍ߲ ߞߵߊ߬ߟߎ߫ ߡߌ߬ߘߊ߬߸ ߏ߬ ߞߵߊ߬ ߦߌ߬ߘߊ߬ ߞߴߊ߬ߟߎ߫ ߣߴߊ߬ߟߎ߫ ߟߊ߫ ߗߋߘߊ ߖߡߊ߬ߙߌ ߛߐ߬ߛߐ߬ ߟߊ߫ ߟߋ߬߸ ߊ߬ ߣߌ߫ ߞߊ߬ ߕߌ߲߬ߞߎߘߎ߲ ߣߌߛߐ߲ߞߐ ߝߘߎߝߘߎ߫߸ ߞߊ߬ ߓߌ߬ߟߊ߬ ߞߣߍߟߋ߲߫ ߞߎ߲ߕߌ߮ ߟߊ߫ ߕߐ߬ߣߐ ߖߊ߯ߛߌ߫.
ߞߏ߲ߞߏߜߍ ߈, ߁߉߅߈ ߠߊ߫߸ ߛߌ߬ߟߊ ߥߊ߫ ߘߊ߫ ߓߐߒߡߊߟߌ ߟߊ߫ ߕߏ߯ߘߊ ߘߏ߫ ߟߊ߫ ߞߏ߫ ߓߋߓߦߊ߫߸ ߞߴߊ߬ ߥߊ߫ ߕߐ߫ ߣߌߛߐ߲ߞߐ߫ ߡߞߊߣߌ߲ ߠߊ߫ ߦߋ߲߬. ߕߏ߯ߘߟߊߡߐ߮ ߏ߬ ߟߎ߫ ߞߊ߬ ߔߊߞߌߛߦߊ ߘߏ߫ ߟߊߥߌ߬ߟߌ߫ ߊ߬ ߞߊ߲ߡߊ߬ ߦߋ߲߬ ߞߵߊ߬ ߝߐ߫ ߞߏ߫ ߒ߬ ߓߘߊ߫ ߓߊ߲߫ ߣߌߛߐ߲ߞߐ߫ ߡߞߊߣߌ߲ߣߍ߲ ߛߙߊ߬ ߟߊ߫. ߊ߬ߟߌ߬ߡߊߡߌ߲߬ ߘߊ߬ߝ߭ߌߘ ߛߌ߬ߟߊ ߣߴߊ߬ ߞߐߓߌߟߊߘߋ߲ ߠߎ߬ ߞߵߊ߬ ߦߌ߬ߘߊ߬ ߞߏ߫ ߝߏ߫ ߞߊ߬ ߣߌߛߐ߲ߞߐ ߛߊ߬ߙߊ߫ ߟߋ߬ ߕߘߋ߫. ߏ߬ ߞߍ ߡߏ߬ߛߏ ߘߏ߫ ߟߎ߫ ߣߊ߬ ߘߴߊ߬ ߕߘߍ߬ ߞߵߊ߬ ߟߊ߫ ߡߙߊ߬ߡߊ߬ߝߋ߲ ߡߌ߬ߘߵߊ߬ ߟߊ߫ ߞߊ߬ ߓߊ߲߫ ߞߵߊ߬ ߝߴߊ߬ ߢߍ߫ ߞߴߊ߬ ߦߴߊ߬ ߞߐߛߊ߬ߦߌ߫ ߕߐ߲ߘߐ߲߫. ߏ߬ ߘߎ߬ߛߊ߬ߜߍ ߛߐ߰ߡߊ߬ߘߊ ߟߊ߫߸ ߣߊ߲߬ߕߌ߰ (escadron) ߘߏ߫ ߟߎ߫ ߥߟߌ߬ ߘߊ߫ ߞߐߣߊߞߙߌ߫ ߞߊ߬ ߛߋ߫ ߘߊߞߎ߲ ߘߐ߫ ߦߋ߲߬߸ ߊ߬ߟߎ߬ ߣߌ߫ (auxiliaire) ߡߐ߰ ߄߀ ߖߊ߬ߕߋ߫ ߘߌ߫. ߛߏ ߛߌ߰ߓߊ߮ ߟߎ߬ ߞߊ߬ ߣߊ߬ߟߌ ߏ߬ ߞߐߞߐ߬ߣߐ߲߫ ߏ߬ ߟߎ߫ ߡߍ߲ ߠߎ߬ ߝߊ߲߬ߓߊ ߕߘߍ߬ ߦߋ߫ ߡߏ߬ߛߏ ߟߎ߬ ߘߌ߫߸ ߞߊ߬ ߕߊ߬ߡߌ߲߬ ߊ߬ߟߎ߫ ߛߍ߬ߓߍߘߏ߲߬ ߠߊ߫ ߞߓߊ߫ ߟߊߝߟߌ ߟߊ߫. ߕߐ߲ߓߟߏߡߊ ߟߎ߬ ߝߣߊ߫ ߞߊ߬ ߟߊߞߙߌߡߏߗ߭ߍߣߌ߲ ߞߌ߬ߛߍ߬ߜߘߊ ߟߊߝߟߌ߬ ߊ߬ߟߎ߫ ߞߊ߲߬ ߛߊ߫ ߞߵߊ߬ߟߎ߫ ߘߐߖߍ߲ߛߍ߲߫. ߏ߬ ߞߍ ߛߌ߬ߟߊ ߞߵߊ߬ ߟߊ߫ ߝߊ߲߭ ߓߏ߬ߛߴߊ߬ ߟߊ߭ ߘߐ߫ ߞߊ߬ ߘߏ߲߬ ߡߎߙߎ߲ߕߌ ߟߎ߬ ߕߎ߫ ߘߐ߫. ߊ߬ ߛߋ߫ ߘߊ߫ ߞߊ߬ ߡߐ߰ ߃߇ ߖߊ߬ߕߋ߫ ߖߐߞߌ߫ ߡߎߙߎ߲ߕߌ ߟߎ߬ ߘߐ߫. ߏ߬ ߓߍ߯ ߣߴߊ߬ ߕߊ߫ ߡߎߙߎ߲ߕߌ ߦߋ߫ ߣߐ߬ߝߍ߬ߜߍ߲ ߞߊ߲߬ ߝߏ߲߬ߘߏ߬ ߞߊ߲߬ߠߊ ߟߎ߬ ߘߐ߫߸ ߛߌ߬ߟߊ ߞߵߊ߬ ߥߎ߬ߙߎ߲߬ߓߊ߫ ߗߍߙߑߣߐ߬ ߞߡߊ߬ߙߊ߫ ߟߊ߫ ߟߎ ߞߣߐ߫߸ ߞߊ߬ ߥߴߊ߬ ߡߏ߬ߛߏ ߒߓߊߟߌߦߊ߫ ߞߡߊ߬ߙߊ߫ ߛߊ߲߬ ߂߆ ߞߏ߬ߙߌ߬ߣߍ߲߫ ߔߌߕߐ ߕߘߍ߬߸ ߞߵߏ߬ ߕߍ߰ ߊ߬ ߘߓߍ (ߞߣߐ) ߘߐ߫ ߊ߬ ߟߊ߫ ߝߊ߲߭ ߠߊ߫ ߓߎ߲ߖߊ߲߫. ߒߓߊߟߌߦߊ߫ ߕߊ߬ ߘߊ߫ ߞߊ߬ ߥߴߊ߬ ߘߌ߫ ߘߊ߲ߘߊߛߏ ߟߊ߫ ߞߐߣߊߞߙߌ߫߸ ߘߊ߲ߘߊߟߌ ߣߴߊ߬ ߕߊ߫߸ ߘߋ߲ ߛߊ߬ ߘߊ߫ ߏ߬ ߞߍ ߕߋ߬ߟߋ߫ ߝߌ߬ߟߊ ߡߊ߬ (ߞߵߊ߬ ߛߊ߬ߣߍ߲ ߡߏߦߌ߫)߸ ߞߏ߲ߞߏߜߍ ߁߁, ߁߉߅߅ ߟߊ߫. ߒߓߊߟߌߦߊ߫ ߞߡߊ߬ߙߊ߫ ߡߍ߲ ߕߘߍ߬ ߦߋ߫ ߘߋ߲ߓߊ ߘߌ߫߸ ߏ߬ ߝߣߊ߫ ߛߊ߬ ߘߊ߫ ߞߏ߲ߞߏߜߍ ߁߈ ߡߊ߬. ߏ߬ ߓߍ߯ ߞߍ ߦߴߌ ߘߴߊ߬ ߗߍ߬ ߗߍߙߑߣߐ߬ ߞߡߊ߬ߙߊ߫ ߦߴߊ߬ߟߎ߫ ߓߟߏ߫ ߥߛߎ ߟߊ߫߸ ߞߵߊ߬ ߞߎ߬ߡߊ߲߬ߘߌ߫ ߊ߬ ߡߏ߬ߛߏ ߓߊߘߍ ߢߣߊߓߊ߯ߦߊ ߡߊ߬. ߊ.ߓ.ߟ ߞߎ߲߬ߕߌ߯ ߊߤߊߡߍߘ ߛߋߞߎ߬ ߕߎ߬ߙߋ ߡߍ߲ ߣߊ߬ ߘߊ߫ ߞߍ߫ ߖߌ߬ߣߍ߫ ߞߊ߲ߕߌ߮ ߘߌ߫ ߞߐ ߟߊ߫߸ ߏ߬ ߞߵߊ߬ ߛߋ߲߬ߝߊ߫ ߞߊ߬ ߣߊ߬ ߓߊߘߍ߮ ߞߴߊ߬ ߢߣߊ߫߸ ߊ߬ߟߋ ߟߋ߬ ߞߊ߬ ߛߎ߬ߓߏ߲߬ߘߊ߬ߟߊ߫ ߓߋߟߋ߲ߠߊ ߞߊ߬ߙߊ߲߫.
ߓߛߏߟߊ߲
ߓߛߏߟߊ߲ ߦߋ߫ ߞߎߡߊߘߋ߲ ߠߋ߬ ߘߌ߫ ߞߎߡߊߛߓߏ ߦߋ߫ ߓߛߏ߫ ߟߊ߫ ߡߍ߲ ߠߊ߫ ، ߏ߬ ߞߘߐ߫ ߟߋ߬ ߸ ߞߏ߫ ߊ߬ߟߋ߫ ߟߋ߬ ߞߎߡߊߛߓߏ ߟߊ߫ ߞߏ߫ ߞߍߕߊ ߞߍ߫ ߕߎ߬ߡߊ ߟߎ߬ ߦߌ߬ߘߊ߬ ߟߊ߫، ߞߵߊ߬ ߦߌ߬ߘߊ߬ ߣߴߊ߬ ߞߍߣߍ߲߫ ߞߘߐ ߟߋ߬، ߥߟߴߊ߬ ߞߍߣߍ߲߫ ߞߎߘߊ ߟߋ߬ ߤߊߡߊ߲ ߊ߬ ߞߍ߫ ߟߵߌߘߐ߫، ߥߟߴߊ߬ ߞߍߕߐ߫ ߟߋ߬ ߛߌߛߍ߲߬، ߥߟߴߊ߬ ߘߌ߫ ߞߍ߫ ߞߐߟߊ߫ ߤߊߡߊ߲ߕߍ߫ ߊ߬ ߓߍߣߊ߬ ߞߍ߫ ߕߎ߬ߡߊ߫ ߖߊ߲߫ ߠߋ߬ ߞߐ߫.
ߓߛߏߟߊ߲ ߠߎ߬ ߦߙߌߞߊ
ߓߛߏߟߊ߲ ߠߎ߬ ߦߙߌߞߊ ߦߋ߫ ߕߊ߲߫ ߠߋ߬ ߘߌ߫، ߛߋߦߌ߲߫ ߓߌ߬ߟߊ߬ ߟߊ߫ ߞߎߡߊߛߓߏ ߢߍ߫ ߸ ߝߌ߬ߟߊ߬ ߦߋ߫ ߓߌ߬ߟߊ߬ ߟߴߊ߬ ߞߐ߫ ߣߴߌ ߞߊ߬ ߓߛߏߟߊ߲ ߦߙߌߞߊ ߛߋߣߍ߲ ߦߋ߫ ߕߊ߲߫ ߘߐ߫ ߸ ߏ߬ ߟߎ߬ ߟߋ߬ ߞߘߐ߫ ߞߋߟߋ߲߫ ߘߌ߫ ߸ ߘߏ ߟߎ߬ ߝߣߊ߫ ߞߘߐ ߛߎ߬ߘߎ߬ߡߊ߲߫ ߦߋ߫ ߢߐ߲߮ ߠߊ߫.
ߣߴߏ߬ ߕߍ߫ ߸ ߞߎߡߊߛߓߏ ߦߋ߫ ߓߊ߯ߙߊ߫ ߟߊ߫ ߕߎ߬ߡߊ ߛߓߊ߬ ߘߐߙߐ߲߫ ߠߋ߬ ߟߊ߫:
ߓߊ߬ߙߌ߬ ߞߘߐߢߐ߲߮ ߛߌߦߊߡߊ߲߫ ߠߋ߬ ߣߊ߬ ߛߊ߬ߓߊ ߏ߬ ߘߝߊ߫ ߟߊ߫ ߕߊ߲߫ ߠߊ߫ ߕߊ߲߬:
ߓߌ߲߬ߕߊ
« ߡߍ߲ ߞߏ ߞߍ ߦߴߌߘߐ߫ ߛߌߛߊ߲߬ ߞߏ߬ߣߺߌ߲߬»
ߟߐ߯ߟߊߟߌ
ߦߌߟߡߊ:ߞߊ߲ߜߍ ߦߌߟߡߊ:ߓߛߏߟߊ߲
ߘߐ߬ߦߟߍ߬ߡߊ߲߬ߠߌ߲ ߝߓߊߟߐ߲
ߘߎ߰ߘߐ߬ߛߓߍ ߓߏߟߏ߲ ߡߍ߲ ߦߋ߫ ߝߓߊ߫ ߦߟߍ߬ߡߊ߲߬ߕߊ ߟߎ߫ ߞߊ߬ߙߊ߲߬ ߠߊ߫.
ߕߏ߲߬ߒ߬ߞߊ߲߬ߠߌ߲ ߝߓߊߟߐ߲
ߘߎ߰ߘߐ߬ߛߓߍ ߓߏߟߏ߲ ߡߍ߲ ߦߋ߫ ߝߓߊ߫ ߝߙߊ߬ߒ߬ߞߊ߲߬ߕߊ ߟߎ߫ ߞߊ߬ߙߊ߲߬ ߠߊ߫.
ߌߕߊߟߌ߫
ߌߕߊߟߌ߫ (ߌߕߊߟߌ߫߸ ߌߕߊߟߌߦߊ߫߸ ߌ߬ߕߊ߬ߟߌ߬ߦߊߣߏ߬)߸ ߊ߬ ߝߐߢߊ߫ ߖߊ߲ ߘߐ߫߸ ߌߕߊߟߌ߫ ߞߊ߲ߓߍ߲ (ߌߕߊߟߌߞߊ߲ ߘߐ߫: ߙߌߔߎߓߟߌߞߊ߬ ߌ߬ߕߊ߬ߟߌ߬ߦߊߣߊ߬߸ ߙߌ߬ߔߎߓߟߌߞߊ߬ ߌ߬ߕߊ߬ߟߌ߬ߦߊߣߊ߬/ ߊ߬ ߟߊߡߍ߲߫)߸ ߦߴߋߙߐߔߎ߬ ߥߙߏ߬ߘߎ߰ ߖߡߊߣߊ ߘߏ߫ ߟߋ߬ ߘߌ߫߸ ߡߍ߲ ߝߊ߲߭ ߘߏ߫ ߦߋ߫ ߋߙߐߔߎ߬ ߜߙߋ ߘߐ߫߸ ߊ߬ ߝߊ߲߭ ߘߏ߫ ߦߋ߫ ߕߍߡߊߞߐ߯ߖߌ ߕߊ߲ߓߊ߲ ߘߐ߫߸ ߊ߬ ߝߊ߲߭ ߘߏ߫ ߟߋ߬ ߝߣߊ߫ ߦߴߊ߬ߟߋ߬ ߞߐ߰ߖߌ߬ ߞߋߟߋ߲ ߏ߬ ߕߌ߲߫ ߞߎ߲ߓߊ ߝߌ߬ߟߊ ߟߎ߬ ߘߌ߫, ߕߌ߲߫ ߞߎ߲ߓߊ ߝߌ߬ߟߊ ߏ߬ ߟߎ߫ ߟߋ߬ ߦߋ߫ ߛߌߛߌߟߌ߫ ߣߌ߫ ߛߊߙߑߘߍ߲ߢ ߟߎ߬ ߘߌ߫߸ ߊ߬ ߣߌ߫ ߕߌ߲߫ ߡߌߛߍ߲߫ ߛߌߦߊߡߊ߲߫ ߜߘߍ߫ ߟߎ߫ (ߞߐߙߛ ߛߋ߲߬ ߕߴߊ߬ ߘߐ߫߸ ߏ߬ ߞߍ߫ ߘߊ߫ ߝߊ߬ߙߊ߲߬ߛߌ߫ ߕߊ ߘߌ߫ ߞߊ߬ߦߌ߯ ߁߇߆߉ ߟߊ߫). ߊ߬ ߓߌ߬ߟߊ߬ߣߍ߲߬ ߦߋ߫ ߜߙߋ ߡߊ߬ ߊߟߔ ߞߎ߬ߙߎ ߟߋ߬ ߓߟߏ߫. ߌߕߊߟߌ߫ ߘߎ߰ߞߟߏ ߟߊ߫ ߞߏ ߛߎ߬ߘߎ߬ߡߊ߲߬ߓߊ ߟߋ߬ ߘߎ߰ߡߊ߬ߛߓߍ ߕߌ߲߬ߞߎ߬ߘߎ߲߬ ߠߊ߫ ߊ߬ ߣߌ߫ ߡߍ߲ ߕߐ߮ ߦߋ߫ ߞߋߟߋ߲߫ ߘߌ߫. ߌߕߊߟߌ߫ ߞߊ߬ ߟߐ߬ߦߙߐ߬ߓߊ߫ ߟߋ߬ ߢߊ߬ ߋߙߐߔߎ߬ ߕߟߋ߬ߓߋ ߟߊ߫ ߛߏߡߐ߯ߦߊ ߓߟߏߓߌߟߊߢߐ߲߯ߞߊ߲ ߘߐ߫: ߊ߬ߟߋ ߟߋ߬ ߦߋ߫ ߋߕߑߙߎߙߌ߫ ߛߏߡߐ߯ߦߊߟߌ ߖߍ߰ߖߍ߮ (ߓߊ߲߬ߓߊ߬ߝߊ߯ߣߌ߲) ߘߌ߫߸ ߜ߭ߙߍ߬ߞߌ߬ߓߊ߫ ߕߊ ߘߌ߫߸ ߙߐߡߎ߲߬ ߡߊ߲߬ߛߊ߬ߟߊ ߕߊ ߘߌ߫߸ ߡߊ߬ߞߍ߬ߘߊ߰ ߓߛߍ ߕߊ ߘߌ߫߸ ߞߐ߰ߖߌ߬ߘߐ߬ߟߊ ߞߊ߲ߓߍ߲ ߕߊ ߘߌ߫߸ ߡߐ߰ߣߍ߲߬ߝߌ߲ ߕߊ ߘߌ߫߸ ߊ߬ ߣߌ߫ ߕߟߋ߬ߞߎ߬ߘߦߊ߬ߟߌ (ߞߊ߬ߞߎߘߊ ߡߐ߱ ߟߎ߬ ߕߟߋ߬ ߞߎߘߊ). ߌߕߊߟߌ߫ ߦߋ߫ ߦߋ߲߬ ߞߊ߬ߝߏ߬ ߘߟߊߘߍ߰ߣߍ߲ ߘߌ߫ ߞߊ߬ߦߌ߯  ߁߈߆߁ ߠߊ߫߸ ߙߌߛߏߙߑߗ߭ߌߡߊ߲ߕߏ߬ ߞߐߝߍ߬ (ߕߟߋ߬ߞߎ߬ߘߦߊ߬ߟߌ ߥߟߊ߫ ߞߘߐߕߊߟߌ) ߡߍ߲ ߞߍ߫ ߘߊ߫ ߛߊߙߑߘߍ߲ߢ ߡߊ߲߬ߛߊ߬ߟߊ ߓߟߏ߫߸ ߌߕߊߟߌ߫ ߦߋ߫ ߞߊ߲ߓߍ߲ ߘߌ߫ ߞߊ߬ߦߌ߯ ߌߕߊߟߌ߫ ߡߊ߲߬ߛߊ߬ߟߊ ߞߊ߲ߘߟߌ ߞߐ߫ ߁߉߄߆ ߟߊ߫. ߊ߬ ߦߴߋߙߐߔߎ߬ ߘߍ߭ ߣߌ߫ ߋߙߏ ߕߌ߲߬ߞߎߘߎ߲ ߠߎ߬ ߜߘߌ ߛߌ߰ߓߊ߮ ߛߌ߲߬ߝߏ߲ ߘߏ߫ ߟߋ߬ ߘߌ߫. ߌߕߊߟߌ߫ ߦߋ߫ ߝߊ߯ߘߐߞߍ߫ ߂߁߲ ߘߊߡߌ߬ߣߊ߬ ߕߎߡߊ ߣߌ߲߬ ߠߊ߫ ߝߊ߲߬ߞߊ߬ ߕߟߊߒߕߍ ߟߋ߫ ߘߌ߫߸ ߊ߬ ߦߋ߫ ߝߊ߲߬ߞߊ߬ߡߊ ߟߋ߫ ߘߴߊ߬ ߟߊ߫ ߛߌ߰ߓߊ߮ ߞߋ߲߬ߥߟߎ߬ ߓߌߥߐ߯ߙߐ ߘߐ߫߸ ߊ߬ ߟߐ߬ߘߎ߮ ߂߀߁߇ ߟߊ߫߸ ߊ߬ ߦߋ߫ ߘߎߢߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲߬ ߝߊ߲ߞߊ ߥߐߙߐ߲ߥߌߟߊߠߊ߲ ߠߋ߬ ߘߌ߫߸ ߊ߬ ߣߴߊ߬ ߟߐ߬ߘߎ߮ ߡߊ߲߬ߕߏ߲߬ߕߍ߬ߦߊ ߛߌ߲߬ߝߏ߲߬ߧߊ߬ߟߌ߬ ߛߌߦߊߡߊ߲߫ ߠߎ߫ ߘߐ߫߸ ߦߏ߫ ߋߙߐߔߎ߬ ߘߍ߭߸ ߟ.ߡ.ߞ.ߓ.ߢ (ߟߌ߲ߓߊ߲߫ ߡߊ߲ߞߊ߲ ߞߐ߬ߘߎ߮ ߓߍ߲߬ߓߍ߲ ߢߌ߲߬ߧߊ) ߞ߇ (G7)߸ ߊ߬ ߣߌ߫ ߛߓߊ߬ߕߌ ߓߟߏߘߏ߲ߢߐ߲߯ߓߟߏ ߛߌ߲߬ߝߏ߲߬ߧߊ߬ߟߊ.
ߘߐ߬ߝߐ
ߦߌߟߡߊ ߝߊߙߊ߲ߝߊ߯ߛߟߌ:.
ߝߐߓߏߟߏ߲ߟߐ߲ߘߐߦߊ
ߖߌ߬ߦߊ߬ߓߍ ߣߌ߲߬ ߞߘߐߟߊ ߦߋ߫ ߕߎߙߊ ߘߏ߫ ߞߎ߲߭ ߠߋ߬ ߞߐߦߌ߬ߘߊ߬ ߟߊ߫ ߛߎߞߑߙߎߛߝߌߛߎ߫ ߡߊ߬ߣߎ ߛߊ߬ߙߌ߬ߟߏ ߘߐ߫ ߔߐߙߑߕߏ߫ ߕߏߙߍߛ ߕߙߐߝߍ߬ ߛߊߙߑߘߍ߲ߢ߸ ߡߍ߲ ߛߌ߬ߞߛߊߓߌ ߦߋ߫ ߛߋ߰ߞߐ߬ߞߍ߬ ߣߊ߰ߣߌ߲߬ߣߊ߲ (ߛߊ߲߬ ߄߀߀߀) ߠߊ߫ ߌ.ߡ ߢߍ߫. ߕߎߙߊ ߟߊ߫ ߞߐߦߌߘߊߟߌ ߟߎ߬ ߦߋߟߌ ߞߊߛߌߦߊ߫ ߌߕߊߟߌ߫ ߟߋ߬ ߓߘߍߞߍ߭.
ߏߛߣߏ߫ ߡߐ߰ ߖߊ߲ ߠߎ߬ ߛߊ߬ߙߌ ߘߏ߫ ߛߊߙߑߘߍ߲ߢ߸ ߕߎߙߊ ߞߎ߲߭ ߖߙߎߡߎ߲ ߘߐ߫߸ ߛߋ߰ߘߐ߬ߞߍ߬ ߁߁߲ ߠߊ߫ ߌ.ߡ ߢߍ߫.
ߏߛߣߏ߫ ߡߐ߰ ߖߊ߲ ߠߎ߬ ߛߊ߬ߙߌ ߘߏ߫ ߛߊߙߑߘߍ߲ߢ߸ ߕߎߙߊ ߞߎ߲߭ ߖߙߎߡߎ߲ ߘߐ߫߸ ߛߋ߰ߘߐ߬ߞߍ߬ ߁߁߲ (ߛߊ߲߬ ߥߊ߯ ߁߁) ߠߊ߫ ߌ.ߡ ߢߍ߫.
ߘߎ߰ߞߟߏ ߡߍ߲ ߕߐ߯ߟߊߣߍ߲߫ ߦߋ߫ ߞߏ߫ ߌߕߊߟߌߦߊ߫߸ ߏ߬ ߕߎ߬ߜߍ߬ߕߎߜߍ ߘߊߡߌ߬ߣߊ߬ ߘߊ߫ ߝߊ߯ߘߐߞߍ߫ ߟߏ߯ߟߎߣߊ߲ ߠߊ߫ ߌ.ߡ ߢߍ߫ (Dioclétien).
ߝߊ߯ߘߐߞߍ߫ ߅߲ ߠߊ߫ ߌ.ߡ ߢߍ߫߸ ߌߕߊߟߌߦߊ߫ ߕߐ߮ ߓߐߛߎ߲ ߛߐ߬ߘߐ߲߬ ߘߊ߫ ߌߕߊߟߌ߫ ߓߌ߬ߡߊ ߥߙߏ߬ߘߎ߮ ߟߋ߬ ߟߊ߫. ߊ߲ߕߌߦߏߞߏ߫ ߞߊ߬ ߓߐ߫ ߛߌߙߊߞߎߛ ߕߊ߫ ߝߐߟߌ߫ ߘߐ߫߸ ߞߏ߫ ߦߙߐߓߟߏߕߍ߰ߣߍ߲ ߥߙߏ߬ߘߎ߰ߝߊ߲ (ߓߑߙߎߕߌߦߎߡ)߸ ߊ߬ ߓߌ߬ ߞߎ߲ ߠߊ߫
ߛߊߛߌ ߞߊ߬ ߓߐ߫ ߡߊߕߋߙߊ߫߸ ߓߊߛߟߌߞߊߕ ߕߌ߲߬ߞߎߘߎ߲ ߘߐ߫߸ ߡߍ߲ ߦߋ߫ ߥߊ߫ ߟߊ߫ ߓߌ߬ߟߊ߬ ߟߊ߫ ߞߓߊߟߛߍ ߥߎ߬ߛߎ ߡߊ߬ (ߛߋ߰ߘߐ߬ߞߍ߬ ߁߀߲ ߠߊ߫ ߌ.ߡ ߢߍ߫)
ߔߊߟߑߡߊߝ߭ߋߙߊ߫ ߛߎ߬ߓߏ߲߬ߟߏ߸ ߛߊߛߊߙߌ߫ ߕߌ߲߬ߞߎߘߎ߲ ߘߐ߫ ߛߊߙߑߘߍ߲ߢ, ߊ߬ ߛߌ߬ߞߛߊߓߌ ߦߋ߫ ߛߋ߰ߞߐ߬ߞߍ߬ ߁߁߲ ߠߋ߬ ߘߌ߫ ߌ.ߡ ߢߍ߫
ߛߊ߬ߙߌ ߟߎ߬ ߕߎ߲߰ߣߍ߲߬ߢߐ߲߰ߠߊ ߘߊߘߏ߫ ߋߕߙߎߛߌߞߊ ߟߎ߬߸ ߓߊ߲ߘߌߕߊߛߌߦߊ߫ ߛߊ߬ߙߌ߬ߟߏ ߘߐ߫ ߟߊߕߌߦߎ߲ߡ. ߦߌߟߡߊ:ߌߕߊߟߌ߫ ߦߌߟߡߊ:ߋߙߐߔߎ߬ ߘߍ߭ ߦߌߟߡߊ:ߘߎ߰ߡߊ߬ߛߓߍ
ߛߌ߲߬ߝߏ߲߬ߥߊ߬ߟߌ߬ߦߊ
ߞߍ߲ߘߍߘߐߦߊ ߞߊ߬ߙߊ߲ ߡߍ߲ ߦߋ߫ ߣߌߡߊ ߛߌ߲߬ߝߏ߲ ߠߎ߬ ߓߊ߯ߙߊ߫ ߢߊ ߞߊ߬ߙߊ߲߬ ߠߊ߫.
ߞߛߌ߬ߘߎ߯ ߡߙߊ߬ߓߊ߰ߘߊ߮
ߞߛߌ߬ߘߎ߯ ߡߙߊ߬ߓߊ߰ߘߊ߮ ߦߋ߫ ߖߌ߬ߣߍ߫ ߞߎ߲߬ߠߊ߬ߛߌ߰ߟߌ ߛߙߊߛߌ߯ߟߌ ߘߏ߫ ߟߋ߬ ߘߌ߫ ߝߊߙߊ߲ߠߊ߫ ߕߌ߲߬ߞߎߘߎ߲ ߘߐ߫߸ ߖߌ߬ߣߍ߫. ߊ߬ ߛߏߓߊ ߦߋ߫ ߞߛߌ߬ߘߎ߰ ߛߏߞߣߏߟߊ ߟߋ߬ ߘߌ߫.
ߡߙߊ߬ߘߊ߬ߘߎ߯ߟߊ ߟߎ߬
ߊ߬ ߛߙߊߛߌ߰ߣߍ߲߬ ߦߋ߫ ߡߗߓߙߊ߬ߘߊ߰ߘߎ߰ߟߊ߬ ߁߁ ߠߋ߬ ߘߌ߫ ߕߊ߲߬:
ߞߛߌ߬ߘߎ߰ ߛߏߞߣߏߟߊ߸ ߊ߬ߟߌ߬ߓߊ߰ߘߊ߬ߙߌ߬ߦߊ߫߸ ߓߣߊߡߊ߫߸ ߓߊߙߑߘߎ߯߸ ߝߋߙߑߡߌߛߊߘߎ߯ ߔߏ߲ߓߋ߬߸ ߝߌߙߥߊ߫߸ ߜߊ߲߬ߜߊ߬ߘߎ߯߸ ߞߏ߲߬ߖߊ߬ߘߎ߯߸ ߡߊ߲߬ߝߊߙߊ߲߫߸ ߛߊ߲ߜ߭ߊߙߑߘߐ߫߸ ߦߍ߲߬ߘߍ߫-ߡߟߌ߬ߡߎ߫߸ ߊ߬ ߣߌ߫ ߦߏ߲ߓߌߙߏ߫.
ߘߐ߬ߞߏ߬ߦߊ
ߟߐ߲ߞߏ ߓߏߟߏ߲ ߡߍ߲ ߦߋ߫ ߝߋ߲ ߠߎ߫ ߘߞߋ߬ ߟߊ߫ ߛߎ߲ߞߎ߲ ߘߐ߫.
ߡߏߘߌߓߐ߬ ߛߘߌ߬ߓߋ߬
ߡߏߘߌߓߐ߬ ߛߘߌ߬ߓߋ߬ ߦߋ߫ ߡߊ߬ߟߌ ߞߊ߬ߝߏ ߡߐ߰ߓߊ ߘߏ߫ ߟߋ߬ ߘߌ߫߸ ߊ߬ ߡߏߦߌ߫ ߘߊ߫ ߓߡߊ߬ߞߐ߫ ߣߍߣߍߓߊ ߇\߁߉߅߂ ߟߋ߬ ߟߊ߫߸ ߊ߬ ߞߍ߫ ߘߊ߫ ߞߏߕߌ߯ ߝߟߐ ߘߌ߫ ߂߀߀߇ ߕߎߟߊߝߌ߲ ߂߈ ߣߌ߫ ߞߏ߲ߞߏߘߌ߬ߓߌ ߃\߂߀߁߁ ߕߍ߫߸ ߡߊߙߌߦߊߡ ߞߊߌߘߊߡߊ߬ ߛߘߌ߬ߓߋ߫ ߟߋ߬ ߞߵߊ߬ ߣߐ߬ߘߐߓߌ߬ߟߊ߫.
ߞߌ߬ߓߊ߬ߦߊ߬ ߜߘߍ߬ ߞߏ ߘߐ߫߸ ߗߋߘߊ, ߡߊ߬ߟߌ ߞߏߕߌ߯ ߝߟߐ ߟߎ߬ …
ߞߊ߲߬ߛߓߍߟߌ
ߡߏߘߌߓߐ߬ ߛߘߌ߬ߓߋ߬ ߡߏߦߌ߫ ߘߊ߫ ߁߉߅߂ ߕߎߟߊߝߌ߲ ߇ ߟߋ߬ ߡߊ߬ ߓߡߊ߬ߞߐ߫߸ ߊ߬ ߞߵߊ߬ ߟߊ߫ ߞߊ߬ߙߊ߲ ߛߊ߲ߘߐߕߊ ߣߐ߬ߝߍ߬ߜߍ߲߫ ߤߊ߲߯ ߊ߬ ߥߊ߫ ߘߊ߫ ߖߎߙߊ߲ߞߊߡߊ߲ߦߊ ߖߡߊ߬ߙߌ߬ߦߊ ߛߐ߬ߘߐ߲߬ ߁߉߇߇ ߟߊ߫߸ ߁߉߇߈ ߣߊ߲߬ߕߌ߰ ߖߐ߲ߓߐ߲ (brevet)߸ ߡߌ߬ߙߌ߲߬ߘߌ ߤߊߞߍ ߡߊߣߐ߬ߟߌ (߁߉߇߆߸ ߔߍߙߑߔߌߢߊ߲߫߸ ߝߊ߬ߙߊ߲߬ߛߌ߫)߸ ߞߊ߬ߙߊ߲߬ ߘߐߘߎ߲߰ߧߊ߬ߣߍ߲ ߖߐ߲ߓߐ߲ (ߞ.ߘ.ߖ) ߘߏ߫ (DEA) ߞߏߟߊߕߐ߲ ߟߐ߲ߞߏ ߣߌ߫ ߞߎ߲߬ߞߏ߬ߕߐ߬ߟߐ߲߬ߘߐ߬ߦߊ ߞߊ߲߬ (߁߉߇߉ ߟߊ߫ Aix-en-Provence en France)߸ ߞߊ߬ߙߊ߲߬ ߘߐߘߎ߲߰ߧߊ߬ߣߍ߲ ߖߐ߲ߓߐ߲߫ ߘߏ߫ ߝߣߊ߫ ߓߘߍ߬ߓߘߍ߬ߟߌ ߓߟߏߦߊ ߘߐ߫ (߁߉߈߃ ߟߊ߫ ߙߍߡߛ ߝߊ߬ߙߊ߲߬ߛߌ߫)߸ ߞߊ߬ ߝߏߘߋߦߊ ߖߐ߲ߓߐ߲ ߘߏ߫ ߛߐ߬ߘߐ߲߬ ߞߏߟߊߕߐ߲ ߟߐ߲ߞߏ ߣߌ߫ ߞߎ߲߬ߞߏ߬ߕߐ߬ߟߐ߲߬ߘߐ߬ߦߊ ߘߐ߫ (߁߉߈߃ Aix-en-Provence), ߞߊ߬ ߖߐ߲ߓߐ߲ ߘߏ߫ ߛߐ߬ߘߐ߲߬ ߡߊ߬ߟߌ ߕߐ߲ߓߟߏߡߊ ߟߎ߬ ߝߊ߬ߛߏ߬ߟߊ߬ߞߊ ߞߊ߬ߟߊ߲߬ߛߏ ߟߊ߫ (߁߉߇߇), ߊ߬ ߣߌ߫ ߛߙߋߓߍ ߘߏ߫ ߣߊ߲ߕߌ߰ ߝߐߢߐ߲߯ߞߐ ߤߊߞߍ ߞߊ߲߬ (߁߉߈߅ ߛߊ߲߫ ߙߋߡߏ߫߸ ߌߕߊߟߌ߫).
߁߉߉߃ ߞߏ߲ߞߏߘߌ߬ߓߌ ߟߊ߫߸ ߊ߬ ߘߏ߲߬ ߘߊ߫ ߞߎ߲߬ߠߊ߬ߛߌ߮ ߘߐ߫ ߞߍ߲ߘߍߦߊ ߞߏߕߌ߯ߦߊ ߟߐ߬ߘߎ߮ ߘߐ߫߸ ߢߐ߲߯ߘߍߡߍ߲ ߣߌ߫ ߡߐ߬ߓߊ߬ߞߘߐ ߟߎ߬ ߦߋ߫. ߊ߬ ߕߏ߫ ߘߊ߫ ߟߊߓߊ߯ߙߊ߫ ߟߊ߫ ߗߋߘߊ ߏ߬ ߘߐ߫ ߦߋ߲߬ ߕߎ߲߰ߢߐ߲߰ߠߊ߬ ߓߟߏߡߊ߬ ߤߊ߲߯ ߞߊ߬ ߥߴߊ߬ ߛߌ߰ ߕߎߟߊߝߌ߲ ߁߆ ߟߊ߫ ߁߉߉߇ ߟߊ߫߸ ߊ߬ ߞߍ߫ ߘߊ߫ ߛߋ߲߬ߧߊ ߏ߬ ߘߐ߫ ߞߐߞߊ߲ߞߏ ߟߎ߬ ߞߏߕߌ߮ ߣߌ߫ ߡߊ߲߬ߕߏ߲߬ߕߍ ߣߝߊ߬ߢߐ߲߰ߦߊ ߟߎ߬ ߟߊߘߍ߬ߣߍ߲ ߞߏߕߌ߮ ߘߌ߫.
ߥߊ߬ߛߌ߬ߥߙߊ ߉\߂߀߀߂ ߟߊ߫߸ ߞߊ߲ߓߍ߲ ߞߊ߲ߕߌ߮ ߊߡߊߘߎ߫ ߕߎߡߊߣߌ߲߫ ߕߎ߬ߙߋ߬ ߛߎߥߊ߲ߘߌ ߞߐ߫߸ ߡߏߘߌߓߐ߬ ߛߘߌ߬ߓߋ߬ ߕߐ߯ߦߊ߫ ߘߊ߫ ߞߊ߲ߓߍ߲ ߞߊ߲ߕߌ߯ߘߊ߮ ߝߘߏ߬ߓߊ߬ ߞߟߊߕߌ߮ ߘߌ߫. ߊ߬ ߞߊ߬ ߗߋߘߊ ߏ߬ ߡߙߊ߬ ߤߊ߲߯ ߞߊ߬ ߥߴߊ߬ ߛߌ߰ ߂߀߀߇ ߕߎߟߊߝߌ߲ ߉ ߟߊ߫. ߊ߬ ߕߐ߯ߦߊ߫ ߘߊ߫ ߞߵߊ߬ ߞߍ߫ ߞߏߕߌ߯ ߝߟߐ ߟߋ߬ ߘߌ߫.
ߡߏߘߌߓߐ߬ ߛߘߌ߬ߓߋ߬ ߟߊ߫ ߡߊ߬ߡߌ߬ߘߊ߬ߟߌ߬ߟߊ߬ߦߊ ߂߀߁߈ ߞߊ߲ߕߌ߯ ߛߎߥߊ߲ߘߟߌ ߕߊ߬ߞߏ߬ߝߟߐ ߝߍ߬.
߂߀߁߂ ߞߊ߲ߕߌ߯ ߛߎߥߊ߲ߘߟߌ ߡߊ߬ߡߌ߬ߘߊ߬ߟߌ߬ߟߊ߸ ߊ߬ ߡߌ߬ߘߊ߬ ߘߊ߫ ߂߀߁߂ ߕߙߊߓߊ ߂߂ ߟߊ߫ ߢߍߡߌߘߊ ߊߡߊߘߎ߫ ߤߊߦߊ߬ ߛߊ߬ߣߜ߭ߏ߫ ߟߊ߫ ߞߊ߬ߝߏ߬ ߖߊߛߏ߲ ߛߋ߲߬ߝߍ߫ ߊߡߊߘߎ߫ ߕߎߡߊߣߌ߲߫ ߕߎ߬ߙߋ߬ ߞߊ߲ߡߊ߬߸ ߞߊ߬ ߓߊ߲߫ ߞߵߊ߬ ߟߊߓߌ߬ߟߊ߬ ߕߙߊߓߊ ߂߇ ߡߊ߬. ߊ߬ ߞߍ߫ ߘߊ߫ ߡߊ߬ߡߌ߬ߘߊ߬ߟߌ߬ߟߊ ߘߌ߫ ߡߊ߬ߟߌ߬ߞߊ ߟߎ߬ ߟߊ߫ ߂߀߁߈ ߞߊ߲ߕߌ߯ ߛߎߥߊ߲ߘߟߌ ߘߐ߫߸ ߊ߬ ߞߊ߬ ٪߁.߄߂ ߟߋ߬ ߛߐ߬ߘߐ߲߬.
ߊ߬ ߦߋ߫ ߡߊ߬ߟߌ ߞߏߕߌ߯ ߝߟߐ߫ ߞߘߐ ߡߊ߲߬ߘߋ߫ ߛߘߌ߬ߓߋ߬ ߣߌ߫ ߞߍ߲ߘߍߦߊ ߞߏߕߌ߯ ߞߘߐ߫ ߛߌ߫ ߎߡߎ߫ ߟߎ߬ߥߌߛ ߛߘߌ߬ߓߋ߬ ߘߐ߯ߣߍ߲ ߠߋ߬ ߘߌ߫.
ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߡߊ߬ߟߌ ߓߘߍ߬ߓߘߍ߬ߟߌ߬ߟߊ ߦߌߟߡߊ:ߞߏߕߌ߯ ߝߟߐ ߦߌߟߡߊ:ߕߐ߲ߓߟߏߡߊ
ߓߊߝߌ߲
ߘߎ߰ߡߊ߬ߛߓߍ
ߊ߬ ߓߊߞߎ߲ ߓߐߣߍ߲߫ ߦߋ߫ ߝߎߕߊߖߊ߬ߟߏ߲߬ ߞߎ߬ߙߎ ߘߏ߫ ߟߋ߬ ߘߐ߫߸ ߊ߬ ߦߋ߫ ߛߐ߰ ߟߊ߫ ߥߦߏ߬ ߡߊ߬ ߞߊ߬ ߥߊ߫ ߞߐ߬ߘߎ߮ ߕߟߋ߬ߓߐ ߘߐ߫߸ ߏ߬ ߞߐ߫ ߕߟߋ߬ߓߐ ߘߐ߫. ߊ߬ ߟߐ߭ ߦߋ߫ ߞߎߘߍ߫ ߂߇߀ ߖߊ߬ߕߋ߫ ߟߋ߬ ߘߌ߫߸ ߓߊߝߌ߲ ߦߋ߫ ߓߌ߬ߟߊ߬ ߟߊ߫ ߖߋ߬ߟߌߓߊ߬ ߘߐ߫ ߛߌ߯ߙߌ߲߫ ߛߏ ߘߊߝߍ߬ ߟߋ߬߸ ߕߌ߰ߓߙߌ߬ ߛߏ ߞߣߐ߫. ߊ߬ ߦߋ߫ ߘߊߓߏߟߊ߫ ߛߏ ߘߐߛߊ߲߬ ߠߊ߫߸ ߊ߬ ߣߌ߫ ߘߊߓߏߟߊ߫ ߡߙߊ߬ߓߊ߰ߘߊ߮.
ߘߐ߬ߝߐ
ߊ߬ ߦߋ߫ ߞߟߌ߫ ߟߊ߫ ߓߊߝߌ߲߫ ߕߐ߮ ߣߌ߫ ߕߌ߲ߞߌߛߏ߫ ߕߐ߮ ߟߊ߫߸ ߓߊߝߌ߲ ߞߍ߫ ߘߊ߫ ߝߊ߬ߙߊ߲߬ߛߌ߫ ߛߎ߬ߘߊ߲߬ ߞߐ߬ߘߎ߮ ߘߊ߲߭ ߘߌ߫߸ ߊ߬ ߣߌ߫ ߡߊ߲߬ߘߋ߲߬ ߞߐ߲ߛߐ߲ߧߊߓߊߟߌ (ߡߍ߲ ߕߘߍ߬ ߦߋ߫ ߛߊ߭ߡߏ߬ߙߌ߬ ߕߎ߬ߙߋ ߕߊ߫ ߓߟߏߡߊ߬) ߘߊ߲߭ ߘߌ߫ ߥߙߏ߬ߘߎ߮ ߘߐ߫ ߁߈߈߇ ߣߌ߫ ߁߈߈߉ ߟߊ߫߸ ߞߵߊ߬ ߡߊߛߐ߬ߘߐ߲߫ ߓߌ߬ߛߊ߲߬ߘߎ߯ ߓߍ߲߬ߘߐ ߝߍ߬߸ ߏ߬ ߞߍ߫ ߘߊ߫ ߞߊ߬ ߢߊ߬ߞߊ߫ ߓߍ߲߬ߘߐ ߟߋ߬ ߣߐ߬ߘߐߓߌ߬ߟߊ߬. ߓߐߕߏ߲ ߓߐ߫ ߘߴߊ߬ ߣߐ߭ ߘߐ߫ ߞߵߊ߬ ߟߥߊ߫ ߥߙߏ߬ߘߎ߮ ߘߐ߫ ߁߈߈߉ ߝߊ߲߭ߝߍ߬߸ ߞߊ߬ ߥߴߊ߬ ߓߌ߬ߟߊ߬ ߖߋ߬ߟߌߓߊ߬ ߡߊ߬.
ߕߌ߲ߞߌߛߏ߫ ߦߋߟߌ߸ ߁߉߀߅ ߝߊ߲߭ߝߍ߬.
thumb|ߓߊߝߌ߲ ߥߟߊ߫ ߕߌ߲ߞߌߛߏ߫ thumb|ߓߊߝߌ߲ (ߕߌ߲ߞߌߛߏ߫)߸ ߕߎ߬ߡߊ߬ߣߌ߲߬ߦߊ߫
thumb|ߓߊߝߌ߲ ߞߎ߲߲߲߲߲߲߲߲߲߲߲߲߲߲߲߲߬߬߬߬߬߬߬߬ߛߊ߸ [[ߝߎߕߊ߫ ߖߊ߬ߟߏ߲߫]]
ߓߊߝߌ߲ ߦߌߟߌ߲ߕߎ߬ߟߋ ߘߐߛߊ߲߭ ߥߊߙߊ߲߫
ߕߌ߲ߞߌߛߏ߫ ߘߐߛߊ߲߭ ߓߘߊ߫ ߜߋ߬ߟߎ߲߬ ߒ߬ ߓߟߏ߫ ߛߊ߲߭ ߂߅ ߞߎ߲߬ߕߊ߮ ߞߘߐ߫ (߁߉߅߄-߁߉߇߈)  ߥߊߙߊ߲߫߸ ߦߙߐ ߏ߬ ߛߌ߰ߣߍ߲߬ ߦߋ߫ ߞߎߘߍ߫ ߂߅ ߟߋ߬ ߟߊ߫ ߖߋ߬ߟߌߓߊ߬ ߣߌ߫ ߓߊߝߌ߲ ߓߌ߬ߟߊ (ߓߊߓߌߟߊ) ߘߐ߫߸ ߞߎߘߍ߫ ߇ ߟߋ߬ ߦߴߊ߬ ߣߌ߫ ߛߌ߯ߙߌ߲߫ ߛߏߞߣߐߟߊ ߕߍ߫. ߘߐ߬ߛߊ߲߬ߠߌ߲ ߕߍߡߊߞߊ߲ߞߋ ߡߍ߲ ߠߊߞߙߐ߬ߛߌ߫ ߘߊ߫ ߥߎ߬ߛߎ ߏ߬ ߞߘߐ߫߸ ߏ߬ ߕߘߍ߬ ߦߋ߫ ߞߎߘߍ߫ ߝߘߍ߬ߓߍ߲߫ ߁߈߁ ߠߋ߬ ߘߌ߫ ߝߌ߬ߟߊ߲ ߞߘߐ߫߸ ߞߎߘߍ߫ ߝߘߎ߬߬ߓߍ߲߫ ߁߈ ߇߀߀ ߖߊ߬ߕߋ߫ ߞߊ߲߬߸ ߖߌ ߖߊ߬ߕߋ ߞߙߎߞߍ߬ߙߍ ߡߍ߲ ߦߋ߫ ߘߐߞߊ߬ ߟߊ߫ ߓߊ ߘߐ߫. ߖߌ߫ ߝߟߍߝߟߍ ߟߊߞߊ߬ߝߏ߬ߣߍ߲ ߡߍ߲ ߦߋ߫ ߥߦߏ߬ ߟߊ߫ ߓߊߝߏߟߏ߲ ߞߣߐ߫߸ ߏ߬ ߝߣߊ߫ ߦߋ߫ ߛߋ߫ ߟߊ߫ ߜߟߊ߬ߥߊ߯ߘߋ߲߫ ߃߀߆ ߘߐ߫ ߛߊ߲߭ ߞߘߐ߫.
ߓߊߝߌ߲ ߦߋ߫ ߓߊ ߟߋ߬ ߘߌ߫߸ ߖߌ ߓߏ߲߬ߓߊ߬ ߡߍ߲ ߘߐ߫ ߊ߬ ߣߌ߫ ߞߊ߬ ߥߦߏ߬ ߊ߬ ߝߙߍߡߊ߬߸ ߊ߬ ߖߌ ߦߋ߫ ߡߊߓߍ߲߬ ߠߊ߫ ߕߙߊߓߊ ߣߌ߫ ߞߏ߲ߞߏߘߌ߬ߓߌ ߣߌ߫ ߘߓߊ߬ߕߊ ߟߎ߬ ߟߋ߬ ߟߊ߫. ߊ߬ ߞߊߙߏ߫ ߞߋߟߋ߲ ߘߐߛߊ߲߭ ߘߎ߰ߟߊ߬ߕߊ ߕߍߡߊߞߊ߲ߞߋ ߦߋ߫ ߛߋ߫ ߟߊ߫ ߜߊ߬ߟߊ߫ ߝߘߍ߬ߓߍ߲߫ ߁߁,߄ ߘߐ߫ ߝߌ߬ߟߊ߲ ߞߘߐ߫߸ ߥߟߴߊ߬ ߡߊߖߌ߰ߣߍ߲߫ ߛߋ߲߬ߧߊ߬ ߅߅ ߢߐ߲߰ ߠߊ߫ ߕߎߟߊߝߌ߲ ߕߊ ߕߍߡߊߞߊ߲ߞߋ ߘߎ߰ߟߊ߫߸ ߏ߬ ߞߏߛߐ߲߬ ߊ߬ ߟߊ߫ ߡߊ߬ߝߏ߬ߦߌ߲߬ߠߌ߲ ߘߐߞߢߊߣߍ߲߫ ߕߍ߫. ߜߋ߬ߟߎ߲߬ߠߌ߲ ߛߊ߲߭ ߂߅ ߞߎ߲߬ߕߊ߮ ߞߘߐ߫߸ ߊ߬ ߞߊߙߏ߫ ߞߋߟߋ߲ ߘߐߛߊ߲߭ ߘߎ߰ߟߊ߬ߕߊ ߞߍ߫ ߘߊ߫ ߜߊ߬ߟߊߝߘߍ߬ߓߍ߲߬ ߁ ߠߋ߬ ߡߊ߬ ߝߌ߬ߟߊ߲ ߞߘߐ߫߸ ߞߊ߬ ߖߌ ߟߊ߫ ߥߦߏ߬ߟߌ ߞߍ߫ ߖߊ߬ߟߌ ߘߌ߫ ߝߊߦߌߘߊ߫. ߞߴߊ߬ ߕߘߍ߬ ߊ߬ ߞߊߙߏ߫ ߞߋߟߋ߲ ߘߐߛߊ߲߭ ߞߐߘߊ߲ ߦߋ߫ ߦߟߍ߬ ߟߊ߫ ߤߊ߲߯ ߜߊ߬ߟߊߝߘߍ߬ߓߍ߲߬ ߁߁߅߀ ߡߊ߬. ߦߌߟߡߊ:ߕߌ߲ߞߌߛߏ߫ ߦߌߟߡߊ:ߖߛߌߟߊ
ߓߘߍ߬ߓߘߍ߬ߟߌ߬ߕߌߙߌ߲
ߊߘߡߦߊ ߟߐ߲ߞߏ ߡߍ߲ ߢߌߣߌ߲ߞߏ ߦߋ߫ ߓߘߍ߬ߓߘߍ߬ߟߌ ߞߊ߬ߙߊ߲ ߘߌ߫.
ߡߊ߬ߡߊߘߌ߫ ߡߊ߲߬ߕߏ߲ ߠߋ߫ ߊ߬ߙߌ߬ߖߣߍ߬ ߘߋ߲ ߝߊ߲ߓߊ ߘߌ߫
ߡߊ߬ߡߊߘߌ߫ ߡߊ߲߬ߕߏ߲ ߠߋ߫ ߊ߬ߙߌ߬ߖߣߍ߬ ߘߋ߲ ߝߊ߲ߓߊ ߘߌ߫ ߌ ߡ. ߞߵߊ߬ ߦߌ߬ߘߊ߬ (ߊ ߘ) ߞߏ߫ ߊ߲ ߗߍ߬ ߄߀ ߢߐ߲߰ ߞߍ߫ ߘߊ߫ ߞߋߟߊ ߝߍ߬ ߕߏ߲߬ߜߏ ߘߏ߫ ߟߊ߫ ߸ߊ߬ ߞߊ߲߫ ߒ߬ߠߎ߬ ߡߊ߬ ߞߏ߫ ߊߟߎ߬ ߒ ߡߊ߲߬ߕߏ߲ ߠߎ߬ ߸ߊߟߎ߫ ߘߌ߫ ߘߌ߬ߢߍ߫ ߓߊ߬ ߊߟߎ߫ ߦߋ߫ ߞߍ߫ ߡߍ߲ߘߌߦߊ ߣߊߞߐ ߘߏ߲߬ߞߏ ߟߎ߬ ߣߊ߯ߣߌ߲ߢߐ߲߯ ߞߋߟߋ߲ ߘߌ߫ ؟(߄/߁)ߊ߲ߠߎ߬ ߞߊ߲߫ ߞߏ߫ ߒ ߞߏ߫ ߐ߲߬ߐ߲߬ߐ߲߫ ،ߞߋߟߊ ߞߊ߲߫ ߕߎ߲߯ ߞߏ߫ ߊߟߎ߫ ߘߌ߫ ߘߌ߬ߢߍ߫ ߓߊ߬ ߊߟߎ߫ ߦߋ߫ ߞߍ߫ ߡߍ߲ߘߌߦߊ ߘߏ߲߬ߞߏ ߟߎ߬ ߛߓߊߢߐ߲߯ ߞߋߟߋ߲ ߘߌ߫ (߃/߁)ߊ߲ߠߎ߬ ߞߊ߲߫ ߞߏ߫ ߒ߬ߒ߬ߒ߫ ،ߊ߬ ߞߊ߲߫ ߞߏ߫ ߊ߰ ߣߌ߫ ߡߊ߰ߙߌ ߕߍ߫ ߒ ߣߌ߫ ߦߋ߫ ߡߍ߲ ߓߟߏ߫ ߸ߒߠߋ ߦߟߌ ߦߴߊ߬ ߟߊ߫ ߒ ߞߏ߫ ߊߟߎ ߟߋ߬ ߞߍߕߐ߫ ߊ߬ߙߌ߬ߖߣߍ߫ ߘߏ߲߬ߞߏ ߟߎ߬ ߕߟߊߒߕߍ ߘߌ߫ ߸ߓߊߏ߬ ߡߐ߰ ߕߍ߫ ߘߏ߲߬ ߠߊ߫ ߡߍ߲ߘߌߦߊ߫ ߣߊߞߐ ߘߐ߫ ߸ߝߏ߫ ߣߌ߫ ߞߟߏߣߍ߲ ،ߊߟߎ߫ ߘߏ߲߬ ߦߙߌߞߊ ߕߍ߫ ߛߏߡߊ ߟߎ߬ ߢߊߝߍ߬ ߝߏߦߌ߬ ߘߌ߫ ߝߏ߫ ߛߌ߫ ߜߍߣߍ߲߫ ߞߋߟߋ߲߫ ߕߎߙߊߝߌ߲߫ ߞߋߟߋ߲߫ ߝߊ߬ߘߌ ߢߊߝߍ߬ ߥߟߊ߫ ߕߎߙߊ߫ ߥߎߟߋ߲߫ ߞߋߟߋ߲߫ ߝߊ߬ߘߌ ߢߊߝߍ߬. ߔ ߂ ߣߌ߫ ߕߙߌ߬ߡߖߌ ߞߵߏ߬ ߝߐ߫ ߌߓߣߎ߬ ߓߎ߬ߙߊߦߌ߬ߘߊ߫ ߞߴߊ߬ ߡߌ߬ߘߴߊ߬ ߝߊ߬ ߡߊ߬ ߊ ߘ ߞߏ߫ ߖߐ߲߬ߓߊ ߞߵߊ߬ ߦߌ߬ߘߊ߬( ߞ ߣ) ߞߏ߫ ߡߍ߲ߘߌߦߊ ߡߊ߲߬ߕߎ߬ߙߋ ߟߎ߬ ߦߋ߫ ߛߝߊ߫ ߁߂߀ ߘߌ߫ ߸ߛߝߊ߫ ߈߀ ߦߋ߫ ߡߊ߬ߡߊߘߌ߫ ߡߊ߲߬ߕߏ߲ ߠߎ߬ ߘߌ߫ ߸ߊ߬ ߕߐ߬ ߛߝߊ߫ ߄߀ ߦߋ߫ ߡߐ߱ ߕߐ߭ ߟߎ߬ ߘߌ߫. ߕߙߌ߬ߡߖߌ ߞߵߏ߬ ߝߐ߫
ߞߊߦߌߙߊߥߊ߯ߣߍ߲߫ ߡߙߊ߬ߓߊ߰ߘߊ߮
ߞߊߦߌߙߊߥߊ߯ߣߍ߲߫ ߡߙߊ߬ߓߊ߰ߘߊ߮ ߦߋ߫ ߖߌ߬ߣߍ߫ ߞߎ߲߬ߠߊ߬ߛߌ߰ߟߌ ߛߙߊߛߌ߯ߟߌ ߘߏ߫ ߟߋ߬ ߘߌ߫߸ ߡߍ߲ ߦߋ߫ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫߸ ߊ߬ ߛߏߓߊ ߦߋ߫ ߞߊߦߌߙߊߥߊ߯ߣߍ߲߫ ߛߏߞߣߐߟߊ ߟߋ߬ ߘߌ߫.
ߡߙߊ߬ߘߊ߬ߘߎ߯ߟߊ ߟߎ߬
ߘߡߊߙߏ߫
ߞߊߦߌߙߊߥߊ߯ߣߍ߲߫
ߛߌߓߙߌߓߊߘߐ߫
ߛߙߏߡߦߊ߫
ߛߌ߰ߓߊ߮
ߞߊߦߌߙߊߥߊ߯ߣߍ߲߫ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߕߘߍ߬ ߦߋ߫ ߡߐ߰ ߂߂߁ ߉߆߁ ߟߋ߬ ߘߌ߫ ߂߀߁߆ ߟߊ߫߸ ߏ߬ ߕߊ߬ߣߍ߲߬ ߦߋ߫ ߂߀߁߄ ߕߐ߯ߛߓߍߟߌ ߟߋ߬ ߡߊ߬߸ ߏ߬ ߡߍ߲ ߕߘߍ߬ ߦߋ߫ ߡߐ߰ ߂߀߇ ߅߄߇ ߘߌ߫. ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߘߎ߰ߡߊ߬ߛߓߍ
ߛߋ߲߬ߓߊ߬ ߞߟߍ ߛߊ߲߭ ߣߌ߫ ߞߣߐ߬ ߖߡߊ߬ߓߊ
ߛߋ߲߬ߓߊ߬ ߞߟߍ ߛߊ߲߭ ߣߌ߫ ߞߣߐ߬ ߖߡߊ߬ߓߊ
ߛߋ߲߬ߓߊ߬ ߞߟߍ ߦߋ߫ ߖߊ߲߬ߖߏ߬ ߡߊߟߐ߲ߣߍ߲ߓߊ ߟߋ߬ ߘߌ߫ ߘߐ߬ߝߐ ߘߐ߫ ߸ ߡߌ߲ ߖߊ߲߬ߖߏ ߞߍ߫ ߘߊ߫ ߌߛߊ߫ ߡߏߦߌ߫ ߛߊ߲߬ ߅߇߀ - ߅߇߁ ߕߎ߬ߡߊ߫، ߏ߬ ߡߌ߲ ߓߍ߲߬ ߘߊ߫ ߟߊ߬ߝߐ߬ߓߊ߰ ߡߊ߬ߡߊ߬ߘߌ߫ ߡߏߦߌ߫ ߛߊ߲ ߡߊ߬ ߕߋߘߎ߫.
ߝߊߦߌߘߊ߫ ߞߟߍ߬ߕߌ߰ ߊߓߑߙߤߊߕߊ߬ ߤߓߊߛ߭ߌߞߊ ߟߋ߬ ߞߴߊ߬ ߟߊ߬ߢߌ߬ߣߌ߲߬ ߞߴߊ߬ ߓߍ߫ ߕߊ߯ ߛߐ߬ߕߐ ߕߋ߬ ߞߵߏ߬ ߞߎ߲߭ ߞߍ߫ ߊ߬ߟߋ ߖߘߍ߬ ߞߊ߬ ߢߐ߬ߞߌ߬ߘߊ ߡߌ߲ ߟߐ߬، ߛߊ߫ ߞߊ߬ ߊߙߊߓߎ ߟߎ߫ ߞߎ߲߬ ߛߌ߲߫ ߏ߬ ߡߊ߬ ، ߞߊ߬ ߛߕߐ߬ߞߏ ߢߌ߲߬ ߕߏ߫ ߦߋ߲߬، ߞߴߊ߬ ߡߐߟߐ߲ ߠߊߓߋ߲߬ ߓߙߌ߫ ߸ ߊ߬ ߣߌ߫ ߞߴߊ߬ ߟߊ߫ ߢߐ߬ߞߌ߬ߘߊ ߡߐߟߐ߲ ߠߊߦߟߍ߬ ߛߐ߬ߕߐ ߕߊ ߛߊ߲ߝߍ߬. ߊߙߊߓߎߗߍ ߘߐ߫ ߟߋ߬ ߕߟߏ ߘߏ߲߬ ߠߴߏ߬ ߟߊ߫ ،ߊ߬ߟߋ߬ ߊߙߊߓߎߗߍ ߝߣߊ߫ ߞߵߊ߬ ߟߊߥߌߟߴߊ߬ ߡߊ߬ ߞߊ߬ ߕߊ߯ ߊ߬ ߡߊߕߏߟߏ߲߫ ߊߓߑߙߤߊߕߊ߬ ߟߊ߫ ߢߐ߬ߞߌ߲߬ߘߊ߫ ߟߐߣߍ߲߬ߞߏ߬ ߢߌߡߊ߲ ߢߌ߲߬ ߠߊ߫ ߸ ߏ߬ ߟߋ߬ ߟߐ߲ߣߍ߫ ߊߓߑߓߙߤߊߕߊ߬ ߓߟߏ߫ ، ߊ߬ ߞߴߊ߬ ߖߘߍ߬ ߘߐߓߍ߲߬ ߣߌ߫ ߞߟߍ߬ ߛߋ߲ߓߊ ߘߐ߫ ߟߎ߫ ߣߌ߫ ߛߏ߬ߙߌ߬ߡߊ߲߬ߘߋ߲ ߘߐ߫ ߟߎ߬ ߦߋ߫ ߞߵߊ߬ ߓߍ߫ ߕߊ߯ ߛߐ߬ߕߐ ߕߋ߬. ߖߘߍ߬ߞߟߏ߬ߓߊ߮ ߘߐ߬ߝߐߦߟߊ ߟߎ߫ ߓߴߊ߬ ߟߊߞߊ߬ߟߌ߬ ߢߊ ߡߌ߲ ߞߊ߲߬ ߞߏ߫: ߊߟߊ߫ ߞߊ߬ ߊߙߊߓߎ߫ ߟߎ߫ ߘߍ߬ߡߍ߲߬ ߤߓߊߛ߭ߌߞߊ ߕߐ߬ߢߍ߰ߒߕߋ ߟߎ߫ ߞߊ߲߬ ، ߞߵߊ߬ ߟߊ߫ ߡߊ߲߬ߕߊ߬ߣߌ߬ ߓߟߋߓߟߋ ߘߐ߫ ߦߌ߬ߘߊ߬، ߣߊߟߌ߬ߡߎ߲߫ ߓߏ߲߫ ߟߊߕߏߣߍ߲ ߟߊߕߊ߲߬ߞߊ ߘߌ߫ ߞߊ߬ ߓߐ߫ ߕߐ߬ߢߍ߰ߒߕߋ ߘߊ߬ߣߕߊ߬ߡߌ߲߬ߠߊ ߟߎ߫ ߡߊ߬߸ ߞߊ߬ ߊߓߑߙߤߊߕߊ߬ ߣߴߊ߬ ߟߊ߫ ߛߏ߬ߙߌ߬ߡߊ߲߬ߘߋ߲ ߠߎ߫ ߘߓߊ߬ߙߌ ߢߡߊߞߍ߫ ߊ߬ߟߎ߫ ߡߊ߬ ، ߞߊ߬ ߞߣߐ߬ ߖߡߊ߬ߓߊ ߗߋ߫ ߊ߬ߟߎ߬ ߞߊ߲ߡߊ߬ ߓߌ߯. ߏ߬ ߟߎ߫ ߞߵߊ߬ߟߎ߬ ߡߊߓߏ߲߫ ߣߊ߰ߘߌ߬ߝߘߊ ߓߍ߬ߙߍ ߟߎ߬ ߟߊ߫. ߞߴߊ߬ߟߎ߬ ߞߍ߫ ߦߏ߫ ߢߊ߯ߡߊ߫ ߞߟߊ߫ ߢߌߡߌߣߍ߲ ߠߋ߬. alt=ߛߋ߲߬ߓߊ߬ ߞߟߍ ߛߏ߬ߙߌ߬ߡߊ߲߬ߘߋ߲ ߠߎ߬|[[Wp/nqoLߛߋ߲߬ߓߊ߬|ߛߋ߲߬ߓߊ߬ ߞߟߍ ߛߏ߬ߙߌ߬ߡߊ߲߬ߘߋ߲ ߠߎ߬|thumb|829x829px]]
ߊ߬ ߖߊ߲߬ߖߏ
ߘߝߐ߬ߦߟߊ ߟߎ߫ ߓߴߊ߬ ߟߊߞߊ߬ߟߌ߬ ߞߏ߫ ߤߓߊߛ߭ߌߞߊ ߟߎ߫ ߞߵߊ߬ ߟߊߢߣߌ߫ ߞߵߊ߬ߟߎ߬ ߟߊ߫ ߣߊ߬ߛߊ߯ߙߦߊ߬ ߣߊ߯ߡߎ ߟߊߖߍ߲ߛߍ߲߫ -ߓߊ ߊ߬ߟߎ߬ ߕߍ߬ߘߍ ߣߊ߬ߛߊ߯ߙߊ ߟߎ߫ ߟߋ߬ ߘߌ߫- ߊߙߊߓߎߟߊ߫ ߜߎ߲ ߞߊ߲߬ ، ߊ߬ߟߎ߬ ߞߍߟߋ߲ ߞߐ ߞߊ߬ ߛߋ ߛߐ߬ߛߐ߲߬ ߦߡߊߣߌ߫. ߊ߬ ߣߴߊ߬ߟߎ߬ ߢߊߓߍ߫ ߊߙߊߓߎ߫ ߟߎ߫ ߓߍ߫ ߓߏ߲߬ߧߊ ߣߌ߫ ߜߟߌߦߊ ߡߌ߲ ߕߊ߬ ߞߵߊ߬ ߢߊߛߌ߲߫ ߡߞߊ߫ ߣߌ߫ ߓߏ߲߫ ߟߊߕߏߣߍ߲ ߡߊ߬ ߸ ߞߊ߬ߡߌ߬ߣߌ߫ ߖߊ߲߬ߛߊ߬ߟߌ߬ ߝߋ߲ ߠߎ߫ ߣߌ߫ ߘߝߊߟߋ߲߫ ߝߋ߲ ߠߎ߫ ߣߌ߫ ߛߐߟߌ߫ ߝߋ߲ ߠߎ߬ ߟߊ߫، ߡߌ߲ ߠߎ߫ ߦߋ߫ ߞߍ߫ ߟߊ߫ ߡߛߌ߬ߙߌ߬ ߟߊߕߏߣߍ߲ ߓߊ߯ߙߟߊ ߟߎ߫ ߣߴߊ߬ ߞߣߐ߬ߜߍ߲ߓߊ߮ ߟߎ߫ ߦߋ߫. ߣߌ߲߬ ߞߏ ߣߌ߲߬ ߠߎ߫ ߓߍ߯ ߟߋ߬ ߞߴߊ߬ ߞߍ߫ ߤߓߊߛ߭ߌ ߞߟߍ߬ߕߌ߮ ߡߌ߲ ߕߎ߲߬ ߓߍ߫ ߦߡߊߣߌ߫߸ ߣߴߊ߬ ߕߐ߮ ߞߏ߫ ߊߓߑߙߤߊߕߊ߬ ߊߟߑߊߛ߭ߑߙߊߡߌ، ߊ߬ߟߋ ߞߊ߬ ߢߐ߬ߞߌ߬ߘߊ (ߋߜ߭ߑߟߌߖ߭) ߘߐ߫ ߟߐ߬ ߞߵߊ߬ ߕߐ߮ ߟߊ߫ ߞߏ ߊߟߑߞ߫ߎ߬ߟߊߦߑߛߎ߫، ߊ߬ ߞߵߊ߬ ߡߊߞߏߘߏ߲߬ ߊ߬ ߟߴߊ߬ ߛߋ ߓߍ߬ߙߍ ߟߊ߫ ، ߊ߬ ߛߋ ߕߎ߲߬ ߓߍ߫ ߡߊ߬ߖߐ߰ߙߊ߲ߠߌ ߝߋ߲-ߋ-ߝߋ߲߫ ߠߊ߫ ، ߊ߬ ߞߵߏ߬ ߓߍ߯ ߘߏ߲߬ ߊ߬ ߘߊߝߍ߬߸ ߛߴߊ߬ ߘߌ߫ ߞߍ߫ ߢߐ߰ߦߋߓߊߟߌ ߘߌ߫. ߊ߬ ߓߊ߲߫ ߞߐ ߊ߬ ߟߐ߭ ߟߊ߫ ، ߊ߬ ߞߊ߬ ߞߟߋߞߟߋߡߊߦߟߍ ߞߍ߫ ߡߐ߱ ߟߎ߬ ߦߋ߫، ߞߵߊ߬ߟߎ߬ ߦߋ߫ ߣߊ߬ ߡߊ߬ߓߊߕߏ ߞߴߊ߫ ߟߊ߫. ߣߌ߲߬ ߞߍ، ߊߙߊߓߎ ߟߎ߬ ߡߐߣߍ߲߫ ߘߊ߫ ߝߎߚߎ߫، ߝߏ߫ ߓߊ߬ߣߌ߬ߡߊ߯ߟߞߌߓߎߣߑߞߌ߬ߣߊ߯ߣߕߊߗߋ ߘߐ߫ ߞߵߊ߬ ߞߊ߬ߟߌ߬ ߞߏ߫ ߝߏ߫ ߊ߬ߟߋ ߞߊ߫ ߕߊ߯ ߊ߬ ߕߏߟߏ߲߫ ߢߐ߲߬ߞߌ߬ߘߊ ߣߌ߲߬ ߘߐ߫ ߟߋ߬. ߏ߬ ߞߍ، ߊ߬ ߕߊ߯ ߘߊ߫ ߦߡߊߣߌ߫ ߞߊ߬ ߘߏ߲߬ ߊߟߑߞ߫ߎ߬ߟߊߦߑߛߎ߫ ߢߐ߲߬ߞߌ߬ߘߊ ߘߐ߬ ، ߞߵߊ߬ ߖߘߍ߬ ߞߍ߫ ߌߦߏ߫ ߓߊ߬ߕߏ߬ߓߊ߮ ߘߐ߫ ߟߵߊ߬ ߘߌ߫، ߊ߬ ߕߏ߫ ߘߊ߫ ߢߐ߬ߞߌ߲߬ߘߊ ߏ߬ ߟߋ߬ ߘߐ߫ ߝߏ߫ ߛߎ ߣߊ߬ ߘߊ߫ ߞߏ߬߸ ߞߊ߬ ߓߍ߯ ߥߊ߫ ߞߴߊ߬ ߞߋߟߋ߲ ߕߏ߫ ߦߋ߲߬، ߏ߬ ߞߍ߫ ߊ߬ ߥߟߌ߫ ߘߊ߫ ߞߵߊ߬ ߕߏߟߏ߲߫ ߊ߬ ߞߣߐ߫ ߘߐ߫ ߡߊߖߐߙߊ߲ ߠߎ߬ ߟߊ߫߸ ߞߵߊ߬ ߘߊ߲ߘߊ߲ ߠߎ߫ ߓߍ߯ ߡߊߡߎ߲߬ ߛߐߝߍ ߟߎ߫ ߣߌ߫ ߣߐ߮ ߟߊ߫߸ ߘߎ߰ߘߊߜߍߟߋ߲ ߊߓߑߙߤߊߕߊ߫ ߣߊ߬ ߘߊ߫ ߓߐ߫ ߊ߬ ߞߊ߬ߟߊߡߊ߬ ߞߏ߫ ߡߐ߱ ߘߐ߫ ߓߘߴߊ߬ ߕߏߟߏ߲߫ ߊ߬ ߟߊ߫ ߢߐ߬ߞߌ߬ߘߊ ߘߐ߫. ߊ߬ ߣߊ߬ ߘߴߊ߬ ߟߐ߲߫ ߞߏ߫ ߊߙߊߓߎߗߍ ߘߐ߫ ߟߋ߬ ߕߍ߬ߘߴߊ߬ ߘߐ߫، ߞߴߊ߬ߟߋ߬ ߊߙߊߓߎߗߍ ߟߋ߫ ߛߌ߬ ߘߊ߫ ߞߎ߬ߟߊߦߑߛߎ߫ ߢߐ߬ߞߌ߬ߘߊ ߘߐ߫߸ ߏ߬ ߟߋ߬ ߞߊ߬ ߛߌߞߊ ߘߏ߲߬ ߊߙߊߓߎߗߍ ߏ߬ ߡߊ߬߸ ߞߴߊ߬ ߝߏ߫ ߞߏ߫: ߊ߬ߟߋ߬ ߊߙߊߓߎߗߍ ߟߋ߫ ߣߐ߬ ߣߌ߲߬ ߞߍ߫ ߟߊ߫ ߝߛߊߦߌ߫. ߊߓߑߙߤߊߕߊ߬ ߞߵߊ߬ ߞߊ߬ߟߌ߬ ߞߴߊ߬ߟߋ߬ ߝߣߊ߫ ߓߍ߫ ߊߟߑߞߊ߯ߓߊ߫ ߕߋ߬. ߊ߬ ߞߵߊ߬ ߘߐߓߍ߲߬ ߘߐ߬ߓߍ߲߬ߠߌ߫ ߖߍ߬ߘߍߖߍ߬ߘߍ ߟߊ߫، ߊ߬ ߓߍ߫ ߛߋ߫ ߞߊ߬ ߞߟߍ߬ߟߊ߲ ߝߋ߲-ߋ-ߝߋ߲߫ ߕߊ߬، ߊ߬ ߞߴߏ߬ ߓߍ߯ ߕߊ߬، ߞߵߊ߬ ߟߊ߫ ߕߏ߲ߕߌ߮ ߟߎ߬ ߘߐߓߍ߲߬ ߝߊ߲߬ߞߡߊ߬ߦߊ ߝߍ߲ ߠߎ߬ ߟߊ߫، ߞߊ߬ ߓߊ߲߫ ߞߵߊ߬ ߞߎ߲߬ߘߊ߫ ߡߞߊ߫ ߛߌߟߊ߫ ߜߍߟߍ߲ߡߊ߲ߓߊ߫ ߞߍ߲߬ߞߍ߲߬ߡߊ߬ߓߊ ߣߌ߲߬ ߞߊ߲߬، ߞߊ߬ ߥߊ߫ ߝߎߚߎ߫ ߞߊ߬ ߣߵߊ߬ߟߎ߬ ߡߝߊ߫ ߊߟߑߡߎ߬ߜ߭ߊߡߌ߲ߛߎ߬ ߣߊߟߌ߬ߡߎ߫ ߡߞߊ߫ ߡߊ߬ߛߎ߬ߘߎ߲߬ߧߊ ߘߌ߫، ߕߎ߬ߡߊ߫ ߡߌ߲ ߊߓߑߙߤߊߕߊ߬ ߣߴߊ߬ ߟߊ߫ ߕߏ߲ߕߌ߮ ߟߎ߬ ߖߌ߰ ߘߊ߫ ߊߟߑߡߎ߬ߜ߭ߊߡߌ߲ߛߎ߬، ߊ߬ ߞߊ߬ ߗߍ߭ ߘߐ߫ ߗߍ߫ ߤߓߊߛ߭ߌ߫ ߟߎ߫ ߘߐ߫،     -ߞߴߏ߬ ߕߐ߮: ߡߊ߬ߝߑߛߎ߯ߘߎ߬ ߘߋ߲ ߊߛߑߥߊߘߎ߬ - ߊ߬ߟߋ ߞߊ߬ ߛߏ߭ ߕߊ߬ ߞߊ߬ ߕߊ߯ ߡߞߊ߫، ߊ߬ ߛߋߟߋ߲ ߦߋ߲߬، ߊ߬ ߞߊ߬ ߕߊ߬ߤߊ߯ߡߕߊ߫ ߘߎ߲߬ߞߏ ߟߎ߬ ߟߊ߫ ߣߊ߬ߝߟߏ ߟߎ߬ ߣߴߊ߬ߟߎ߬ ߟߊ߫ ߢߊ߯ߡߍ ߟߎ߬ ߕߊ߬ ، ߊ߬ ߣߌ߫ ߡߐ߰ ߜߘߍ ߟߎ߫ ߕߊ ߡߌ߲ ߠߎ߫ ߕߍ߬ߘߍ ߞ߭ߎ߬ߙߊߦߑߛߌ߫ ߟߎ߬ ߘߌ߫ ، ߊ߳ߓߑߘߎߟߑߡߎ߬ߕߐߟߌߓߎ߬ ߟߊ߫ ߢߊ߯ߡߍ ߗߍ߬ߡߍ߫ ߕߎ߲߬ ߓߍ߫ ߣߊ߬ߝߟߏ ߕߊ߬ߟߋ߲ ߣߌ߲߬ ߠߎ߬ ߘߐ߫، ߏ߬ ߟߏ߲ ߘߐ߫ ߊ߬ߟߋ ߊ߳ߓߑߘߎߟߑߡߎ߬ߕߐߟߌߓߎ߬ ߟߋ߬ ߕߎ߲߬ ߦߋ߫ ߡߞߊ߫ ߘߎ߰ߕߌ߮ ߣߴߊ߬ ߗߍ߬ߡߐ߰ߓߊ ߘߌ߫. ߣߌ߲߬ ߞߏ ߣߌ߲߬ ߠߎ߬ ߞߍߟߋ߲ ߞ߭ߎ߬ߙߊߦߑߛߌ߫ ߟߎ߬ ߣߌ߫ ߞߌ߬ߣߊ߯ߣߊߕߊ߬ ߟߎ߫ ߣߌ߫ ߤߎ߬ߖ߭ߊߦߑߟߎ߫ ߟߎ߫ ߣߌ߫ ߡߐ߰ ߜߘߍ ߟߎ߬ ߞߴߊ߬ߟߎ߫ ߞߟߍ߬ߞߏ ߡߙߌ ߘߐߕߊ߬ ߸ ߒ߬ߞߊ߬߹ ߊ߬ߟߎ߬ ߣߊ߬ ߘߴߊ߬ ߟߐ߲߫ ߞߴߊ߬ߟߎ߬ ߝߊ߲ߞߊ ߕߍ߫ ߛߋ߫ ߞߊ߬ ߣߌ߲߬ ߠߎ߫ ߞߟߍ߬ ߣߊߟߌ߬ߡߎ߲߫ ߊߓߑߙߤߊߕߊ߬ ߣߵߊ߬ ߟߊ߫ ߛߏ߬ߙߌ߬ߡߊߘߋ߲ ߠߎ߬ ߘߌ߫.
ߞߟߍ߬ߕߌ߮ ߊߓߑߙߊߤߕߊ ߞߊ߬ ߗߍߘߋ߲ ߘߐ߫ ߜߘߍ߫ ߗߍ߫ - ߞߴߏ߬ ߕߐ߮ ߞߏ߫: ߤߊ߬ߣߊ߯ߕߐߕߎ߬ ߤߎߡߊߦߑߙߌߞߊ - ߞߴߊ߬ ߦߋ߫ ߥߴߊ߬ ߝߏ߫ ߡߞߊ߫ ߘߎ߰ߕߌ߮ ߦߋ߫ ߞߏ߫: ߡߊ߲߬ߛߊ߫ ߊߓߑߙߤߊߕߊ߬ ߡߊ߫ ߣߵߊ߬ߟߎ߫ ߞߟߍ߬ ߞߊߡߊ߬߸ ߣߴߊ߬ ߞߐ߬ߣߌ߲߬ ߡߊ߫ ߞߊ߲߬ߞߊ߲߬ ߊ߲ߠߎ߫ ߣߌ߫ ߓߏ߲߫ ߠߊߕߏߣߍ߲ ߕߍ߫߸ ߊ߲ߠߎ߫ ߡߊ߬ߞߏ߬ ߛߌ߫ ߕߍ߫ ߊߟߎ߫ ߖߋ߬ߟߌ ߓߐ߲߬ߠߌ ߠߊ߫߸ ߥߊ߬ ߞߟߍ߬ ߕߍߣߊ߬ ߕߊ߬ ߞߵߊ߬ ߢߊߛߌ߲߫ ߊߟߎ߫ ߡߊ߬. ߣߴߊ߬ ߞߐ߬ߣߌ߲߬ ߡߊ߫ ߞߍ߬ߟߍ ߟߊߢߣߌ߫߸ ߌ ߓߴߊ߬ ߝߐ߫ ߊ߬ ߦߋ߫ ߞߴߊ߬ ߦߋ߫ ߣߊ߬ ߒ ߕߍ߬ߘߍ ߦߊ߲߬، ߞߏ߫ ߗߋߘߋ߲ ߦߋ߫ ߥߊ߫ ߣߌ߲߬ ߝߐ߫ ߘߎ߰ߕߌ߮ ߦߋ߫.
ߕߎ߬ߡߊ ߡߌ߲ ߗߋߘߋ߲ ߘߏ߲߬ ߘߊ߫ ߡߞߊ߫، ߊ߬ ߛߐ߰ ߘߊ߫ ߘߎ߰ߕߌ߮ ߦߙߐߢߌߣߌ߲ ߠߋ߬ ߡߊ߬߸ ߊ߬ ߝߐ߫ ߘߴߊ߬ ߦߋ߫ ߞߏ߫ ߘߎ߰ߕߌ߮ ߦߋ߫ ߊ߳ߓߑߘߎ߬ߟߑߡߎ߬ߕߐߟߌߓߎ߬ ߟߋ߬ ߘߌ߫ ߣߊߟߌ߬ߡߎ߲߫ ߤߊߛ߭ߌߡߎ߫ ߘߋ߲ߞߍ߫ ߸ ߏ߬ ߞߍ، ߊ߬ ߣߊ߬ ߘߊ߫ ߘߎ߰ߕߌ߮ ߦߙߐ ߞߊ߬ ߊߓߑߙߤߊߕߊ߬ ߟߊ߫ ߗߋ ߝߐ߫ ߊ߬ ߦߋ߫. ߊ߳ߓߑߘߎ߬ߟߑߡߎ߬ߕߐߟߌߓߎ߬ ߞߏ߫: ߒ ߣߌ߫ ߊߟߊ߫ ߕߍ߫ ߒ߬ ߕߴߊ߬ ߟߊߧߣߌ߫ ߞߴߊߟߎ߫ ߞߟߍ߬. ߥߊ߬ ߏ߬ ߖߍ߬ߘߍ ߝߊ߲ߞߊ߬ ߕߴߊ߲ߠߎ߫ ߘߐ߫. ߣߌ߲߬ ߓߏ߲ ߣߌ߲߬ ߦߋ߫ ߊߟߊ߫ ߟߊ߫ ߓߏ߲ ߠߋ߲߬ ߘߌ߫، ߊ߬ ߣߴߊ߬ ߕߋߙߌ ߌߓߎ߬ߙߊ߬ߤߌߡߊ߬ (ߕ.ߖ)ߟߊ߫ ߓߏ߲ ߠߋ߬߸ ߣߴߊ߬ߟߋ߬ ߊߟߊ߫ ߞߊ߬ ߞߊ߲߬ߞߊ߲߬ߠߌ߲߬ߠߊ߲ ߘߏ߲߬ ߊߟߎ߫ ߣߴߊ߬ ߟߊ߫ ߓߏ߲ ߕߍ߫ ߸ ߛߊ߫ ߛߋ߫ ߞߊߣߊ߬ ߞߴߊ߬ ߡߊ߬ ߸ ߊ߬ ߟߊ߫ ߓߏ߲ ߠߊߕߏߣߍ߲ ߞߐ߬ߣߌ߲ ߟߋ߬. ߣߴߊ߬ ߘߏ߲߫ ߞߊ߬ ߛߌߟߊ ߟߊߞߊ߬ ߊߟߎ߫ ߣߌ߫ ߓߏ߲ ߣߌ߲߬ ߕߍ߫߸ ߊ߬ ߓߍ߫ ߒ ߣߌ߫ ߊߟߊ߫ ߕߍ߫߸ ߞߊ߲߬ߞߊ߲ߠߌ߲߬ߠߊ߲߫ ߕߴߊ߲ߠߎ ߓߟߏ߫ ߞߵߊ߬ ߟߐ߬ ߓߏ߲ ߣߌ߲߬ ߢߍ߫. ߤߊ߬ߣߊ߯ߕߐߕߎ߬ ߞߏ߫: ߣߵߊ߲ ߦߋ߫ ߕߊ߯ ߊߓߑߙߤߊߕߊ߫ ߦߙߐ߫، ߓߊ ߊ߬ ߞߊ߬ ߒ ߟߐ߬ ߏ߬ ߝߐ ߟߴߌ ߦߋ߫. ߊ߳ߓߑߘߎ߬ߟߑߡߎ߬ߕߐߟߌߓߎ߬ ߣߴߊ߬ ߘߋ߲ ߘߐ߫ ߟߎ߫ ߕߎ߲߰ ߘߊ߫ ߗߍ߭ ߞߐ ߞߊ߬ ߕߊ߯ ߛߋ߫ ߛߏ߬ߙߌ߬ߡߊ߬ߘߋ߲ ߠߎ߫ ߡߊ߬، ߞߊ߬ ߣߵߊ߬ߟߎ ߟߐ߬ ߝߏ߯ ߊߓߑߙߤߊߕߊ߫ ߟߊ߫ ߘߊ ߟߊ߫. ߊ߬ ߝߏ߫ ߘߊ߫ ߊߓߑߙߤߊߕߊ߬ ߦߴߏ߬ ߘߐ߫ ߛߊ߫ ߞߏ߫:  ߊ߳ߓߑߘߎ߬ߟߑߡߎ߬ߕߐߟߌߓߎ߫ ߓߍ߫ ߘߊ ߟߊ߫. ߊ߬ ߞߏ߫ ߖߐ߲߫ ߦߋ߫ ߊ߳ߓߑߘߎ߬ߟߑߡߎ߬ߕߐߟߌߓߎ߬ ߦߋ߫؟ ߊ߬ ߝߏ߫ ߘߊ߫: ߞߴߏ߬ ߦߋ߫ ߞߎ߬ߙߊߦߑߛߌ߫ ߟߎ߫ ߛߟߊߕߌ߮ ߟߋ߬ ߘߌ߫ ߸ ߊ߬ ߣߌ߫ ߡߞߊ ߓߊߟߏߕߌ߮...
ߊߓߑߙߤߊߕߊ߫ ߞߴߊ߬ ߦߋ߫ ߘߏ߲߬. ߊ߳ߓߑߘߎ߬ߟߑߡߎ߬ߕߐߟߌߓߎ߫ ߕߎ߲߬ ߦߋ߫ ߡߐ߱ ߗߋ߲߰ߢߌ߬ ߘߊߥߎߟߊߡߊ߲߫ ߛߊߘߊߒߡߊߓߊ ߟߋ߬ ߘߌ߫. ߕߎ߬ߡߊ ߡߌ߲ ߊߓߑߙߤߊߕߊ߫ ߞߵߊ߬ ߦߋ߫߸ ߊ߬ ߞߵߊ߬ ߞߎ߲߬ߓߍ߲߬ ߣߌ߫ ߓߏ߲߬ߧߊ ߣߌ߫ ߜߟߌߦߊ ߦߋ߫߸ ߞߊ߬ ߓߊ߲߫ ߞߵߊ߬ ߟߊߛߣߍ߫ ߞߊ߬ ߢߊ߬. ߏ߬ ߞߐߝߍ߬ ߊ߬ ߞߴߊ߬ ߟߊ߫ ߘߟߊߡߌߘߟߊ ߡߊ߬ ߞߏ߫: ߊ߬ ߢߌ߬ߣߌ߲߬ߞߴߊ߬ ߡߊ߬ߞߏ ߦߋ߫ ߡߎ߲߬ ߠߊ߫؟ ߘߟߊߡߌߘߟߊ ߦߴߊ߬ ߢߌ߲߬ߣߌ߬ߞߊ߬، ߊ߬ ߞߏ߫: ߒ ߡߊ߬ߞߏ ߓߍ߫ ߡߌ߲ ߠߊ߫، ߏ߬ ߟߋ߬ ߦߋ߫ ߒ ߠߊ߫ ߢߊ߯ߡߍ߫ ߗߍ߬ߡߍ߫ ߝߌߟߊ ߦߋ߫ ߛߍ߬ߞߌ߬ ߒ ߡߊ߬. ߕߎ߬ߡߊ ߡߌ߲ ߊ߬ ߦߋ߫ ߣߌ߲߬ ߝߐ߫. ߊߓߑߤߙߊߕߊ߬ ߞߴߊ߬ ߟߊ߫ ߘߟߊߡߌߘߟߊ ߡߊ߬߸ ߒߠߋ߬ ߕߎ߲߬ ߞߓߊ߫ ߘߊ߫ ߒ ߞߴߊ߬ ߦߋ߫ ߕߎ߬ߡߊ ߡߌ߲ ، ߒ ߘߏ߲߬ ߓߘߊ߫ ߓߊ߲߬ ߊ߬ ߦߋ߫ ߊ߬ ߞߎߡߊߣߍ߲ ߞߐ ߛߌ߬ߛߍ߲߬. ߊ߬ߝߐ߫ ߊ߬ ߓߴߊ߬ ߟߊ߫ ߢߊ߯ߡߍ߬ߣߌ߲ ߞߍ߬ߡߍ ߝߌ߬ߟߊ ߡߌ߲ ߓߴߊ߲ ߓߟߏ߫ ߟߋ߬ ߞߏ߫ ߝߐ߫ ߞߊ߬ ߓߏ߲ ߣߌ߲߬ ߕߏ߫، ߏ߬ ߡߌ߲ ߦߴߊ߬ ߣߴߊ߬ ߝߊ߭ ߟߎ߬ ߟߊ߫ ߣߊ߯ߡߎ ߘߌ߫ ، ߒ ߘߏ߲߬ ߣߊ߬ߟߋ߲ ߏ߬ ߕߋ߬ߟߌ ߟߋ߬ ߞߊߡߊ߬ ߝߛߊߦߌ߫. ߊ߬ߝߐ߫ ߊ߬ ߕߍ߫ ߝߏߦߌ߫ ߝߴߏ߬ ߕߋ߬ߟߌ߬ ߞߏ ߘߐ߫. ߊ߳ߓߑߘߎ߬ߟߑߡߎ߬ߕߐߟߌߓߎ߬ ߞߴߊ߬ ߡߊ߬: ߒߠߋ ߟߋ߬ ߦߋ߫ ߢߊ߯ߡߍ ߣߌ߲߬ ߠߎ߲߫ ߕߌ߮ ߘߌ߫، ߕߌ߰ ߓߍ߫ ߓߏ߲ ߣߌ߲߬ ߠߊ߫ ߡߌ߲ ߓߴߊ߬ ߞߙߐ߬ߛߌ߫ ߞߵߊ߬ ߞߣߐ߬ߜߍ߫ ߝߛߊߦߌ߫. ߊߓߑߙߤߊߕߊ߫ ߞߴߏ߬ ߕߍ߫ ߛߋ߫ ߞߊ߬ ߒߠߋ ߓߊ߬ߟߌ߫ ߞߊ߬ ߓߐ߫ ߓߏ߲ ߣߌ߲߬ ߕߋ߭ ߡߊ߬. ߊ߬ ߞߵߊ߬ ߖߋ߬ߓߌ߬ ߞߏ߫: ߌߟߋ ߣߌ߫ ߏ߬...
ߏ߬ ߞߐ߫ ߊߓߑߙߤߊߕߊ߫ ߞߊ߬ ߊ߳ߓߑߘߎ߬ߟߑߡߎ߬ߕߐߟߌߓߎ߬ ߟߊ߫ ߢߊ߯ߡߍ߫ ߗߍ߬ߡߍ ߝߌ߬ߟߊ ߟߊߛߋ߬ߞߴߊ߬ ߡߊ߬. ߊ߳ߓߑߘߎ߬ߟߑߡߎ߬ߕߐߟߌߓߎ߬ ߛߐ߬ߘߐ߲߬ ߘߊ߬ ߞߵߊ߬ ߞߐߛߊ߬ߞߌ߲߫ ߞߊ߬ ߕߊ߯ ߞߎ߬ߙߊߦߑߛߌ߫ ߟߎ߬ ߡߊ߬ ، ߞߵߊ߬ߟߎ߫ ߞߎ߲߬ߠߊߝߎߟߋ߲߫ ߞߏߢߊ ߟߊ߫. ߞߴߊ߬ ߝߐ߫ ߊ߬ߟߎ߬ ߦߋ߫ ߞߴߊ߬ߟߎ߬ ߦߋ߫ ߓߐ߫ ߡߞߊ߫ ߞߣߐ߫ ߞߊ߬ ߕߊ߯ ߡߞߊ߫ ߘߊߝߍ߬ ߞߙߎ ߟߎ߬ ߟߊ߫، ߊߟߋ߬ ߖߍ߬ߘߍ ߣߌ߫ ߗߍ߬ߡߐ߰ߓߊ ߘߐ߫ ߟߎ߬ ߕߊ߯ ߘߊ߫ ߊ߬ߟߎ߬ ߣߘߐ߫ ߛߐ߬ߕߐ ߝߊߣߌ߲ ߠߊ߫ ߤߊߡߊ߲ߕߍ߫ ߛߐ߬ߕߐ ߖߍ߬ߘߍ ߟߊ߫، ߞߵߊ߬ߟߎ߬ ߘߡߊߞߊ߬ߛߌ߬ ߊߟߊ߫ ߟߊ߫ ߞߵߊ߬ ߡߕߊߙߊ߫، ߞߊ߬ ߘߍ߬ߡߍߢߌߣߴߊ߬ ߝߍ߬. ߊ߳ߓߑߓߎ߬ߟߑߡߎ߬ߕߐߟߌ߬ߓߎ߬ ߣߌ߫ ߞ߭ߎ߬ߙߊߦߑߛߌ߫ ߟߎ߬ ߞߵߊ߬ߟߎ߬ ߘߡߊߞߊ߬ߛߌ߬ ߊߟߊ߫ ߕߊ߲߬ ߠߋ߲߬، ߞߊ߬ ߓߊ߲߬ ߞߊ߬ ߘߍ߬ߡߍ ߢߌߣߴߊ߬ ߝߍ߬ ߞߊ߬ ߕߊ߯ ߊ߬ߟߎ߫ ߞߎ߲߭ߞߊ߬ߙߌ߬ߝߊ߬ ߞߎ߬ߙߎ ߟߎ߫ ߣߌ߫ ߞߐ߲߬ߞߍ ߟߎ߬ ߞߊ߲߬، ߞߊ߬ ߊߟߊ߫ ߟߊ߫ ߘߍ߬ߡߍ ߡߊߞߣߐ߬ ߊ߬ ߓߍߣߊ߬ ߡߎ߲߬ ߞߍ߫ ߕߐ߬ߢߍ߬ߒߕߋ߫ ߘߊ߲ߠߕߊ߬ߡߌ߲߬ߠߊ ߠߎ߬ ߟߊ߫.
ߊߓߑߙߤߊߕߊ߬ ߣߴߊ߬ ߟߊ߫ ߛߏ߬ߙߌ߬ߡߊߘߋ߲ ߝߊ߲߬ߞߊ߬ߡߊ ߥߟߌ߫ ߘߊ߫ ߣߌ߫ ߖߘߍ߬ߘߐߓߦߊ ߣߌ߫ ߞߝߊ ߦߋ߫، ߞߊ߬ ߛߋ߲߬ߓߊ ߡߌ߲ ߠߎ߬ ߦߋߒߢߟߊ ߘߐߙߐ߲ ߓߍ߫ ߡߐ߰ ߟߊߛߌߙߊ߲߫ ߓߌ߬ߟߴߊ߬ߟߎ߬ ߢߊߝߍ߬، ߞߵߏ߬ ߟߎ߬ ߢߊߛߌ߲߫ ߊߟߑߞߊ߯ߓߊ߫ ߡߊ߬. ߛߋ߲߬ߓߊ ߣߌ߲߬ ߠߎ߬ ߓߍ߯ ߢߊߛߌ߫ ߘߊ߫ ߊߟߑߞߊ߯ߓߊ߫ ߡߊ߬ ߝߏ߫ ߊ߬ߟߎ߬ ߘߐ߫ ߓߟߋ߬ߓߟߋ، ߊ߬ߟߋ ߞߐߣߌ߲߫ ߓߊ߲߬ ߘߊ߫ ߗߏ߫ ߞߊ߬ ߓߐ߫ ߊ߬ ߣߐ߭ ߘߐ߫، ߣߴߊ߬ߟߎ߬ ߦߴߊ߬ ߢߊߛߌ߲߫ ߦߡߊߣߌ߫ ߝߊ߲߭ߝߍ߬، ߊ߬ ߓߴߊ߬ ߕߋߟߌߦߊ߫ ߞߵߊ߬ ߓߐ߬ߟߌ߬، ߣߵߊ߬ ߢߊߛߌ߲߫ ߘߊ߫ ߊߟߑߞߊ߯ߓߊ߫ ߡߊ߬، ߊ߬ ߓߴߊ߬ ߟߐ߬ ߞߟߍߎ߫، ߊ߬ ߕߍ߫ ߛߐ߲߬ ߞߊ߬ ߓߐ߫ ߊ߬ ߣߐ߭ ߘߐ߫ ߝߍߎ߫، ߌ ߓߴߊ߬ ߝߐ߫ ߞߏ߫ ߊߟߊ߫ ߦߋ߫ ߦߟߌߘߏ߲ ߠߋ߬ ߞߍ߫ ߛߋ߲߬ߓߊ ߣߌ߲߬ ߠߊ߫. ߣߌ߫ ߊߟߊ߫ ߟߊ߫ ߘߍ߬ߡߍ߲ߠߌ ߕߎ߲߬ ߕߍ߫ ߣߌ߲߬ ߟߏ߲، ߝߏߦߌ߫ ߕߎ߲߬ ߕߍ߫ ߛߋ߫ ߞߊ߬ ߣߌ߲߬ ߞߟߍ߬ߓߏ߲ߟߏ ߟߊ߯ߤߊߎߕߊ ߣߌ߲߬ ߞߎ߲߭ߓߍ߲߬ ߞߊ߬ ߓߐ߫ ߊ߬ߟߌ߬ߞߊ߯ߓߊ߫ ߕߋ߭ ߡߊ߬. ߞߴߊ߬ߟߎ߬ ߕߏ߫ ߛߋ߲߬ߓߊ ߞߘߊߡߊߟߌ ߟߊ߫ ߞߴߊ߬ߟߎ߬ ߢߊߛߌ߲߫ ߊ߬ߟߌ߬ߞߊ߯ߓߊ߫ ߡߊ߬، ߘߊ߲߬ߡߊ߲߬ߛߊ߫ ߊߟߊ߫ ߦߋ߫ ߞߣߐ߬ ߖߡߊ߫ ߕߐ߲߬ߕߐ߲߬ߣߍ߲߬ ߠߊߥߟߌ߫ ߊ߬ߟߎ߬ ߞߊߡߊ߬ ߸ ߓߍ߬ߙߍ ߡߌ߲ ߓߏ߲߬ߧߊ ߦߋ߫ ߦߏ߫ ߛߐ߬ߞߘߎ ߥߟߊ߫ ߕߌ߬ߦߊ߬ߣߍ߲߬ߞߘߎ ، ߏ߬ ߛߊ߬ߓߊ߫ ߛߊ߬ߓߊ ߦߋ߫ ߞߐ߬ߣߐ ߞߋ߬ߟߋ߲߬ߞߋ߬ߟߋ߲߬ߠߊ߫ ߓߍ߯ ߓߟߏ߫، ߞߋߞߋ߲ ߓߍ߫ ߘߊߓߟߐ ߘߐ߫،ߝߌ߬ߟߊ ߓߍ߫ ߛߋ߲߭ ߠߊ߫. ߣߌ߫ ߓߍ߬ߙߍ ߣߌ߲߬ ߦߋ߫ ߝߍ߲-ߍ-ߝߍ߬ ߛߐ߬ߘߐ߲߬ ߊ߬ ߓߴߏ߬ ߘߐߖߐߖߐ߫ ߞߵߏ߬ ߟߊ߫ ߟߋߎ߬، ߞߵߏ߬ ߞߍ߫ ߦߏ߫ ߢߡߊ߬ ߢߌߡߌ߲ߣߍ߲߫ ߓߎ߬ߘߊ߬ߣߍ߲߫ ߟߊߝߟߌ߬ߣߍ߲. ߣߌ߲ ߞߍ ، ߤߓߊߛ߭ߌߞߊ ߟߎ߬ ߞߎ߲߬ߡߊ߬ߜߊ߲߫ ߘߊ߫ ߞߵߊ߬ߟߎ߬ ߛߌߟߊ߲߫ ߞߏߛߓߍ߫ ߛߓߍ߫ ، ߝߏ߫ ߊ߬ߟߎ߫ ߞߵߊ߬ߟߎ߬ ߞߐߘߏ߲߬ ߞߊ߬ ߓߐ߬ߟߌ߬ ߓߌߚߌ߫߸ ߞߊ߬ ߦߡߊߣߌ߫ ߦߙߐ߫ ߢߌߣߌ߲߫߸ ߓߊ ߹ ߊ߬ߟߎ߬ ߝߟߌ߬ ߘߊ߫ ߦߡߊߣߌ߫ ߛߌߟߊ ߡߊ߬. ߊ߬ߟߎ߬ ߝߊ߲߭ ߠߎ߬ ߕߏ߫ ߘߊ߫ ߓߋ߲߭ߓߋ߲߬ߠߊ߬ ߛߌߟߊ ߘߐ߫ ߞߴߊ߬ߟߎ߬ ߟߊߕߏ߫-ߊ߬-ߘߐ߫ ߟߎߋ߫ ߸ ߊߓߑߙߤߊߕߊ߫ ߖߍ߬ߘߍ ߝߊ߬ߘߌ߫ ߝߊ߲߭ ߠߎ߬ ߕߏ߫ ߘߊ߫ ߞߊ߬ ߕߍ߰ߕߍ߰ ߊ߬ ߖߍ߬ߘߍ ߡߊ߬ ߞߊ߬ ߞߍ߫ ߞߎ߲߬ߞߎ߬ߘߎ߲߬ߣߍ߲߫ ߞߎ߲߬ߞߎ߬ߘߎ߲߬ߣߍ߲ ߘߌ߫. ߣߌ߫ ߞߎ߲߬ߞߎ߬ߘߎ߲߬ߣߍ߲ ߘߐ߫ ߓߋ߲߬ ߘߊ߫ ߣߍ߭ ߣߌ߫ ߖߏ߬ߟߌ ߝߣߊ߫ ߦߋ߫ ߓߐ߲߬ ߠߺߵߊ߬ ߞߕߐߡߊ߬ ߞߊ߬ ߝߊ߬ߘߴߏ߬ ߞߊ߲߬. ߊ߬ ߕߏ߫ ߘߊ߫ ߕߋ߲߬ ߝߏ߯ ߞߊ߬ ߕߊ߯ ߛߋ߫ ߛ߫ߐ߬ߣߑߊ߳ߺߊ߯ߺߊ߬ ، ߞߺߵߊ߬ ߕߘߍ߬ ߊ߬ ߝߊ߬ߘߌ ߦߋ߫ ߦߏ߫ ߞߣߐ߬ߢߋ߬ߙߌ߲߬ߣߍ߲ ، ߘߝߐ߬ߦߊ߬ߟߊ ߘߐ߫ ߟߎ߫ ߞߏ߫ : ߊߓߑߙߤߊߕߊ߫ ߛߊ߬ ߘߊ߫ ߕߎ߬ߡߊ ߡߌ߲ ߏ߬ ߞߵߊ߬ ߕߘߍ߬ ߊ߬ ߘߌߛߌ ߓߘߊ߫ ߕߋ߬ ߞߊ߬ ߓߐ߫ ߊ߬ ߛߐ߲߬ߘߐߡߍ ߢߍߡߊ߬  ߥߟߊ߫ ߞߊ߬ ߓߐ߫ ߊ߬ ߛߐ߲߬ߘߐߡߍ ߘߟߊ߫.
ߛߋ߲߬ߓߊ ߝߐߘߊ
ߊߟߊ߫ ߞߊ߬ ߞߏߡߌ߲ߠߌ ߞߍ߫ ߣߌ߬ ߖߊ߲߬ߖߏ߬ߓߊ ߧߌ߲߬ ߠߊ߫ ߞߎ߬ߙߣߊ߬ ߞߟߊߒߞߋ ߘߐ߫ ߕߊ߲߬ ߠߋ߬ ߞߏ߫:
﴿߁﴾ ߌ ߡߴߊ߬ ߦߋ߫ ߓߊ߬ ߌ ߡߊ߰ߙߌ ߞߊ߬ ߡߍ߲ ߞߍ߫ ߛߋ߲߬ߓߊ߬ ߕߌ߮ ߟߎ߬ ߟߊ߫ ؟ ﴿߂﴾ ߊ߬ ߡߴߊ߬ߟߎ߫ ߘߊ߬ߓߊߙߌ ߢߡߊߞߍ߫ ߊ߬ߟߎ߫ ߡߊ߬ ߓߊ߬؟ ﴿߃﴾ ߊ߬ ߣߴߊ߬ ߞߊ߬ ߞߣߐ߬ ߖߡߊ߬ߓߊ ߗߋ߫ ߊ߬ߟߎ߬ ߞߊ߲ߡߊ߬ ߓߌ߯ ﴿߄﴾ ߏ߬ ߟߎ߫ ߞߵߊ߬ߟߎ߬ ߡߊߓߏ߲߫ ߣߊ߰ߘߌ߬ߝߘߊ ߓߍ߬ߙߍ ߟߎ߬ ߟߊ߫ ﴿߅﴾ ߞߵߊ߬ߟߎ߬ ߞߍ߫ ߦߏ߫ ߢߊ߯ߡߊ߫ ߞߟߊ߫ ߢߌߡߌ߲ߣߍ߲ ߠߋ߬.
ߖߘߍ߬ߞߟߏ߬ߓߊ߮ ߟߎ߫ ߡߙߌߦߊ ߖߊ߲߬ߖߏ ߣߌ߲߬ ߞߊ߲߬.
ߊߟߊ߫ ߖߍ߬ߘߍ ߟߋ߬ ߣߐ߬ ߊ߬ ߟߊ߫ ߓߏ߲ ߟߊߕߏߣߍ߲ ߟߊߕߊ߲߬ߞߊ߬ ߟߊ߫ ߕߊ߲߬ߘߐ߬، ߞߊ߬ ߓߐ߫ ߕߐ߬ߢߍ߰ߒߕߋ߫ ߘߊ߲߬ߠߊ߬ߕߊߡߌߟߊ ߟߎ߬ ߡߊ߬ ߸ ߞߴߏ߬ ߡߊߛߐ߬ߘߐ߲߬ ߓߏ߲߫ ߞߘߐߞߘߐ ߣߌ߲߬ ߦߋ߫ ߞߊ߲ߘߦߊ ߣߌ߫ ߦߋߟߋ߲ ߓߐߛߎ߲ ߠߋ߬ ߘߌ߫ ߞߊ߬ߦߌ߯ ߟߏ߲ ߡߌ߲ ߌߓߎ߬ߙߊ߬ߤߌߡߊ߫ ߣߌ߫ ߌߛߌ߬ߡߊ߬ߌߟߊ߬  (ߕ.ߖ.ߊ߬) ߞߵߊ߬ ߜߟߌ ߟߎ߫ ߞߘߐߕߊ߬. ߕߎ߬ߡߊ ߡߌ߲ ߞߏ ߟߎ߬ ߣߊ߬ ߘߊ߫ ߡߊߦߟߋ߬ߡߊ߬ ߝߏ߫ ߊߙߊߓߎ ߟߎ߫ ߣߊ߬ ߘߊ߫ ߞߍ߫ ߓߏߟߌ߫ ߓߊߕߏߟߊ ߟߎ߫ ߘߌ߫، ߞߊ߬ ߞߊ߲ߘߦߊ ߣߌ߫ ߦߋߟߋ߲ ߛߌߟߊ ߓߌ߬ߟߊ߬ ߸ ߞߴߊ߬ߟߎ߫ ߖߍ߬ߘߍ ߝߌ߲߬ߞߌ߲߬ߝߊ߲ߞߊ߲߫ ߘߓߌ߬ߘߐ߬ߦߊ߬ ߞߏ ߟߎ߫ ߘߐ߫. ߊ߬ ߡߊ߫ ߊߟߊ߫ ߘߌߦߊ߫ ߞߵߊ߬ߟߎ߬ ߕߏ߫ ߏ߬ ߘߓߌ߬ߘߐ߬ߦߊ߬ ߘߐ߫ ߡߌ߲ ߞߍ ߸ ߊ߬ ߞߵߊ߬ ߟߊ߫ ߢߊ߬ߒߡߊ߲߭ ߢߊߛߌ߫ ߊ߬ߟߎ߫ ߡߊ߬ ، ߞߊ߬ ߓߏ߲ ߣߌ߲߬ ߟߊߕߊ߲߬ߞߊ߫ ߞߊ߬ ߓߐ߫ ߊߓߑߙߤߊߕߊ߫ ߣߴߊ߬ ߟߊ߫ ߛߏ߬ߙߌ߬ߡߊ߬ߘߋ߲߫ ߝߊ߲߬ߞߊ߬ߡߊ߲߬ ߓߟߋߓߟߋ ߡߊ߬، ߛߴߊ߬ ߟߊ߫ ߓߏ߲߬ ߡߐ߬ߟߐ߲ ߘߌ߫ ߟߊߛߊ߲߬ߞߌ߫ ߊ߬ ߡߊ߬߸ ߊ߬ ߣߌ߫ ߞߊ߬ ߞߊ߲ߘߦߊ ߣߌ߫ ߦߋߟߋ߲ ߓߎߦߌ߫ ߦߋ߲߬ ߞߏߞߎߘߊ߫ ، ߣߊߟߌ߬ߡߎ߲ ߞߋߟߓߊ߫ ߡߊ߬ߡߊߘߌ߫ ߘߌ߫ (ߕ.ߖ)߸ ߖߘߍ߬ߞߟߏߓߊ߰ߦߊ ߟߊ߬ߝߐ߬ߓߊ߮ ߞߊ߬ߣߌ߫، ߊ߬ߟߋ߬ ߡߌ߲ ߡߏߦߌ߫ ߘߊ߫ ߣߌ߲߬ ߛߊ߲߬ ߞߋߟߋ߲ ߢߌ߲߬ ߘߐ߫، ߏ߫ ߞߏ߫ ߊߟߊ߫ ߞߴߊ߬ ߗߍ߫ ߖߊ߯ߓߊ ߘߏ߲߬ߞߏ ߟߎ߫ ߡߊ߬ ߞߵߊ߬ ߞߍ߫ ߤߌߣߊ ߣߌ߫ ߞߊ߲ߘߦߊ ߘߌ߫. ߦߌߟߡߊ:ߛߌ߬ߟߡߊ߬ߦߊ ߘߐ߬ߝߐ ߦߌߟߡߊ:ߘߐ߬ߝߐ ߦߌߟߡߊ:ߛߋ߲߬ߓߊ߬ ߞߟߍ
ߓߊ߲߬ߖߎߟ
ߓߊ߬ߖߎߟ ߟߋ߬ ߦߋ߫ ߜ߭ߊ߲ߓߌ߫ ߞߎߓߋߘߊ ߘߌ߫߸ ߊ߬ ߛߌ߰ߓߊ߮ ߦߋ߫ ߡߐ߰ ߃߄ ߈߂߈ ߠߋ߬ ߘߌ߫ (ߊ߬ ߣߴߊ߬ ߘߊߝߍ߫ ߞߎߓߋߛߏ ߟߎ߫ ߅߂߃ ߅߈߉ ߟߋ߬ ߘߌ߫) ߂߀߀߃ ߕߐ߯ߛߓߍߟߌ ߘߐ߫.
ߘߎ߰ߡߊ߬ߛߓߍ
ߊ߬ ߛߌ߰߰ߣߍ߲߲߫ ߦߋ߫ ߞߎߘߍ߫ ߂߅߀ ߟߋ߬ ߟߊ߫ ߘߊ߬ߞߊ߯ߙߎ߫ ߥߙߏ߬ߘߎ߮  ߕߟߋ߬߬ߓߐ ߘߐ߫߸ ߕߌ߲ ߛߍ߲ߕ-ߡߊ߬ߙߌ߫ (ߕߌ߲ ߓߊ߲߬ߖߎߟ) ߞߊ߲߬߸ ߜ߭ߊ߲ߓߌ߫ ߓߊ ߓߊߓߌߟߊ ߕߟߋ߬ߓߋ ߘߐ߫. ߓߊ߲߬ߖߟߎ߫ ߟߋ߬ ߦߋ߫ ߖߡߊ߬ߣߊ ߡߐ߰ߡߊ߬ߛߌ߰ߦߙߐ ߣߌ߫ ߞߎ߲߬ߠߊ߬ߛߌ߰ߟߌ ߣߌ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߠߎ߬ ߓߊߖߎߡߊ ߘߌ߫.
ߓߊ߲ߘߊߖߌߦߊ
ߓߊ߲߬ߖߟߎ߫ ߤߊ߬߬߬ߙߌ߬ߖߍ߮ ߞߍ߫ ߘߊ߫ ߓߊ߲ߘߊ߫ ߞߟߊߡߊ߲߫ ߦߌߟߌ߲ߣߍ߲ ߟߋ߬ ߟߊ߫߸ ߡߍ߲ ߓߐߢߐ߲߯ߞߘߐ ߦߋ߫ ߓߍ߲߬ ߠߊ߫ ߜߟߊ߬ߥߊ߯ߘߋ߲߫ ߁߂߉߆ ߡߊ߬.
ߘߐ߬ߝߐ
ߓߊ߲߬ߖߟߎ߫ ߞߍߦߙߐ ߕߘߍ߬ ߦߋ߫ ߗ߭ߊߞߐߓ ߞߋߕߑߟߍߙ ߟߋ߬ ߓߟߏ߫ ߁߆߅߁ ߠߊ߫߸ ߞߎߙߑߟߊ߲ߘ ߡߊ߲߬ߛߊ, ߞߎߙߑߟߊ߲ߘ ߞߐ߲ߛߐ߲ߧߊߟߌ ߡߊ߲߬ߛߊ߬ߟߊ ߞߐ߬ߣߐߡߊ߬߸ ߞߵߊ߬ ߟߊߕߊ߬ߡߌ߲߫ ߡߊ߲߬ߛߊ߬ ߞߏ߲ߓߏ߬ ߡߊ߬. ߝ߭ߌߦߍ߲ߣ ߞߎ߲߬ߜߙߊ ߣߌ߫ ߁߈߁߅ ߔߊ߬ߙߌ߫ ߓߍ߲߬ߞߊ߲ ߠߎ߫ ߞߐ߫߸ ߏ߬ ߟߋ ߞߊ߬ ߘߊ߲߭߭ ߛߌ߰ ߝߊ߬ߙߊ߲߬ߛߌ߫ ߣߌ߫ ߊ߲߬ߜ߭ߌ߬ߟߋ߬ߘߎ߯ ߟߎ߫ ߞߟߍ߬ߢߐ߲߰ߦߊ ߟߊ߫߸ ߏ߬ ߞߍ ߓߙߌߕߊ߲ߓߞߊ ߟߎ߬ ߞߊ߬ ߜ߭ߏߙߋ߫ ߕߌ߲ ߓߌ߬ߟߊ߫߸ ߦߋ߲߬ ߡߍ߲ ߦߋ߫ ߛߣߍ߬ߜ߭ߊ߯ߟߌ߫ ߘߐ߫ ߓߌ߬. ߞߊ߬ ߕߊ߬ߡߌ߲߬ ߊ߬ߟߎ߫ ߡߊߞߍߟߌ ߝߊ߲߬ߞߊߘߏ߲߬ ߠߴߊߝߙߌߞߌ߬ ߕߟߋ߬ߓߋ ߞߐ߰ߖߌ߬ߘߊ ߟߎ߬ ߟߊ߫߸ ߞߵߏ߬ ߓߛߌ߬ ߛߊ߫ ߞߴߏ߬ ߢߊ߬߬߬߬ߕߣߐ ߓߏ߲߬ߓߊ߫߫߸ ߊ߬ ߣߌ߫ ߞߴߏ߬ ߘߴߊ߬ߟߎ߫ ߘߍ߬ߡߍ߲߬ ߞߟߍ߬ߘߋ߲ ߠߎ߬ ߟߊߓߊ߯߯ߙߊ߫ ߟߊ߫߸ ߊ߬ ߣߌ߫ ߤߊߟߌ߬ ߜ߭ߏߙߋ߫.ߞߏ߲ߞߏߘߌ߬ߓߌ ߂߈ / ߁߈߁߉ ߟߊ߫߸ ߡߊ߲߬ߛߊ߬ ߞߏ߲ߓߏ߬ ߞߊ߬ ߓߊ߲߬ߖߟߎ߫ ߟߊߕߊ߬ߡߌ߲߬ ߊߟߍߞߑߛߊ߲ߘߍߙ ߜ߭ߑߙߊ߲ߕ ߡߊ߬߸ ߓߙߌߕߊ߲ߓߊ߫ ߡߙߊ߬ߓߊ߮ ߘߏ߫. ߊߟߍߞߑߛߊ߲ߘߍߙ ߜ߭ߑߙߊ߲ߕ ߞߊ߬ ߓߊ߲߬ߖߎߟ ߛߏ ߜߘߌ ߛߌ߰߸ ߊ߬ ߣߌ߫ ߞߊ߬ ߘߊ߮ ߘߏ߫ ߟߐ߬߸ ߞߊ߬ ߜ߭ߊ߲ߓߌ߫ ߓߊߓߌߟߊ ߞߣߐ߬ߜߍ߲߫ ߖߐ߲߬ߞߏ ߓߍ߲߬ߘߐ ߡߊ߬ߙߊ ߢߍߕߊ߮ ߛߐ߬ߘ߲. ߏ߬ ߞߍ ߓߙߌߕߊ߲ߓߞߊ ߟߎ߬ ߞߊ߬ ߦߋ߲߬ ߕߐ߮ ߦߟߍ߬ߡߊ߲߫ ߞߵߊ߬ ߓߐ߫ ߕߌ߲ ߓߊ߲߬ߖߎߟ ߦߊ ߟߊ߫ ߞߵߊ߬ ߞߍ߫ ߛߍ߲߲ߕ-ߡߊ߬ߙߌ ߊߌߛߑߟߊ߲ߘ ߘߌ߫߸ ߞߊ߬ ߓߊ߲߫ ߞߵߊ߬ ߕߐ߮ ߝߌߟߊߣߊ߲ ߞߍ߫ ߓߊߕߎߛߕ ߘߌ߫߫߸ ߕߌ߲߲߬ߞߎ߬ߘߎ߲ ߃߲ ߓߊߕߎߛߕ ߕߐ߮ ߘߌ߫, ߥߊ߯ߕߌ ߏ߬ ߞߍ߬߬߬ߟߍ ߣߌ߫ ߥߙߎߣߍ ߟߎ߬ ߝߘߏ߬߬߬ߓߊ߬ ߞߟߊߕߌ߮. ߛߌߟߊ ߟߎ߬ ߕߐ߯߯ߟߊ߫ ߘߊ߫ ߢߌ߲߬ߢߐ߲߰ ߠߎ߬ ߟߊ߫ ߞߟߍ߬ߕߌ߮ ߟߎ߬ ߟߊ߫ ߥߕߊߟߎ ߞߟߊߓߍ߲ ߘߐ߫. ߓߊ߲߬ߖߟߎ߫ ߣߊ߬ ߘߊ߫ ߞߍ߫ ߊ߲߬ߜ߭ߌߟߋ ߟߎ߬ ߟߊ߫ ߞߍߕߊ ߟߎ߬ ߓߍ߯ ߕߊ߲ߓߊ߲ ߘߌ߫ ߕߌ߲߬ߞߎߘߎ߲ ߘߐ߫. ߛߏ ߕߐ߮ ߕߏ߫ ߘߊ߫ ߦߟߍ߬ߡߊ߲߬ߓߊߟߌߦߊ ߤߊ߲߲߯ ߁߉߇߃ ߟߊ߫.
ߕߐ߯ ߞߏ߫ ߦߊߦߊ߬ ߖߊ߰ߡߍ ߏ߬ ߞߊ߬ ߛߊ߲߬ ߂߂ ߞߍ߫ ߝߊ߲߬ߞߊ ߟߊ߫. ߊ߬ ߞߴߊߙߛ߭ ߂߂ ߟߐ߬ ߛߏ ߘߏ߲߲߲߬߬ߘߊ ߟߊ߫ ߞߵߏ߬ ߞߴߏ߬ ߢߊ߰ߢߊ߮ ߞߍ߫ ߝߋ߲ ߘߌ߫. ߡߍ߲ ߟߐ߬ ߕߐ߫ ߦߋ߫ ߓߊ߲߬ߓߎߟ ߞߎ߲ߝߊ߲ߘߐߞߏ ߟߎ߫ ߡߊ߬߸ ߒ߬ ߧߋ߫ ߜ߭ߊ߲ߓߌ߫ ߝߊ߬ߛߏ߬ߟߊ߬ߞߊ ߗߍߓߏ߲ ߣߌ߫ ߊߟߑߓߍߙ ߟߐ߯ߝߍ ߟߎ߫ ߟߋ߬ ߟߊߞߏߝߐ߫ ߟߊ߫߸ ߜ߭ߊ߲ߓߌ߫ ߞߊ߲߲߲ߕߌ߯ߘߊ ߞߎߓߋ߸ ߜ߭ߊ߲ߓߌ߫ ߕߋߟߋ߲ߓߊ߯ߦߊ ߞߎߓߋ߸ ߡߌ߬ߛߙߌ߬  ߥߙߍ߸ ߊ߬ ߣߌ߫ ߞߊߕߋߘߙߊߟ ߂ (ߌߛߟߊߞߊ ߟߎ߫ ߟߊ߫ ߓߊ߬߬߬ߕߏ߬ߓߏ߲).
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߓߊ߲߬ߖߎߟ ߘߊ߲ ߠߋ߬ ߦߋ߫ ߖߡߊ߬ߣߊ ߡߎ߰ߡߍ ߛߣߍ߬ߝߋ߲ ߠߎ߬ ߟߊߝߏ߬ߦߌ߬߸ ߦߏ߫: ߕߌ߬ߦߊ߸ ߞߊ߬ߢߊ߸  ߕߌ߲߬ ߦߙߌ (ߝߍߙߍ߲)߸ ߕߌ߲߬ ߕߟߎ߸ ߣߌ߫ ߜߏ߬ߟߏ. ߜ߭ߊ߲ߓߌ߫ ߟߐ߬ߟߌ߫߬ ߖߐ߯ߙߊ߲ ߠߎ߬ ߘߍ߲߲߰ߦߊ߬ ߦߙߐ ߡߍ߲ ߦߋ߫ ߜ߭ߊ߲ߓߌ߫߸ ߏ߬ ߟߋ ߦߋ߫ ߛߌߡߊ߲ߕߋߙߌ ߜ߭ߊߛߍߡ ߘߌ߫߸ ߌߕߊߟߌ߫ ߝߊ߬ߛߏ߬ ߥߙߍ߬ߡߊ ߌߕߊߟߑߛߌߡߊ߲ߕ.
ߜ߭ߊ߲ߓߌ߫ ߘߍ߲߰ߦߊ߬ߟߌ ߓߊߖߎߡߊ ߦߋ߫ ߞߎ߲ߝߊ߲ߓߐߟߌ ߟߋ߬ ߘߌ߫. ߞߎ߲ߝߊ߲ߓߐߟߊ ߏ߬ ߟߊ߫ ߝߊ߲߬ߓߊ ߦߋ߫ ߣߊ߬ ߟߊ߫ ߞߊ߬ ߓߐ߫ ߓߙߌߕߊ߲ߓߊ߫ ߟߋ߬.
ߖߌ߰ߣߌ߬ߦߟߍ
ߓߊ߲߬ߖߎߟ ߛߌ߰ߣߍ߲߫ ߦߋ߫ ߜߙߋ ߕߟߋ߬ߓߋ ߟߋ߬ ߘߐ߫߸ ߊ߬ ߝߏ߲߲߬߬ߘߏ ߓߍ߯ ߘߐ߫ ߓߊߖߎߡߊ ߦߋ߫ ߓߊ߲߲߲߬߬ߖߎߟ ߣߌ߫ ߛߙߍ߬ߞߎ߲߬ߘߊ߫ ߕߍ ߛߊߟߓߊ (ߤߊߌߥߋ) ߟߋ߬ ߘߌ߫. ߡߍ߲ ߦߋ߫ ߘߊ߲ߕߐ߲߲߫ ߛߍ߲ ߘߐߛߊ߲߬ ߠߊ߫. ߊ߬ ߣߌ߫ ߓߐ߲ߘ ߛߕߑߙߌߞ߸ ߓߊ߲߬ߖߎߟ ߣߌ߫ ߝߊ߯ߙߊ߫ ߕߍ ߞߊ߲߬. ߛߊ߲߲߲ߡߊߘߊ߲ ߡߍ߲ ߦߋ߫ ߓߊ߲߬߬ߖߎߟ ߞߎߘߍ߫ ߂߄ ߠߊ߫߸ ߏ߬ ߟߋ ߛߘߎ߬ߡߊ߲߫ ߊ߬ ߟߊ߫   ߛߊ߲ߡߊߘߊ߲ ߓߍ߯ ߘߌ߫.
ߞߊ߬ߙߊ߲ ߛߊ߲ߘߐߕߊ
ߖߊ߯ߓߘߊ ߘߏ߫ ߦߋ߫ ߓߊ߲߬ߖߎߟ ߛߏ ߞߣߐ߫ ߞߏ߫ ߜ߭ߊ߲ߓߌ߫ ߖߊ߯ߓߘߊ߸ ߏ߬ ߟߐ߬ߣߍ߲߫ ߦߋ߫  ߁߉߉߉ ߟߋ߬ ߟߊ߫.
ߣߊߡߎ߲ ߘߌ߲߬ߞߌߙߊ ߟߎ߫
ߡߍ߲ ߟߐ߬ ߕߐ߫ ߦߋ߫ ߣߊߡߎ߲ ߘߌ߲߬ߞߌߙߊ ߞߏ ߟߎ߫ ߡߊ߬߸ ߖߘߍ߬ߞߟߏ߬ߦߊ ߘߌ߲߬ߞߏ ߟߎ߫ ߟߊ߫ ߕߌ߲ߓߌߘߌ߲ߘߊ ߟߎ߬ ߣߌ߫ ߌߛߟߊߞߊ ߟߎ߬ ߟߊ߫ ߓߊ߬ߕߏ߬ߓߏ߲ ߠߎ߬߬߸ ߓߊ߲߬ߖߎߟ ߖߏߛߋߛ (ߝߓߊ߬ߟߊ߬ߞߊ ߟߎ߫ ߟߊ߫ ߓߊ߬ߕߏ߬ߓߏ߲)߸ ߊ߬ ߣߌ߫ ߗߐߙߗ ߐ߬ߝ ߔߙߏߝ߭ߍ߲ߛ ߐ߬ߝ ߥߍߛߕ ߊߝߑߙߌߞߊ߫ (ߊ߲ߜ߭߭ߟߌߞߊ߲ߣ ߠߎ߫ ߟߊ߫ ߓߊ߬ߕߏ߬ߓߏ߲)
ߓߐߢߐ߲߯ߡߊ
ߓߡߊ߬ߞߐ߫ (ߡߊ߬ߟߌ߬ߓߊ)
ߣߌߥߊߙߞ (ߣߌߥߦ ߖߊߙߑߛߋ߫)
ߣߌ߲߬ ߝߣߊ߫ ߘߐߜߍ߫
ߦߌߟߡߊ:ߘߎ߰߰ߡߊ߬߬ߛߓߍ ߦߌߟߡߊ:ߜ߭ߊ߲ߓߌ߫ ߓߊ ߦߌߟߡߊ:ߜ߭ߊ߲ߓߌ߫ ߛߏ ߦߌߟߡߊ:ߊߝߙߌߞߌ߬ ߞߎߓߋߘߊ ߘߏ߫
ߛߣߍ߬ߜ߭ߊ߯ߟߌ߫
<td align="center" colspan="2" style="border-bottom:3px solid gray;"> ߞߎ߲߬ߧߊ߬ߘߐ: "ߡߌ߬ߙߌ߲߬ߘߌ߬ ߞߋߟߋ߲߫ ߸ ߟߊ߬ߢߌߣߌ߲߫ ߞߋߟߋ߲߫ ߸ ߘߍ߲߬ߞߣߍ߬ߦߊ߬ ߞߋߟߋ߲߫"
ߞߎ߲߬ߘߐ߲ߞߟߌ ߊߟߴߊߟߎ߫ ߟߊ߫ ߞߏߙߊ ߟߎ߬ ߝߏߘߏ߲߫ ߑ ߞߵߊߟߎ߫ ߟߊ߫ ߓߟߊ ߟߎ߬ ߟߊߕߏߟߏ߲߫
<td style="background:#efefef;" align="center" colspan="2">
ߞߎߓߋߘߊ ߘߊ߬ߞߊ߯ߙߌ߫
ߞߎ߲߬ߠߊ߬ߛߌ߰ ߞߊ߲ ߝߊ߬ߙߊ߲߬ߛߌ